
„De o parte, infinitul mare al Cos- 
mosului; de cealaltă, infinitul mic 
al particulelor elementare. Omul — 
măsura tuturor lucrurilor omenești 
— se află undeva la mijloc, între 
aceste două infinituri, avînd, față 
de întregul univers cunoscut, avan- 
tajul raţiunii. Este o obligație pentru 
fiecare om să reflecteze la condiţia 
lui umană“. 

ALTERNATIVE 


Cu ajutorul unui OZN — sau UFO, după 
nomenclatura anglosaxo 

vător Neidentificat; UFO = Unidentified 
Flying Object) — un extraterestru de o inteli- 
gență cu totul deosebită a venit în timpuri 
preistorice, din infinit, aruncînd pe Pămînt 
germenii civilizației. Este o primă alternativă. 


Dar, desigur că există şi a doua. Anume, că 
pe acest Pământ, printr-un lung proces de 
evoluție, ce a pornit de la atomi şi molecule, 


a apărut fenomenul viaţă care a condus la 

ființele inteligente numite oameni. Personal 
optez pentru a doua alternativă. Iar celor care 
cred în prima variantă, le voi aminti că de 
curînd, într-o mare capitală, am revăzut o 
construcție foarte frumoasă, un templu, vri- 
dicat de o sectă care afirmă că în urmă cu 1938 
de ani, „fiul lui Dumnezeu“ a înviat în Pa- 
lestina — unde fusese ucis şi îngropat — şi 
a zburat apoi în emisfera occidentală, învă- 
ind adevărul pe oamenii acelor locuri. Adevăr 
care a fost gravat pe cîteva plăci de aur, ce 
au fast găsite şi descifrate abia la sfirșitul 
secolului trecut. Găsirea şi descifrarea s-au 
operat prin revelație divină — după care 
Plăcile au dispărut. 

Cave este alternativa corectă? Una pune 
în joc infinitul mare al Cosmosului, cealaltă 
— infinitul mic al particulelor elementare. Omul, 
măsura tuturor lucrurilor omenești, se află 
undeva la mijloc, între aceste două infinituri, 
avind față de întregul univers cunoscut avan- 
tajul rațiunii. 

Este o obligatie pentru fiecare om să re- 
flecteze la condiția lui umană. 

Am încercat ca în paginile ce urmează să 
surprind câteva din trăsăturile dezvoltării știi nli- 
fice contemporane în această epocă plină de mari 

realizări şi de profunde schimbări de atitu- 


dine. 
Să cunoaştem adevărul, pentru că numar 


în modul acesta vom fi liberi de prejudecăţi, 
şi să nu uităm nici un moment că somnul 
rațiunii naşte monştri. 


Bucureşti, aprilie 1971 


MAŞINA INFORMAT 


Metafora omul-mașină a intrat în lite- 
ratură prin Shakespeare, mai exact prin 
scrisoarea pe care Hamlet o trimite Ofeliei, 
scrisoare semnată în modul ac 
„=. atît timp cât această, 
maşină va fi a lui 
Hamlet“. 

Maşină în sensul de corp, de spirit. Să reţi- 
nem prioritatea lui Shakespeare: Hamlet e 
cu mult anterior lui Descartes, cel ce a 
popularizat ideea animalelor-automate. 

Pascal are ideea automatismelor umane, 
iar La Mettrie publică volumul Omul-maşină. 
E straniu cum o serie întreagă de gînditori 
materialiști s-au ridicat împotriva acestei 
concepții a omului-mașină, considerată ca 
o concepție mecanicistă. 

Nu vom căuta să tratăm aici ideea omului- 
mașină, pledînd pro sau contra. Dar vom 
pleda pentru ideea om-sistem. Este o idee 
în orice caz corectă și care s-a insinuat de 
mult. Se știe că o reuniune de sisteme este 
tot un sistem. Or, cunoaștem o serie întreagă 
din sistemele care alcătuiesc omul: sistemul 
nervos, sistemul endocrin etc. 

Ştiinţa ne demonstrează cognoscibilita- 
tea, fiecărui sistem în parte dacă ne referim 
la sistemele care îl alcătuiau pe om. 

Avem atunci o perspectivă nouă în inter- 
pretarea omului: sistemele, considerate din 
punctul de vedere al științei sistemelor, 
al ciberneticii. 

Astăzi putem invoca în sprijinul tezei 
omul-sistem o serie întreagă de argumente, 
citate și realizări. De unde la început se 
nega mașinii posibilitatea unei activități 
complexe (afirmînd, de exemplu, că mașina 
nu poate formula probleme, ceea ce s-a 
dovedit a fi fals), s-a trecut la negarea cog- 
noscibilităţii și modelării (fizice, electronice) a 

activităţii intelectuale. Apare situația stra- 
nie în care idealistul Pascal recunoaște 
automatisme (deci părți „mecanice“ sau 
mecanizabile) în activitatea intelectuală, în 
timp ce unii materialiști neagă posibili- 
tatea unei activităţi intelectuale a ma- 
şinii. 

Disputa e în bună partea verbală, legată 
de definițiile acceptate pentru diferiții ter- 
meni cu care operăm. 

Să dăm cuvîntul mai întîi creatorului 
ciberneticii moderne. 

În cadrul unei conferințe ţinute în 1960 
la Moscova, Norbert Wiener afirma: „Am 
construit mașini care pot învăţa, pot «juca» 
anumite jocuri, își pot schimba strategia 
pe măsură ce învață. Avem mașini apte 
pentru jocuri care sînt cea mai simplă 
variantă a șahului: în decurs de 20 de ore 
ele acumulează suficientă experiență pen- 
tru a cîştiga o partidă jucată cu un om. 
De aceea, subliniez încă o dată, fără a 
exagera posibilitățile mașinilor de calcul, 
se poate spune că ele trebuie să posede un 
fel de intuiție“ („Nauka i jizn“, 1960, nr. 10). 
În aceeași perioadă, în cadrul unei convorbiri 
cu specialiști sovietici, el a declarat că ,...nu 
pot stabili care vor fi limitele dezvoltării 
mașinii ...“ („Voprosi filosofii“, 1960, nr.9). 

Tot Norbert Wiener afirma că „este cît 
se poate de posibil ca omul să vorbească 
cu mașina, mașina cu omul, mașina cu mașina,“ 
(The Human Use of Human Beings. Cyber- 
netics and Society, London, 1954). 

Realitatea confirmă acest punct de vedere. 
Astăzi există mașini care trec cu succes 
testul lui Turing, în sensul că putem 
avea cu ele o conversaţie telefonică fără a ne 
putea da seama dacă vorbim cu o mașină 
sau cuun om. Avem deci un criteriu de echi- 
valență. Și e normal să fie așa deoarece, 
așa cum arată V.I. Lenin, „întreaga ma- 
terie posedă facultatea de a reflecta lucru- 
rile“: 

Ne asociem părerilor lui Valter Roman, care, 
în „Eseuri despre revoluția științifică şi tehni- 
că“, Editura politică, București, 1970, arată: 
„Nașterea gîndirii «mecanice» (indiferent 
dacă, această denumire este cea mai justă) 
odată cu crearea diferitelor mașini ciberne- 
tice — alături de adevărata gîndire umană — 
este un fapt pe care nimeni nu-l mai poate 
nega astăzi. Desigur, nu este vorba aici de 
o adevărată gîndire, căci — după cum se 
știe și după cum s-a mai spus — ea este pro- 
prie numai treptei superioare de organizare 
a materiei. Dar între gîndirea «mecanică» 
şi gîndirea umană trebuie să existe — și exis- 

tă în realitate — o anumită, corelaţie, un anu- 
mit raport. Cercetarea lui concretă are, fără 
îndoială, o uriașă importanță practică și 
filozofică“. Şi mai departe: „Posibilităţile 
de dezvoltare a «creierului electronic», 
a gîndirii «mecanice» sînt nelimitate, ca 
și practica socială, cu condiția ca această 
dezvoltare să nu fie ruptă de om, contrapusă 
lui, ci să-i servească drept instrument 
în lupta pentru stăpînirea naturii — con- 
diție care presupune descifrarea procesu- 
lui deosebit de complex al înseși gîndirii 
umane“. 

Omul este, fără îndoială, un sistem, 
unul din cele mai complexe sisteme ce 
există pe suprafața planetei noastre. În 
complexitate îl depășește doar societatea 
umană. 

Compararea omului cu mașina are cel pu- 
țin o valoare metaforică, dar și o importantă 
funcție euristică și, în general, de cunoaștere. 
Comparîndu-ne cu mașina, descifrăm baza 
materială, substanțială și informaţională 
a ființei noastre, ne cunoaștem mai bine și 
putem fi mai eficienți. Iar ajutaţi de aceste 
puternice unelte, vom putea progresa, într-un 
ritm neașteptat, avînd posibilitatea de a 
amplifica o subtilă latură a fiinţei noastre 
legată de prelucrarea informaţiei. 

Erele îndepărtate au fost marcate de 
inventarea roții și stăpînirea focului. Noi 
avem gloria de a asista la explozia informa- 
ţională, marcată de electronică, și sistemele 
de calcul. Şi recunoaștem în noi importanța 
valențelor informaţionale, care ne sînt, 
în fond, caracteristice. 











O LUME DE CREAT 


Dacă nu acceptăm ideea unui creator sau 
a unui extraterestru care, atotștiutor, a 
dotat pe om cu ceea ce el trebuia să știe, 
atunci, în mod necesar, revine omului sar- 
cina de a-și făuri conceptele și teoriile cu 
care să poată înțelege realitatea — în întreaga 
ei complexitate. În această ordine de idei 
amintim cunoscutul citat din Lenin: „Con- 
știința omului nu numai că reflectă lumea 
obiectivă, dar o și creează“ (Casete filozofice). 

Omul trebuie să înțeleagă realitatea, și 
în această acţiune el se întîlnește cu infini- 
tele feţe ale posibilului. Treptat, el își fău- 
rește concepte despre lucrurile cu care vine 
în contact. Dar în această permanentă. con- 
fruntare cu realitatea, unele cuvinte devin 
fără. sens, unele teorii se dovedesc a fi greșite. 
Totuși, bilanţul este pozitiv și omul reușește 
să înțeleagă tot mai bine natura, societatea 
și propria sa ființă. 

Formele posibilului sînt însă infinite ca 
număr și, atunci cînd depășim cercul limitat 
al experienței cotidiene desfășurate la scara 
umană, întîlnim aspecte care, la început, 
par bizare. Dar totul se subsumează treptat 
unei viziuni unitare. 

Privită. astfel, istoria științei nu este 
numai istoria. eșecurilor unor teorii științifice 
perimate, ci în special istoricul unui triumf — 
al triumfului rațiunii umane, care treptat 
asimilează întreaga lume a văzutelor ca 
și a nevăzutelor. 

Neadmiţînd ipoteza unei ființe atotștiu- 
toare care a instruit dintru început pe oameni 
— adică din momentul „creării“ lor — și nead- 
mițînd nici un extraterestru de esență supe- 
rioară „educator al nostru“, rămîne să ne 
imaginăm cum a progresat omenirea pe 
drumul cunoașterii, 

Unii ciberneticieni (Bălăceanu, Nicolau) 
consideră că procesul cunoașterii umane este 
un proces cibernetic. Prin organele de simț 
omul ia contact cu lumea exterioară. Semna- 
lele lumii exterioare ajung la scoarță după o 
puternică, prelucrare în diferitele niveluri ale 
sistemului nervos. Prin însăși structura sa 
omul își creează pe de o parte un model al 
realității MR, iar pe de altă parte un model 
de limbaj, ML. Modelul realităţii caută să 
structureze cît mai adecvat realitatea, așa 
cum se reflectă prin analizorii senzoriali — să 
o descrie cît mai eficient în termenii unui 
„limbaj al creierului“. La fel, în interiorul 
unui calculator, informaţia este păstrată și 
prelucrată într-un cod propriu. 

Modelul de limbaj caută să descrie cît 
mai nuanţat realitatea. percepută de scoarță. 
Un sistem logic tot din creier SL compară 
în permanenţă rezultatul acțiunilor noastre 
cu rezultatele scontate ale acţiunilor noastre, 
adică cu modelele elaborate de creier în acest 
scop, ameliorînd în permanenţă cele două 
modele propuse (MR și ML). Fiind vorba de 
un sistem ciclic în care apar și comparații, 
putem spune că ne aflăm în prezența unui 
sistem cibernetic. 

Revenind la modelele cosmologice, consta- 
tăm că la început ele erau naive. Diverse 

exemple se pot întîlni citate în lucrarea 
clasică și masivă a lui Duhem, Le système du 
monde. Evident, pentru știința contempora- 
nă, pentru concepția noastră actuală, mitu- 
rile cosmologice ale popoarelor primitive nu 
au nici o valoare în ceea ce privește descrierea 
obiectivă, a lumii. În aceste mituri, lumea ne 
apare ca fiind creată de ființe supranaturale, 
iar imaginea lumii e puerilă: uneori Pămîn- 
tul e susținut de o broască, țestoasă, alteori 
e plat ca o tobă și plutește pe ape etc. 
Multe civilizații nu s-au interesat de pro- 
blema lumii în sine, fiind preocupate de 
speculația dezvoltată în jurul actelor de 
cult, a actelor rituale. Este cazul civilizaţiei 
hinduse, a vechilor culturi americane etc. 
Cunoașterea lumii în sine începe odată 
cu civilizaţia elină. În vechea Eladă se 
produce eliberarea spiritului uman de gîn- 
direa teologică și magică — și aceasta odată 
cu dezvoltarea gîndirii speculative științifice. 
Desigur însă că descrierea lumii nu se re- 
duce la cosmologie. Există și o știință a 
fenomenelor la scară umană, fenomenologică. 
În această privință, adesea legile poartă 
două nume: Boyle-Mariotte, Doppler-Fizeau 
etc. Este o temă interesantă pentru cel care 
se ocupă de teoria științei că atunci cînd, 
în epoci diferite, minți diferite își pun o 

anumită problemă, ele ajung la același răs- 
puns unic, pentru că și realitatea, este unică 
în esența ei. 

Un exemplu clasic în această privinţă 
e constituit de Georg-Simon Ohm (1787— 
1854), fizician german care a descoperit 
o lege fundamentală a electricităţii, lege ce 
îi poartă numele. Se pare că aceeași lege 
fusese descoperită mai înainte cu cîteva dece- 
nii de fizicianul englez Henri Cavendish 
(1731—1810), care însă nu a comunicat 
descoperirea sa. Independent de acest fapt, 
legea, a fost descoperită și ştiinţa a progre- 
sat. 

Sau, pentru a ne referi la o ipoteză genială, 
arhitectul Vitruviu, din epoca Imperiului 
roman, scrie despre atracția pe care Soarele 
o exercită asupra corpurilor, anticipînd cu 
multe secole pe Newton. 

Datorită progresului științei, faptele se 
acumulează mereu; uneori vechile con- 
cepte trebuie sparte și noi teorii trebuie 
construite. 

Este o situație pe care fizica a trăit-o 
intens la începutul secolului al XX-lea, cînd 
au apărut teoria cuantelor, teoria relati- 
vităţii, s-a pătruns în edificiul atomic etc. 
Vechile reprezentări privind spaţiul, timpul, 
substanța și energia au trebuit revizuite. 

Dar lumea poate fi cunoscută și la cea- 
laltă extremitate a scării dimensiunilor, 
la nivelul atomului și mai departe. 

În sens etimologic, așa cum a fost el 
introdus de Leucip și Democrit, conceptul 
de atom înseamnă particulă indivizibilă. 
Teoriile moderne ale chimiei, reluînd această 
teorie a epocii antice, au reușit să explice 
legile cantitative ale chimiei. Nu e lipsit 
de interes să amintim că în civilizația india- 
nă veche existau teorii ale atomismului spaţial 
și temporal. Treptat fizicienii au demon- 
strat că ceea ce noi numeam atom de fapt 
nu este indivizibil. Radioactivitatea a de- 
monstrat existența în interiorul atomilor 
atît a electronilor, cît și a protonilor. Con- 
cepția după care toți atomii sînt formaţi 
dintr-un număr relativ mic de particule ele- 
mentare îşi astfel o confirmare. 

Treptat însă, modelele atomice au condus 
la dificultăți teoretice. Apăreau contradicții 
între legile cunoscute ale cîmpului electro- 
magnetic și comportarea particulelor din 
interiorul atomului. Dimensiunile atomului, 
totuşi, puteau fi măsurate. Astfel, în con- 
cepția atomică, un cristal metalic poate fi 
gîndit ca o multitudine de bile dispuse în 
nodurile unei rețele regulate, distanța între 
ele fiind de circa o sutime de milionime 


găsea 

de centimetru. Practic, întreaga masă a 
atomului este concentrată în nucleul său 
central, avînd dimensiuni cu mult mai mici 

de circa o milionime de milionime de centi- 
metru. Ca să înțelegem acest ordin de mărime 
Ñ pîndim că pentru a-l face să devină egal 
cu 1 mm, păstrînd proporţiile, 1 mm ar 
deveni 1 000 000 de kilometri, adică aproxi- 
mativ de trei ori distanța de la Pămînt la 
Lună. 

Dar nu numai în domeniul acesta al 
dimensiunilor întîlnim aspecte neobișnuite. 
Inseși particulele pe care le întîlnim au com- 
portări extrem de diferite. Astăzi, modelul 
conform căruia, atomul este constituit numai 
din electroni, protoni și neutroni este de 
mult abandonat deoarece se cunosc sute de 
particule elementare. Este interesant să 
arătăm că și microcosmosul a permis stră- 
lucite previziuni științifice. 

La fel după cum planeta Neptun a apărut 
mai întîi în vîrful creionului lui Le Verrier, 
tot așa Hideki Yukawa a emis ipoteza 
mezonului, descoperit 12 ani mai tîrziu în 
razele cosmice; P. Dirac a emis ipoteza 
pozitronului, descoperit mai tîrziu etc. 

Nu există nici o posibilitate de a siste- 
matiza aceste particule, de a le reduce la 
acea unitate de care simte nevoie psihicul 

uman? De curînd fizicienii teoreticieni au 
introdus o nouă ipoteză seducătoare asupra 
constituției materiei, făcînd să intervină 
ceea ce se numește quarks, — cuarcuri — rod 
al fanteziei fizicienilor. Termenul de quarks 
este luat dintr-o nuvelă de James Joyce 
numită Finnegan’s Wake, unde se vorbeşte 
de „trei quarks pentru Muster Mark“. 
Această teorie arată existența unei simetrii 
în lumea particulelor elementare, care ne 
apar grupate în familii. Tocmai pentru a 
explica această grupare în familii, Murray 
Gell-Mann și Y. Neeman au propus — inde- 
pendent unul de altul — o teorie cunoscută 
sub numele de simetrie unitară sau drumul 
cu opt căi, numit astfel deoarece opt ope- 
ratori distincți permit să transforme unele 
în altele particule ale aceleiaşi familii. 
Teoria a înregistrat și ea un succes prevă- 
zind existența unei particule numite omega 
mare minus care a și fost descoperită ulte- 
rior. În această nouă teorie cu trei quarks 
suprafundamentali se realizează o familie. 
Putem astfel construi protoni sau alte par- 
ticule elementare etc. 

Desigur că această teorie permite să expli- 
căm o serie de lucruri, dar, în acelaşi timp, 
nu putem crede că drumul științei se va 

opri aici. Ne revine în minte geniala. formulă, 
| inepuizabilității electronului. 

loate aceste date, în aparență contra- 
prin însăși existența lor, ridică 
emne de întrebare cu privire la teoriile, 
azi clasice, privind fizica microcosmosului 
„i macrocosmosului. Dar nu trebuie să uităm 
niciodată că omul nu a fost dotat de nimeni 
cu toate noțiunile și legile universului și 
că cl singur, bazat pe practică, utilizînd 
neincetatul său efort colectiv, desfășurat în 
cadru social, reușește să înțeleagă și să 
lăpinească lumea. Iar această înţelegere și 
tăpînire a lumii este o permanentă, creare 
a lumii, aşa cum se reflectă ea în noi. 


«clor, 








STRUCTURALISM ŞTIINŢIFIC 









Edificiul ştiinţei se bazează pe ideea fun- 
damentală că tot ceea ce există ascultă de 
anumite legi ce pot fi cunoscute nouă, 
oamenilor. Cu alte cuvinte, știința pleacă 
de la existența unor structuri, a unui univers 
obiectiv și structurat, care se reflectă în 
structura noastră. nervoasă. 

Aceste idei simple au fost dezvoltate pe 
diverse linii unele calitative, altele mate- 








matizate — cum sînt modelele de creștere 
a activităţii științifice — și, în fine, cele 

operaţionale. Ne propunem însă ca asupra 
„cestor trei aspecte să revenim în alte 


Dintre încercările calitative. de surprin- 
dere a fenomenului este cazul să repunem 
in circulație numele lui Matila C. Ghyka, 
cunoscut în special pentru studiile șale pri- 
vind „numărul de aur“. Ne referim la lucra- 
rea, sa Le nombre d'or (Tome I, Les rythmes, 
ome II, Les rites, NRF, Gallimard, Paris, 
1931). Ideile lui Matila Ghyka pot fi criti- 
cabile, dar el a repus în evidență cîteva 
idei fundamentale, dintre care ideea unei 
matematizări a științelor și a rolului mereu 
crescînd al unor modele mai abstracte, 
Aceste modele reflectă, desigur, structuri 
inţelese în sens tot mai abstract. 

Prin trecerea timpului, considerațiile cu 
privire la esența științei au căpătat aspecte 
noi. Scientica face constatări despre știință. 
In multe țări se dirijează cercetarea știin- 
jilică pentru a se optimiza, acest proces atît 
de important din punct de vedere economic. 
Nu e scopul nostru să urmărim acum aceste 
modele de creștere. Dorim a, încerca încă 
o dată să precizăm ceea ce caracterizează 
știința de azi, spre a putea plasa mai corect 
unele încercări ce azi nu se încadrează în 
structurile cunoscute ale științei. 

Cunoașterea științifică are cîteva trăsături 
pertinente, printre care menţionăm înca- 
drarea a tot ceea ce cade sub observaţia 
noastră în structura, întregului edificiu știin- 
tific și puterea de previziune. 

Desigur, fiecare fenomen individual este 
cel puţin în parte nereproductibil — e cazul 
istoriei, considerată pe plan individual sau 
colectiv. Dar, rămînînd la individ, observăm 
că în același timp știința permite tratarea 
maladiilor prin regăsirea unor structuri 
identice abstracte în această diversificare 
totală a individului. 

În ceea ce privește previziunea fenome- 
nelor, știința. abundă în astfel de verificări. 
E binecunoscut exemplul planetei Neptun, 
descoperită mai întîi în calcul de Le Verrier 
și Adams. Dar cîte descoperiri de acest gen | 
nu s-au produs în lumea particulelor ele- 1 
mentare! Louis de Broglie a emis ipoteza 1 
privind natura ondulatorie a substanței cu 
trei ani înainte ca, în mod accidental, C. ].Da- 
visson și L. Germer să descopere acest lucru 
în laborator, referitor la difracţia elec- 
tronilor. La fel, Wolfgang Pauli a prevăzut 
existența particulei neutrino, P.A.M. Dirac 
a descoperit prin calcul antiparticulele și 
H. Yukawa a anticipat mezonul pi, iar 
C.N. Yang și T.D. Lee au postulat violarea 

purității înainte ca ea să fie descoperită 
perimental. 

lot aşa Gell-Mann (Premiul Nobel pentru 
lizică, 1969) a arătat cum pot fi clasificate 
cele peste 100 de particule elementare, uti- 
lizînd principiul „simetriei SU (3), sau 
„oclupla cale“. Gell-Mann a dat o clasificare 
| tuturor particulelor existente și, fără ambi- 
uitate, a prezis existența altora noi, necu- 
noscute în acel moment. Tocmai de aceasta, 
modelul SU (3), descoperit independent și 
de Yuval Neeman de la Imperial College 
(Londra), este privit ca analogul în domeniul 
particulelor elementare al tabelei periodice 
a lui Mendeleev. 

Ar fi însă greșit să credem că previziunea 
sliințifică se referă numai la descoperiri de 
obiecte. Este clasic exemplul lui James 
Clark Maxwell, care în jurul anului 1860, 
stabilind ecuaţiile cîmpului electromagne- 
lic, a dedus existența undelor electromag- 
netice, puse în evidență experimental, ulte- 
rior, de H. Hertz. Mai aproape de noi, 
fizicienii sovietici S.S. Gerștein și Ia. B.Zel- 
dovici au propus o teorie fizică privind aşa- 
numitul „curent vector conservat“ (CVC). 
În anul 1958, Feynman și Gell-Mann au 
propus o teorie universală a interacțiunilor 
slabe, bazată pe teoria CVC — teorie for- 

mulată independent și simultan și de R. Mar- 
șak și E.C.C. Sudarșan. Noua teorie a condus 
la descoperirea importantă a violării forțe- 
lor nucleare și va avea urmări importante 
în fizica neutrino-ului. 

În domeniul particulelor nucleare, Gell- 
Mann a stabilit o relație între masele mem- 
brilor unei familii de particule, relație gene- 
ralizată ulterior de fizicianul japonez S. Oku- 
bo, ajungîndu-se la relația Gell-Mann-Okubo. 
Tot Gell-Mann a dedus, în cadrul „căii 
octuple“, existența particulei omega-minus, 
stabilindu-i toate proprietățile cuantice, in- 
clusiv masa, spinul, paritatea, stranietatea 
și sarcina electrică. A fost o încununare a 
rațiunii descoperirea, în anul 1964 la Bro- 
okhaven, a acestei particule. Pe aceeași 
linie, putem menţiona particulele elemen- 
tare numite cuarcuri, noua „cărămidă“ din 
care se construiesc particulele elementare. 

Dintr-o anumită perspectivă, toate aceste 
descoperiri se înscriu pe linia deschisă ante- 
rior de marele structuralist care a fost Men- 
deleev. Concepţia lui privind sistematica 
structurală a elementelor este binecunos- 
cută. Desigur că și în această privință, a 
clasificării elementelor, se citează precursori 
(Lothar Meyer), dar Mendeleev are meritul 
incontestabil al descoperirii structurii gene- 

rale a tabelului ce îi poartă numele. Această 
idee extrem de fecundă a fost valorificată 
din plin de știința modernă. | 
Desigur, nu toate anticipările științifice 
presupun o structură de tip mendeleevian 
iu, în general, o structură asimilată ulterior 
in edificiul științei. Unele din încercările lui 
Kepler de a găsi legităţi în mișcările pla- 
netelor au fost încununate de succes. Ele 
fost legi empirice pînă în momentul în 
care Newton le-a redus la calitatea de teo- 
reme în cadrul mecanicii cerești clasice. Alte 
incercări kepleriene nu au fost validate de 
tiință. 
Există, în fine, previziuni care nu se ba- 
cază pe structuri cunoscute. Sau, mai 
bine zis, din analiza a ceea ce se cunoaște 
dintr-o structură, se extrapolează existența 
tor proprietăți, a altor fenomene. Acesta 
e cazul lui J.C. Maxwell, care a descoperit 
undele electromagnetice și presiunea luminii, 
formulînd matematic legile electricităţii. 
Dacă în cazul lui Mendeleev sîntem în pre- 
ența unui tip de deducție structurală, la 
Maxwell operează un alt tip. Cu tot aspectul 
lor în parte diferit, în ambele cazuri sîntem 
in prezența unor conjuncturi structurale. 
În ştiinţă, structura constituie o ipo- 
teză ce a fost atît de bine verificată de 

o practică încît a devenit of 
certitudine. 

Desigur, apar și probleme dificile: cum 
este cu putință ca structurile infinite ale 
cosmosului (mare și mic) să se reflecte în 
structura finită de care dispune sistemul! 
nostru nervos? E o întrebare la care ne 
vom strădui să răspundem în viitor. Dar 
existența unui structuralism științific — în 
sensul definit aci — ni se pare mai presus 
de orice îndoială. Tocmai cunoașterea din 
ce în ce mai bine a acestor structuri, a 
articulaţiilor lor permite progresul continuau 
al cunoștințelor umane. 


milenară, 
























UNELTELE GÎNDIRII 


Posibilitatea de a face descoperiri știin- 
|ilice importante cu mijloace rudimentare 
ı devenit în ultimul timp din ce în ce mai 
redusă. E drept că în trecutul îndepărtat 
lucrurile se prezentau altfel, dar de atunci 
iluaţia s-a modificat sensibil. Iată o lege 
fizică fundamentală: „orice corp cufundat 
intr-un fluid, în repaus pierde din greutatea 
a o cantitate egală cu aceea a volumului 
de fluid dislocuit“. Legea a fost descoperită 
de Arhimede utilizînd propriul său corp. 

E un exemplu de lege descoperită de un 
singur om și fără nici un instrument. Mai 
aproape de noi avem sub ochi experimen- 
tele privind explorarea. spaţiului cosmic și 
în special a corpurilor cerești mai apropiate 
de Pămînt: Luna, Venus, Marte; sînt pro- 
iecte la care participă sute de mii de spe- 
cialiști, punînd în joc, la fiecare lansare, 
energii uriașe și utilizînd o aparatură foarte 
complexă — formată din multe milioane 
de repere. 

Este poate indicat să urmărim un anumit 
domeniu al științei pentru a decela raportul 
teorie-practică într-o direcție științifică, bine 
definită. Să urmărim astfel una din cele 
mai vechi științe, și anume astronomia. 
Timp îndelungat astronomia. a fost știința, 
observării cu mijloace naturale a fenomene- 
lor astronomice — în particular a mișcării 
planetelor pe „bolta cerească“. Relativ 
tîrziu, în perioada de înflorire a culturii 
alexandrine, astronomia reușește să ajungă 
la o teorie închegată: modelul ptolemeic. 
Din simpla observare a eclipselor, savanții 
elini au dedus sfericitatea Pămîntului. Din 
observarea fenomenelor în univers, pita- 
goricienii au emis ipoteza mișcării Pămîn- 
tului în jurul unui foc central. Eratostene 
reușește să măsoare cu o precizie uimitoare 

raza Pămîntului utilizînd un instrument 
simplu: două puțuri adînci — unul la Siena 
si altul la Alexandria. 

Dar treptat s-a ajuns la o limită, știința, 
astronomiei nu a mai putut progresa peste 
anumite praguri, fiindcă tot ceea, ce se putea 
obține prin simpla observare, doar cu aju- 
torul simţurilor, fusese notat și interpretat. 
A trebuit ca Galileu să inventeze luneta 
pentru ca aspecte nelămurite să apară, în 
fața ochilor miraţi ai pămîntenilor. Cu acest 
instrument — pentru noi simplu — s-a pu- 
tut măsura înălțimea munților de pe Lună, 
s-au descoperit pete pe Soare. Epoca instru- 
mentelor optice a dominat cîteva secole 
astronomia, timp în care concepția despre 
univers s-a schimbat considerabil. Nu au 
dispărut numai sferele platoniciene, ci a 
apărut concepția unui univers al galaxiilor. 
William Herschel singur a descoperit circa 
2 000 de nebuloase și a interpretat Calea 
Laptelui ca fiind o structură lenticulară, o 
galaxie în care se situează și sistemul nostru 
solar. Să reținem și această creștere conti- 
nuă a aspectelor realului. Pe măsură ce 
mijloacele noastre de investigare devin mai 
puternice, surprindem aspecte tot mai va- 
riate ale realităţii. Și chiar dacă teoria în- 
globează varietatea în sinteze tot mai 

vaste, modelul realului devine totuși mai 
complex. Să urmărim un exemplu la înde- 
mînă: modelul propriei noastre galaxii. 

Desigur că azi, imaginea relativ simplă — 
elaborată acum 180 de ani — a unei galaxii 
spirale s-a corectat în special prin inter- 
venția unui nou instrument: radiotele- 
scopul. Pentru astronomii contemporani ga- 
laxia. este constituită din trei structuri: 
haloul, discul şi braţele spiralei, fiecare cu 
particularităţile sale. Haloul este un sistem 
de clustere globulare și stele variabile avînd 
toate viteze mari — pînă la 75 km/s și 
vîrsta de circa 5 miliarde de ani. Haloul 
este concentrat în centrul galaxiei, formînd 
nucleul galactic. El poate fi cuprins într-o 
sferă avînd o rază cît jumătate din diame- 
trul galaxiei. A doua formaţie are o struc- 
tură continuă. Este discul galactic, cuprin- 
zînd stele roșii gigantice, clustere de vechi 
stele, nove, toate cu viteze mai mici, de 
circa 17 km/s, și cu vîrsta medie de 3 mili- 
arde de ani. Discul este concentrat, de 
asemenea, în centrul galaxiei și are o struc- 
tură, continuă. Grosimea sa e de circa 1/20 
din diametrul galactic. În fine, sînt braţele 
spiralei, cuprinzînd clustere de stele tinere 
și stele variabile, toate cu viteze de 10 km/s 
și cu vîrsta de 500 000 000 de ani. Braţele 

nu au o condensare centrală, iar discul ce 
le cuprinde are grosimea de 1/100 din dia- 
metrul galactic, 

Aceste date s-au obținut cu instrumente 
speciale, printre care puternicele radiotele- 
scoape. Dacă pe Mount Palamar, diametrul 
telescopului are circa 6 m, la Arecibo Porto 
Rico radiotelescopul are un diametru de 
305 m. Astronomii nu mai urmăresc azi 
doar informația obținută în spectrul optic, 
ci și cea din spectrul radio — evident mai 
bogată. În special emisiunea hidrogenului 
gazos, pe lungimea de undă de 21 cm este 
mult urmărită de radioastronomi. 

Se impune însă o remarcă. Puterea de se- 
parare este elementul esenţial în astronomie 
Și nu numai acolo. O teoremă centrală, în 
teoria antenelor arată că există o legătură 
simplă între puterea de separare și dimen- 
siunile antenei; cu cît puterea de separare 
este mai mare — ori cu cît antena e mai 
directivă —, cu atît dimensiunile antenei 
sînt mai mari. Într-un anume mod este 
echivalentul relaţiilor lui Heisenberg. Iată 
de ce astăzi nu mai putem spera să, obţinem 
date astronomice suplimentare altfel decît 
utilizînd antene foarte mari. lată de ce 
pulsarii — aceste formaţii atît de neobișnuite, 
avînd o putere de emisiune extraordinară 

asociată cu o dimensiune extrem de mică — 
nu s-au putut zări decît cu marele radiote- 
lescop de la Cambridge, Anglia, care are 
2 000 de antene și ocupă o arie de mii de 
metri patraţi. Iar pentru a se putea extinde 
investigațiile la obiecte situate la 12 mili- 
arde de ani lumină este nevoie de construcţii 
încă și mai mari. În mod analog, descope- 
rirea sistematică a particulelor elementare 
necesită instalaţii din ce în ce mai mari 
— cum sînt acceleratoarele uriașe. 

Lansarea unor rachete de mare altitu- 
dine prevăzute cu instrumente astronomice, 
plasarea pe orbită a unor observatoare astro- 
nomice (OAO = observatoare astronomice 
orbitale) au deschis o nouă eră în astronomie. 
S-au descoperit astfel aștri care emit în 
spectrul X. 

În 1962 o rachetă lansată din S.U.A. 
prevăzută, cu dispozitive sensibile la razele 
X a dus la descoperirea unui fascicol de 
raze Roentgen de un milion de ori mai 
intens decît era de așteptat și care își are 
originea nu în Soare, despre care se credea, 
că emite raze X, ci dintr-un îndepărtat punct 
al universului, un astru din constelația, Scor- 
pionului, care nu emit în principal lumină. 
Ulterior s-au mai descoperit încă circa 30 
de astfel de aștri. Cu rachete geofizice s-au 


38 








putut evidenția stele care emit în raze X. 
Admiţînd că e vorba de o emisiune termică, 
atunci temperatura stelei trebuie să fie de 
20 000 000°K — temperatură. considerată de 
mulți astronomi improbabilă. 

Metodele electronice de investigare a uni- 
versului, ca și metodele electronice de pre- 
lucrare a datelor culese de instrumentele 
optice, au permis, de asemenea, obținerea 
unor date noi despre univers. 

Progresele în detectarea razelor infraroşii 
au condus la rezultate deosebit de intere- 
sante identificîndu-se structuri moleculare 
complexe și obținîndu-se, în același timp, 
o idee asupra legăturilor dintre norii de 
praf cosmic și stelele relativ reci. 

Prof. C.H. Townes, laureat al premiului 
Nobel, a arătat că în astfel de nori pot apare 
clecte radioelectronice cuantice — efect maser 

- care duc la întărirea unor linii spectrale. 

În spectrul unor nebuloase s-au descoperit 
liniile amoniacului și aldehidei formice. Este 
extraordinar cîte informaţii se pot obține 
dintr-o spectrogramă. Iată un exemplu. Se 
estimează — din liniile amoniacului — o den- 
sitate de peste 1 000 de molecule de hidrogen 
pe centimetru cub, deoarece la densități mai 
mici nu s-ar fi putut excita, prin ciocnire, 
moleculele de amoniac. Din lățimea liniilor 

spectrale, provocate de efectul Doppler al 
vitezelor întîmplătoare, s-a dedus că tem- 
peratura gazului este între 20 și 100K. 

Faptul că în spectre apar și linii de absorb- 
ție se explică prin „efectul maser invers“ 
— care implică o temperatură efectivă mai 
mică de 3°K. În efectul maser invers cioc- 
nirile tind a depopula nivelurile de energie 
înaltă — fapt pentru care efectul respectiv 
se și numește și efect dasar (de la Darkness 
Amplification by Stimulated Absorbtion oi 
Radiation = amplificarea întunecimii prin 
absorbție stimulată a radiaţiei). 

S-a putut pune în evidenţă și existența 
apei în unii nori. De asemenea s-a putut 
evidenția radicalul OH. 

Pentru a trece la succesele utilizării unor 
noi metode în astronomie, amintim de uti- 
lizarea unor radiointerferometre de bază 
foarte mare — la care o aceeași sursă extra- 
galactică este observată simultan din dife- 
rite părți ale Pămîntului, de exemplu din 
S.U.A. și Australia, puncte separate printr-o 
distanță egală cu 0,95 din diametrul Pămîn- 
tului. Mărimea bazei permite observarea 
unor structuri sub o deschidere mai mică 
de o miime de secundă de arc. S-a putut 
astfel pune în evidenţă o nouă categorie de 
radiosurse. În anul 1966, la Institutul de 

tehnologie din California, s-a construit un 
telescop special, cu care s-a întocmit o hartă 
în infraroșu a firmamentului. Cu o tehnică 
specială s-a reușit să elimine efectul „fon- 
dului de zgomot“ al firmamentului, localizînd 
circa 6000 de aștri infraroșii — număr aproxi- 
mativ egal cu al stelelor vizibile cu ochiul 
liber. 

Am rămîne însă cu o imagine falsă despre 
știință dacă am reține numai acest aspect 
— esenţial, dar nu unic. În adevăr, știința 
necesită, azi eforturi colective și instalații din 
ce în ce mai complexe. Dar, în același timp, 
datele trebuie interpretate în teorii tot așa 
de cuprinzătoare. Astronomia a cunoscut o 
epocă geocentrică — care a culminat în con- 
cepția lui Ptolemeu, dar care a durat pînă 
la Newton. Acesta a creat mecanica cerească 
— ramură a mecanicii generale. Astronomia 
newtoniană, necesită un aparat matematic cu 
mult mai complex decît cel al astronomiei 
ptolemeice. Einstein a redus mecanica new- 
toniană la un mod particular al unei teorii 
mai cuprinzătoare, care oferea și o concepţie 
mai largă despre structura universului. Dar 
și instrumentul intelectual necesar înțele- 
gerii teoriei relativităţii generale e mai 
complex ca cel necesar înțelegerii mecanicii 
clasice. 

Aceste exemple pledează tocmai pentru 
cealaltă categorie de unelte ale minţii noa- 
stre: teoriile cuprinzătoare, capabile să ex- 
plice și în același timp să prevadă fenomenele 
dintr-un sector cît mai larg al realității. 
Tocmai această dualitate ni se pare nouă 
semnificativă : experiment-teorie. Ambele uti- 
lizează procedee specifice pentru cunoașterea 
realităţii; nici una nu se poate lipsi de 
cealaltă. 

Alături de sublinierea importanței tot mai 
mari pe care o au instalațiile gigantice în 
epoca celei de-a doua revoluţii științifice- 
tehnice, să nu neglijăm al doilea factor 
esenţial, anume feoria, care, plecînd de la 
practică, înțeleasă în sens larg, explică, uni- 
fică puterea noastră de înțelegere atît în 
domeniul abstractului, cît și în cel al stă- 
pînirii forțelor naturii. 








VALOAREA METODOLOGIEI 


Pico della Mirandola a intrat în istoria 
gîndirii umane prin celebra sa deviză: de 
omni ve scibili — „despre toate lucrurile cog- 
noscibile“, am traduce noi astăzi —, la care 
expresie, un răutăcios — poate Voltaire — a 
adăugat: et quibusdam aliis — „și încă despre 
citeva“. 

Pretenția unui om de a cunoaște totul ne 
apare, desigur, rizibilă, dar la simpla iro- 
nizare a adagiului mirandolian trebuie totuși 
ă facem o corecție: nu este vorba ca un 

singur om să cunoască totul, idee rizibilă 
chiar în epoca sa — sfîrșitul secolului al 
XV-lea, mai exact 1463—1494 —, cu atît 
mai mult astăzi; Pico della Mirandola își 
propunea doar să găsească o metodă care 
să-i permită cunoașterea a tot ceea ce este 
cognoscibil. Iar astăzi noi știm că această 
metodă, este știința — în măsura în care 
prin cunoaștere înțelegem un proces raţi- 
onal. Într-adevăr, singură gîndirea științifică 
ne dă această viziune unitară care reușește 
treptat să închege în forme clare aspectele 
mereu mișcătoare ale aparenţelor, redu- 
cîndu-le la legi, la esențe. Iar în legătură cu 
această, căutare a esenţelor științifice se pro- 
duce un fenomen interesant: atunci cînd îți 
dedici viața activităţii științifice și ai capa- 
citatea necesară, rezultatele obţinute sînt 
surprinzătoare. 

Istoria gîndirii umane ne furnizează nenu- 
mărate exemple în acest sens. Marii gîndi- 
tori ai antichităţii elene nu se ocupau numai 
de principiile filozofice generale, ci cunoș- 
teau datele științifice caracteristice epocii 
lor. Corpurile platoniciene nu au fost desco- 
perite de Platon, care nu avea pregătirea 
matematică necesară determinării solidelor, 
la, care fețele sînt poligoane regulate iden- 
tice. Dar Platon era la curent cu aceste 

cercetări de vîrf în epoca lui și le-a utilizat 
în opera sa. La fel, Aristot a îmbrățișat cu 
succes o mare arie științifică, ce se întinde 
de la studiul logicii formale la anatomie și 
fiziologie, chiar la embriologie și taxonomie 
biologică, trecînd prin alte discipline. Mai 
aproape de noi, Descartes a întemeiat geo- 
metria analitică, s-a ocupat de optică și me- 
canică, a creat teoria reflexelor fiziologice 
și a pus gîndirea filozofică pe un făgaş eli- 
berat de servituțile scolasticii. 

Desigur că se poate replica: aceste lucruri 
crau posibile în epoca de început a științei, 
în zorii gîndirii științifice. Dar, pe măsură 
ce știința s-a dezvoltat, fenomenul încetează. 
Se pare totuși că și mai aproape de noi se 
pot da exemple de personalități multilate- 
rale. Kant este și filozof și cosmogonist. 
Newton a creat mecanica, dar și calculul 
infinitezimal, fiind în același timp autorul 
unui important tratat de optică și inventato- 
rul telescopului ca și cel ce a dezvoltat teoria 
corpusculară a luminii. Dar probabil că cel mai 
reprezentativ exemplu de savant multilateral 
rămîne Maxwell, creatorul teoriei cîmpului 
electromagnetic, autorul primului studiu știin- 
[ific privind un sistem cibernetic, unul din 
creatorii teoriei cinetice a gazelor, și care 
-a ocupat și de astronomia teoretică, anume 


45 





de stabilitatea inelului lui Saturn; la care 
putem adăuga studiile sale experimentale 
în domeniul electrotehnicii — puntea de mă- 
sură Maxwell îi poartă numele. De aseme- 
nea el a avut ideea utilizării etaloanelor 
atomice de durată și lungime, idee valori- 
ficată azi, deci după un secol. 

Este indicat însă să facem o precizare: 
aceste rezultate excepționale se leagă și 
de vieţi excepţionale închinate exclusiv știin- 
ței, cunoașterii. Deci să fim atenți: acești 
mari savanți nu au obţinut rezultatele lor 
remarcabile de la sine, în mod spontar, 
ci în urma unor eforturi îndelungate și ca 
fruct al unor originale metode științifice, ela- 
borate uneori chiar de ei. Multilateralitatea 
lor nu înseamnă un diletantism multiplu, ci, 
din contră, adîncirea unei metodici pro- 
fund științifice, creatoare. 

În epoca noastră, lucrurile capătă desigur 
aspecte noi, legate de dezvoltarea cerce- 
tării experimentale, de necesităţile practicii 
sociale. Marile obiective științifice solicită, 
eforturile conjugate ale unor colective extrem 
de mari. Cucerirea Lunii a fost posibilă, 
tocmai printr-un efort considerabil, la. care 
au participat direct sau indirect cîteva sute 
de mii de salariați, totul fiind sincronizat 
perfect. În acest domeniu al practicului, 

munca în echipă se impune tot mai mult, 
ca și în activităţile interdisciplinare. 

Tot mai frecvent se observă în literatura 
de specialitate lucrări științifice la care apar 
mai mulți autori: un neurolog și un elec- 
lronist, un matematician și un lingvist, un 
economist și un inginer etc. 

Semnul epocii noastre este tocmai această 
abordare multilaterală a problemelor. Iar 
atunci cînd dorim să optimizăm producția 
unui complex industrial, problemă emina- 
mente cibernetică, desigur că este necesar 
să colaboreze specialiști în automatizări, 
in cibernetică, în ramura industrială, res- 
pectivă, în economie etc. 

Înseamnă, oare aceasta dispariția sau redu- 
cerea științei ca metodologie? Desigur că 
nu. Dar prin însuși ritmul mare de creștere 
ul științei — astăzi apar cîteva milioane de 
articole științifice pe an — este imposibil ca 
cineva să cunoască specificul tuturor ramu- 
rilor științifice. De unde nevoia colaborării. 
Această colaborare ar fi însă imposibilă dacă 
diverșii specialiști nu ar avea un limbaj 
comun — care este însuși fondul general al 
pîndirii științifice, metoda științifică, lim- 
bajul științei și al tehnicii care tot mai adesea 
se exprimă matematic. 

Dar chiar și gîndirea teoretică, are astăzi 
nevoie de cele două. elemente caracteristice 
științei: adîncirea și legătura cu alte domenii. 
Prima, corespunde unui efort personal, unei 
atitudini denumite în psihologia hindusă 
ckagrala și care în traducere însemnă con- 
centrat asupra unui singur obiect. Cel de-al 
doilea element, legătura cu celelalte domenii, 
reprezintă, factorul fecundat, care operează 
mutații. Ca urmare a efortului depus în 
munca, de cercetare științifică, urmează 
întotdeauna satisfacția neasemuită a desco- 
peririi adevărului. Şi oricât ar părea, de curios, 
chiar munca de migală a unor determinări 
meticuloase poate conduce la rezultate sur- 
prinzătoare. Spre exemplu gazele care au 
fost descoperite de Rayleigh și Ramsay 
tocmai datorită diferenţelor observate de 
Rayleigh la a patra zecimală, între greutatea 
specifică a azotului obținut din aer și a celui 
obținut pe cale chimică. Dar cîte eforturi, 
în aparență sterile, în aceste determinări 
foarte precise, care au condus în anul 1895 
la descoperirea argonului! Desigur că marea 
satisfacție a omului de știință. rămîne desco- 
perirea. Dar cel mai extraordinar izvor de 
descoperiri rămîne fără îndoială viața, prac- 
tica, izvor care însă își descoperă tainele 
numai celor care posedă instrumentul cunoaș- 

terii științifice — adică celor care sînt pre- 
gătiți temeinic cu metodologia științei. 

În secolul nostru activitatea științifică are 
dimensiuni noi. Putem vorbi astfel de o in- 
dustrializare a științei atunci cînd în munca 
de cercetare a microcosmosului utilizăm ac- 
celeratoare la care magnetul cîntărește multe 
mii de tone, cînd tot mai mult se lucrează 
in echipe complexe și cînd experienţele se 
desfășoară planificat, urmărindu-se anumite 
rezultate economice ale muncii de cercetare. 
Pe de altă parte asistăm la o impregnare a 
tehnicii cu metode și concepte științifice. 
Aceasta, presupune însă o difuzare a meto- 
dologiei științei în pături foarte largi, la toţi 
acei care se ocupă de știință sau de tehnică. 
Empirismul dispare din tehnica modernă. 

Dar aceste aspecte noi nu contrazic aspec- 
tele metodologice generale, obținute în epo- 
cile anterioare ale dezvoltării științei. ŞI, 
pentru a da din nou un exemplu, ne vom 
referi la Norbert Wiener, ilustru matemati- 
cian, care însă a creat cibernetica plecînd, 
pe de-o parte de la studierea unor aspecte 
legate de fiziologie, pe de altă parte de la 
problemele foarte concrete ale automati- 
ării tehnice. Ceea ce i-a permis să formuleze 
noua viziune cibernetică a fost însă, fără 
îndoială, metoda științifică generală. pe care 
cl o stăpînea. 


| 

ANALOGIA 
ŞI ŞTIINŢAESISTEMELOR 


Oricine se ocupă de metodologia științei 
trebuie la un moment dat să se ocupe de 
metoda analogiei. Dar de analogie se lovesc 
și poeţii atunci cînd creează cuvinte noi, 
mai sugestive, după modelul unor cuvinte 
existente, sau alcătuiesc construcții analo- 
gice. Analogia înseamnă transierarea unor 
note dintr-un sistem în altul. Deci sîntem în 
prezența unui procedeu analogic cînd spu- 
nem „pămînt bolnav și mut“. Mai exact 
este o proiecție psihologică. Dar cuvîntul 

„spulberul“ este creație analogică — ca și 
„strădeschis“. Adesea mari literați sînt și 
mari creatori de cuvinte — vezi James Joyce. 
Analogia a fost mai mult cultivată de 
stiință în special în epoca sa de început, 
în care predomina intuiţia, adesea cu o 
tentă poetică. Astfel vechiul dicton quod est 
superior sicut quod inferior afirma o ana- 
ogie între ceea ce este sus și ceea ce este 
Jos, între ordinea mișcării perfecte a corpu- 
rilor cerești și a mișcărilor terestre „sub- 
unare“. Într-un anumit sens, singura, posi- 
ilitate contemporană de a  reconsidera 
acest dicton vetust rezidă tocmai în ana- 





ogia dintre sistemul solar și modelul pla- 
nectar al atomului. În ambele cazuri avem 
un nucleu centralîn jurul căruia evoluează 
alte corpuri. În cazul sistemului solar 
corpul central este Soarele, în jurul căruia 
gravitează planetele. În cazul atomului, 
corpul central este nucleul, în jurul căruia 
e mișcă electronii. Dar să fim atenți că 
in timp ce în cazul sistemului solar acesta 
ste o realitate, iar planete putem avea la 
orice distanță de Soare, în schimb, în cazul 
atomului, e vorba doar de un model, de o 
construcție intelectuală. Mai mult, elec- 
tronii nu se pot fixa decît pe anumite orbite 
la distanțe determinate față de nucleu. 

Desigur că se poate riposta că și în cazul 
sistemului solar planetele pe care le cunoaș- 
tem se află față de Soare la anumite distanțe 
date de legea lui Titius-Bode. E adevărat. 
Dar planete artificiale putem avea la orice 
distanță de punctul central. Analogia nu 
poate fi împinsă niciodată dincolo de orice 
limită. Concluzia modernă a metodologiei 
științifice este tocmai aceasta: analogia este 
doar o metodă euristică, ce sugerează anume 
căi. De exemplu, prin analogie marele 
Goethe a afirmat existența osului inter- 
maxilar — ulterior descoperit. Dar ana- 
logia nu este o cale ce oferă certitudini. 
În epoca noastră, analogia este presupusă 
într-un anume sens de cibernetică. Mai 
exact, identitatea de procedee matematice 
utilizate în tehnică, biologie, economie con- 
cretă permite elaborarea unui studiu mai 
larg, mai cuprinzător, în care se studiază 
interacțiunea elementelor, fără a specifica 
natura lor. Acesta este obiectul unei noi 
discipline, știința sistemelor, și, implicit, al 
ciberneticii. Însuși numele indică cu preci- 
zie obiectul acestei noi ramuri a cunoașterii: 
studiul proprietăţilor sistemelor — studiul 
matematic am fi tentaţi să afirmăm. Sîn- 
tem astfel departe de viziunea inițială a lui 
L. von Bertalanffy în sensul definirii mai 

exacte a numeroase concepte fundamentale 
și, în special, prin studiul cantitativ al unor 
caracteristici importante cum ar fi: contro- 
labilitatea, stabilitatea, observabilitatea, sen- 
sibilitatea sistemelor. Nu este lipsit de 
interes să arătăm că alături de știința gene- 
rală a sistemelor, s-a născut și o ingine- 
rie a sistemelor — la care accentul se pune 
pe aplicaţiile științei sistemelor. 

Asistăm astfel la un proces complex în 
care analogia presupusă între unele clase 
mari de sisteme se transformă, în zilele 
noastre, într-o știință cuprinzătoare, în care 
e studiază clase mari de sisteme în inter- 
acțiune, în care nu interesează decît anumite 
elemente esențiale, caracteristice. Ştiinţa 
își creează astfel un tipar nou, pentru a 
urca o nouă treaptă pe calea cunoașterii. 
Trebuie să remarc faptul că în această 
direcție a elaborării unui model mai cuprin- 
zător pentru știință se numără și Spiru 
aret. Ne referim mai precis la cunoscuta. 
sa Mecanică socială, apărută nu demult în 
traducere românească. 

Dacă ținem seama de formaţia științi- 
lică a lui Haret și de titlul lucrării, atunci 
teza acestei lucrări devine clară. Născut 
la 15 februarie 1851, Spiru Haret studiază 
mai întîi la Iași și apoi la București, luîn- 

du-și licența în fizico-matematici. În 1874 
reușește la concursul Ministerului Instruc- 
țiunii obţinînd o bursă la” Paris, unde, după 
ce își ia licenţa, susține în anul 1878 celebra 
teză Despre imvariabilitatea axelor mari ale 
orbilelor planetare. Reîntors în ţară, el 
desfășoară o susținută activitate politică, 
ajungînd în 1897 ministru al învățămîntu- 
lui. În 1905 publică studiul intitulat Chestia 
țărănească, iar în 1912 publică, la Paris, 
Mecanica socială. Moare în 1912. 

Înţelegem că acest ilustru matematician, 
specialist în mecanica cerească, dublat de 
un om politic, a fost tentat să aplice la 
fenomenele sociale metodele pe care el le 
cunoscuse în mecanică. El va vorbi astfel de 
statica socială, de legea continuității feno- 
menelor sociale etc., transpunînd termeni 
și noțiuni dintr-un domeniu în altul prin 
simplă analogie. 

Ca orice metodă pur analogică ea nu 
este însă — prin sine — autoconsistentă. Mai 
exact, mecanica socială, așa cum a dezvol- 
tat-o Haret, ne apare astăzi ca avînd un 
merit doar istoric. Nu este lipsit de interes să 
arătăm că într-un anume sens Haret a fost 
un deschizător de drumuri. Al. Perieţeanu 
publică în 1932, tot la Paris, un Tratat de 
mecanică economică, după ce, mai înainte, 

în 1922, Petre Trișcă publicase, tot la Paris , 
P'volegomene la o mecanică socială. 

Desigur că știința a. progresat mult în 
cei aproape 60 de ani de cînd Haret a pu- 
blicat Mecanica socială. Stim astăzi că nu 
putem trece imediat de la aspectele relativ 
imple ale mecanicii la atît de greu expli- 
cabila realitate socială. Desigur că astăzi, 
în anumite situații economice întrebuințăm 
instrumentul matematic — de exemplu, în 
cercetarea operațională. Avem și modele 
ale personalității umane și modele curistice 
in psihologie și economie etc., dar toate 
acestea sînt foarte departe de ideile lui 
Haret. 

Calea pe care se poate merge astăzi în 
direcția intuită de Haret este alta. Într-un 
anume sens s-ar putea trece la studiul con- 
cret al unor sisteme economice sau sociale. 
Obiectivul pe care Haret și-l propusese cra 
cu mult dincolo de posibilităţile științei din 
epoca sa și poate continuă să fie încă în- 
depărtat chiar și astăzi. Dar progresul 
stiinței a prins în sfera sa o întreagă pro- 
blematică cu aspect social și cred că tocmai 
aici rezidă marele merit al lui Haret: într-o 
cpocă relativ timpurie a intuit prin ana- 
logie posibilitatea utilizării instrumentului 
matematic în domeniul social. Este, fără 

îndoială, un merit cu totul deosebit care 
îl situează pe Haret printre precursorii unui 
nou curent în știință. Intuiţia analogică a 
lui Haret poate și trebuie dezvoltată de 
cei care se ocupă de teoria sistemelor și de 
cibernetica economică. 

Haret a încercat să elucideze fenomenele 
sociale aplicînd direct în domeniul socialului, 
prin simplă analogie, rezultatele mecanicii 
clasice. Eșecul era inevitabil, existînd o ina- 
decvare profundă între obiectul de studiu 
și metoda aleasă. Dar, în știință, adesea și 
eforturile în aparenţă sterile își au utilita- 
tea. lor. Vechea metodă a analogiei, utili- 
zată și de Haret, ne apare azi vetustă, 
avînd doar o valoare curistică. Dar metoda 
comparațici — rudă analogia — 
a avut un rol esenţial în crearea științei 
sistemelor. Orice efort științific își aduce mai 
devreme sau mai 


bună cu 


tîrziu aportul său în 


progresul științei. 











UN UNIVERS STRATIFICAT 


O tendință firească a spiritului uman este 
reducerea aparențelor la esențe. Vechii gîn- 
ditori greci au introdus conceptele funda- 
mentale privind unitatea materială a lumii 
si existența atomilor. După multe secole de 

forturi în înţelegerea mișcărilor, trecînd 
de faza „filozofică“ gen Aristotel, inventînd 
un instrument adecvat de descriere a rea- 
lităţii (calculul diferențial) Newton a reușit 


i explice uriașa varietate a mișcărilor me- 


canice, prin trei legi fundamentale, de care 


57 





ascultă toate mișcările mecanice, fie ele 
terestre sau cerești. 

Unul din marile succese ale lui Newton 
a fost tocmai posibilitatea de a explica 
mișcările planetelor — și în general ale cor- 
purilor cerești — cu ajutorul mecanicii ce- 
rești creată de el. Constatăm în legătură 
cu aceasta un fenomen interesant. Înain- 
tea lui Newton, prin observație, Kepler 
stabilise anumite legi privind mișcările plane- 
telor. Prin teoria sa, Newton reduce legile 
empirice ale lui Kepler la simple /eoreme 
ale mecanicii cerești. Se produce fenomenul 
esențial pentru știință în care un număr de 
observaţii empirice pot fi interpretate, ex- 
plicate în cadrul unei teorii: legea empirică 
de ieri devine teorema de azi. În acea epocă, 
mecanica se dezvolta tot mai mult și oamenii 
încercau să explice cît mai multe fenomene 
prin mecanică. Filozoful și savantul francez 
Descartes prezinte un sistem 
al lumii în care întregul univers — de la 
Soare și stele la fiziologia umană — era un 
uriaș mecanism guvernat de legi mecanice. 
Revenind la Newton și la mecanica cerească, 
trebuie să arătăm că ideea sa fundamentală, 
în această direcţie este interacțiunea la 
distanță și instantanee între corpuri, con- 
form legii ce îi poartă Astăzi, 


încearcă să 


numele. 

această interacțiune o explicăm prin așa- 
numitul câmp gravific, care explică și gra- 
vitatea terestră. 

Secolul al XIX-lea a arătat însă că ală- 
turi de cîmpul gravific newtonian, trebuie 
ă ținem seama și de cîmpul calitativ diferit, 
electromagnetic, ale cărui ecuații au fost 
stabilite de Maxwell (1864). Interacțiunile 
electromagnetice nu pot fi reduse la interac- 
[iuni mecanice. În știință se cunoșteau deci 
n acel moment (sfîrșitul secolului al XIX- 
lea două tipuri de interacțiuni, ireductibile 
una la cealaltă. Aceasta reprezenta o primă 
limitare a mecanismului newtonian. La 
sfîrşitul secolului nostru s-a arătat că pentru 
viteze mari, mecanica newtoniană nu mai 
este valabilă aplicîndu-se legile mecanicii 


relativiste. 

Apar astfel două idei esenţiale: 1) multi- 
plicitatea tipurilor de interacțiuni ireduc- 
tibile ce se manifestă în universul pe care 
| cunoaștem; 2) aplicabilitatea limitată a 
cgilor de observaţie— fiecare tip de lege avînd 
m domeniu propriu de aplicare. Treptat, 





rin studierea edificiului atomic și a celui 
nuclear s-au pus în evidență și alte tipuri de 
interacțiuni — descoperite în special în legă- 
tură cu așa-numitele particule elementare. 

Sint deosebit de interesante încercările de 
a descrie atît interacțiunile mecanice, cât 
și cele electromagnetice printr-un singur 
concept, acela de cîmp unificat. 

În momentul de față se admite existenţa 
unor niveluri calitative de organizare a 
materiei după dimensiunile formaţiei res- 
pective. Se disting astfel, în domeniul 
microcosmosului: molecula — ordin de mă- 


` —8 —10 
rime 10 m, atomul — 10 m, nucleul 


—14 
elementare 


atomic — 10 m, particulele 
— 107° m. Desigur, aceste dimensiuni sînt 
orientative, indicînd ordinul de mărime al 
sistemului considerat (vezi şi Valeriu No- 
vacu și Toma Vescan, Teoria particulelor 
elementare, Editura Academiei 
R.S.R., 1970). Dar și în scara inversă obser- 
văm structuri distincte. În afara planetelor 
se cunosc sistemele solare, galaxiile și for- 
mațiile metagalactice. De asemenea s-au 
pus în evidență și diverși nori cosmici de 
mari dimensiuni. Este normal să ne gîndim 
că atunci cînd trecem la ordinul de mărime 


Bucuresti, 





107 m, cu care aproximăm diametrul Terrei, 
legile de interacțiune sînt altele ca la 1016 m. 
La fel în domeniul miliardelor de ani lumină, 
deci al distanțelor de ordinul de mărime 
10% m, legile trebuie să fie altele etc. 

O situaţie cu totul analogă întîlnim în 
vorbire. Aici, la un nivel de elementaritate, 
intilnim cuvintele. La un nivel superior, 
„elementul“ cu care operăm este propoziţia. 
Dar există și nivelul, tot elementar, dar 
inferior, al fenomenelor — respectiv al li- 
terelor. La fiecare nivel de elementaritate 
constatăm existența unor alte legi — fie ele 
statistice sau de altă natură. Se cunosc 
astfel legile lui Zip—Estoup—Mandebrot (de 
lrecvență a cuvintelor), Nicolau (de 
frecvență a literelor și fonemelor), Fuks 
etc. 

Știința contemporană arată că la fiecare 
ivel acționează cu precădere anumite ti- 
uri de interacțiuni. La nivelul molecular, 
„elementele“ cu care operăm sînt atomii, 
care rămîn stabili în timpul reacțiilor chi- 
nice. Energia de legătură este mică, de 
ordinul de mărime de 0,03 eV. Amintim că 
nitatea de energie eV — electronul volt, 
corespunde la trecerea unei sarcini egale cu 
cea a unui electron printr-o diferență de 
potenţial de 1 volt. Pentru reflexiile noastre 
au importanță doar valorile relative ale 
energiei. La nivel atomic, „elementele“ sînt 
electronii și nucleul, interacțiunile fiind de 
natură electromagnetică, iar energia de 
legătură este de ordinul a 10—20 eV. La 

simplele lămpi fluorescente sau la tuburile 
cu descărcări în gaze rarefiate avem situaţii 
în care atomul se desface în ioni + elec- 
troni, în urma unei interacțiuni în principal 
electromagnetică. La nivel nuclear, „ele- 
mentele“ sînt protonii și neutronii între care 
se exercită „interacțiuni tari“ — calitativ 
diferite de cele gravifice și electromagnetice. 
Energia de legătură e de ordinul de mărime 
10—20 MeV (t M = 108). 

Ştiinţa a reușit să pătrundă și la nivel 
subnuclear, unde „elementele“ sînt în gene- 
ral instabile. Se cunosc trei tipuri de parti- 
cule elementare, și anume: leptoni, fotoni 
și hadroni. Leptonii interacționează prin 
„interacțiuni slabe“ și, dacă au și sarcini 
electrice, prin interacțiuni electromagnetice. 
În această categorie intră electronii ȘI 
neutronii. Fotonii au masa de repaus nulă 
și interacționează prin reacţii electromag- 
netice cu particulele cu sarcini electrice. 
Hadronii interacționează atît prin interac- 
țiuni tari, cît și prin interacțiuni electro- 
magnetice. Ştiinţa cunoaște deci astăzi 
patru tipuri de interacțiuni: gravifice, elec- 
tromagnetice, slabe şi tari. Începînd cu 
anul 1964, unii fizicieni consideră că există 
motive ca să se admită și existența unei 

noi forme de interacţiune — a cincea. Este 
vorba, de lucrările unui grup de fizicieni de 
la Universitatea Princetown (J. Cristenson 
J. Cronin, V. Fitch și R. Turlay) care a 
studiat modul în care se descompune un 
anumit tip de mezon, anume particula K} 
(un tip de kaon neutru). Noul tip de inter- 
acțiune (denumită „foarte slabă“) nu a 
lost însă confirmat prin alte experiențe 
decisive. 

Relativitatea conceptului de „element“ 
apare cu o claritate deosebită în micro- 
cosmos. Molecula este „elementarul“ chi- 
miei. Dar treptat moleculele au fost desfă- 
cute în atomi. Ulterior aceștia au fost consi- 
deraţi ca fiind formaţi din nucleu și elec- 
troni. Treptat și nucleul a fost descompus 
în „elemente“, iar recensămîntul particu- 
lelor elementare continuă. 

Gell-Mann a emis ipoteza cuarcurilor, 
aceste particule fundamentale din care s-ar 
asambla particulele elementare. Dar există 
și alte ipoteze. Așa, cum arată teoria rela- 
tivității restrînse, în cazul vitezelor mari 
relaţiile spațiotemporale sînt altele ca în 
cazul vitezelor mici. În cadrul teoriei ein- 


teilene a gravitaţiei, curbura continuului 

spațiotemporal este modificată de prezența, 
maselor. În microcosm, spaţiul și timpul, 
forme de evidență ale materiei au alte 
interrelaţii ca la scara noastră umană. In 
mod firesc extrapolînd rezultatul, este de 
așteptat ca și în marele cosmos să descoperim 
alte legi structurale decît la scara fenome- 


nologică terestră. 





ÎNTRE CUARCURI ŞI CUASARI 


Pentru cei vechi lumea era limitată în 
ambele sensuri: atomii se situau într-o 
extremitate iar sfera stelelor fixe în cea- 
laltă parte. Totul era finit și măsurabil. 
Arhimede calculase printre altele, cîte boabe 
de nisip pot intra în sfera stelelor fixe, 
situată de el la o distanță foarte mică. Ca 
ordin de mărime, acest număr are 64 de 
zerouri (S.I. Luria, Arhimede, București, 
Editura științifică, p. 222). 

Astăzi știm că nu există. o sferă a stelelor 
fixe. De fapt, nu există cer; ceea ce numim 

cer este doar imaginea ce rezultă din îm- 
prăștierea luminii în păturile superioare ale 
atmosferei. Nici urmă de stele fixe, simple 
ca înţelegere, dar inexistente în realitate. 

Tot gînditorii greci au imaginat atomii, 
aceste particule ce nu pot fi tăiate, inseca- 
bile, din îmbinarea cărora rezultă tot ceea 
ce există. 

Si imaginea noastră despre atomi s-a 
schimbat mult în special în ultimii ani. 
Mai întîi atomii s-au dovedit a fi formaţi 
dintr-un nucleu și din electroni. Apoi și 
nucleul a fost spart și a apărut lumea parti- 
culelor elementare, atît de bogată în membri: 
pioni, miuoni etc. | l 

Spre cealaltă limită, puternicele radio- 
telescoape ce permiteau să examinăm for- 
maţii cerești situate la zece miliarde de ani 
lumină. Și, în mod firesc, în limite atît de 
largi ale realității nu mai putem spera să 
întîlnim aceleași aspecte familiare ale rea- 
lului. e dia 

Corpurile cu care venim de obicei în con- 
tact sînt stabile, în sensul că apar, trăiesc 
și dispar în durate ce ne sînt familiare la 
scara noastră omenească: ani, zile, secun- 
de. Atunci cînd un calculator efectuează 
10 000 000 de operaţii pe secundă, simțul 
duratei nu ne mai ajută să înțelegem. Iar 

cînd o particulă elementară trăiește doar 
ı suta mia parte dintr-o miliardime de se- 
cundă, să recunoaștem că nu putem intui 
ce înseamnă aceasta, |! 

La fel nu putem intui nesfîrșitul cerului, 
după cum nu putem accepta un univers 
finit, închis. 

Dar în această sferă a cunoscutului dis- 
tingem astăzi incomparabil mai mult ca 
ieri — la fel după cum ieri cunoaștem cu 
mult mai mult ca alaltăieri. 

În lumea cosmosului mare avem imaginea 
mui univers insular format din galaxii. 
Pămîntul, această planetă leagăn al omeni- 
ii, ocupă o poziție modestă în imaginea 
e care o avem despre lume. Pămîntul nu 
e o stea mîndră, ci doar o planetă ce se 
învîrte într-unul din brațele galaxiei pe 
care o vedem sub forma Căii Laptelui. 
Dimensiunile sînt desigur astronomice a- 
unci cînd vorbim de galaxie. A noastră 
are în general forma unui disc cu un diame- 
ru de circa 40 de kiloparseci. Amintim că 
un parsec este o unitate de măsură egală 
cu 3,26 ani-lumină. Este suficient să ne 
eîndim că lumina parcurge într-o singură 
ccundă circa 300000 de kilometri. În 
iceastă lume de dimensiuni uriașe se află 





și pămîntul nostru, cu circumferința lui 

modestă de 40000 de kilometri. Lumina, 
într-o singură secundă, îl poate ocoli pe 
la ecuator de șapte ori și jumătate. Soarele 
este desigur cea mai familiară stea și în- 
treaga viață de pe Pămînt, ca și cea care 
eventual mai există în sistemul solar se dato- 
rează energiei solare, fără de care nu ar fi 
putut exista. Ştim astăzi că inepuizabila 
sursă de energie solară provine din reacțiile 
nucleare naturale din Soare. 

Ne-am aștepta ca în alte părți ale uni- 
versului să întîlnim tot Sori și tot planete 
ca Pămîntul. Şi desigur că în multe părți 
regăsim aspecte familiare, dar nu pretu- 
tindeni. Novele pe care le regăsim și în 
galaxia noastră sînt stele în care apar 
cataclisme explozive. 

Dar de curînd au apărut pulsarii, aceste 
obiective stranii care emit în spectrul radio 
cu o putere cu totul neobișnuită, dar avînd 
dimensiunile foarte mici. Pulsarii sînt corpuri 
cerești care emit în impulsuri. După deter- 
minările astronomilor distanțele de la Pă- 
mînt la pulsari sînt de ordinul 8000 — 
— 15 000 ani-lumină. Acest fapt aruncă o 
stranie lumină asupra pulsarilor; ar trebui 
ca pe fiecare metru patrat al suprafeţei 
pulsarului puterea emisă să fie de 1 000 000 
de  megawatti — adică pe fiecare metru 

patrat o putere de o mie de ori mai mare 
ca aceea a unei centrale atomoelectrice 
normale. Explicația dată acestui fapt e 
colapsul gravitațional. 

La fel de stranii ne apar cuasarii ca și 
alaxiile Seyfert: corpuri cerești cu pro- 
prietăţi foarte mult diferite de cele ale cor- 
purilor cu care venim în contact, fiind în 
esență, surse foarte puternice de energie 
radiată. 

În lumea infinitului mic mereu se desco- 
peră particule elementare și se încearcă o 
grupare a lor în familii. Oare nu se poate 
imagina o clasificare gen Mendeleev și în 
lumea microobiectelor? În acest sens au 
fost mai multe propuneri dintre care semna- 
lăm ipoteza cuarcurilor — particule super- 
elementare din care ar fi construite parti- 
culele elementare. Existenţa lor a fost for- 
mulată de dr. Murray Gell-Mann ca o ipo- 
teză vizînd fizica energiilor înalte. 

Dar pînă în prezent existența lor nu a 
lost verificată experimental. Dar, indiferent 
de justețea sau injustețea acestei ipoteze, 
in fața noastră ne apare o imagine splendidă. 
)mul ne apare ca o ființă unică în sistemul 
nostru solar, capabilă să reflecte splendoa- 
rea universului infinit în ambele sensuri — 


ale distanțelor nesfîrșite, ca și ale comple- 

xității formelor de existență ale materiei. 
Suspendat între cele două infinituri, omul 
înțelege universul, structurează devenirile și 
constatările în structuri, legi, sisteme. 

Un cîmp uriaș se deschide în fața explo- 
ratorului realității fizice. Unele teorii cos- 
mologice moderne vorbesc despre interpre- 
tarea cuasarilor în lumina variaţiei cons- 
tantei gravitației universale; de cealaltă 
parte, în lumea infinitului mic, noi fapte 
şi ipoteze se impun. Limitele cunoașterii 
sînt mereu împinse și mai departe și nicio- 
dată în istoria științei nu am asistat la un 
atît de prestigios salt al științei ca cel rea- 
lizat la sfârșitul celui de al doilea mile- 
niu. 

Între cele două infinituri, rațiunea umană 
își dovedește și ea posibilităţile infinite nu 
numai de reflectare tot mai adecvată, dar 
și de stăpînire tot mai deplină a realului. 








DE CAELO 


Omul a căutat mereu să-și explice ceea 
ce vede și atunci, mergînd pe linia unei 
substanționalizări, a numit cer sfera ce îi 
apare albastră ziua și neagră noaptea. Ple- 
cînd de la evidența primară, oferită de sim- 
(uri, anticii au elaborat un prim model 
cosmologic nemitologic, în care Pămîntul 
se afla imobil în centrul unui univers finit 
ȘI sferic. 

În aproape toate vechile civilizații antice, 
cerul era ceva substanțial: sfere, uneori 

de natură neprecizată, alteori lichide, pe 
care se plimbă carul de foc al profetului 
Ilie sau luntrea lui Ra— Soarele, care săvîr- 
șește ciclul zilelor lunecînd lin, într-o barcă, 
pe întinsul apelor cerești. În civilizațiile 
pastorale, în cer pășunează mari cirezi de 
vaci— vacile lui Varuna. Pentru o treaptă 





mai înaintată, cerul era de fier. 

Sideral înseamnă și astăzi ceresc, astral, 
de la latinul sideralis; sidus = astru stră- 
lucitor pus de unii în corespondență cu 
sanscritul sita = alb strălucitor. Dar siderur- 
gie este tehnica prelucrării fierului, pentru 
că sideros înseamnă în greacă fier. Ni se 
sugerează astfel o legătură lingvistică între 
cer și fier, poate fantezistă: meteoriții erau 
de fier și unele civilizații nu dispuneau la 
început de alt fier decât de cel provenit din 
meteoriți. Din care cauză chiar marii fara- 
oni, ca Tutankhamon, puteau avea mult 
aur, dar doar mici amulete de fier. Dar 
aceste investigații nu ne pot duce departe. 
Știința modernă a stabilit inexistența cerului 
conceput substanţial. Cerul substanțial este 
o iluzie optică. Ziua vedem „bolta albastră“ 
datorită împrăștierii luminii solare în atmos- 
feră; noaptea stelele ne apar nemișcate pe 
boltă pentru că mișcările lor sînt prea mici 
spre a putea fi observate. Zborurile cosmo- 

nauților au arătat clar că albastrul cerului 
e un fenomen local, terestru. Dincolo de 
aerul ce împrăștie lumina solară, nu există 
decit imensitatea marilor spații cosmice, 
negre, pentru că acolo nu e nimic de văzut, 
Astfel de la cer trecem la cosmos, termen 
introdus de Pitagora pentru a desemna lumea 
înțeleasă ca armonie. Termenul rezuma deci 
o întreagă concepție despre univers. 
Epoca elină ne apare ca o perioadă stra- 
nic. Alături de embrionii științei și de o cuge- 
tare profundă, întîlnim politeismul luxuri- 
ant, o lume de legende poetice. Aventurile 
zeilor olimpieni amintesc mai degrabă de 
viciile unei familii aristocrate decât de un 
ideal de perfecționare etică. Cu toate aces- 
tea, pentru prima dată în Elada s-a pro- 
dus acea ruptură între spiritul teologic 
și cel științific, care a condus la triumful 
rațiunii — deci al științei. În Elada s-a căutat 
pentru prima dată o descriere ȘI o explicare 
logică a universului. Atunci au început 
oamenii să gîndească lumea în sine ȘI s-au 
căutat legi — calitative și cantitative — pen- 
(ru explicarea fenomenelor. Pitagora enun- 
(ă prima lege cantitativă înregistrată de 
istorie— lege privind raportul dintre lungi- 
mile pe care trebuie să le aibă coardele 
tetracordului pentru a obține acorduri muzi- 

cale. Tot atunci s-au propus primele modele 
științifice ale universului, ale cosmosului, 
cât și ale materiei. Substanţa este concepută 
ca fiind formată din particule invizibile și 
indivizibile — atomii. În vechea Grecie își 
are originea ideea unei teorii care permite 
explicarea unitară a întregii lumi. Spre 
această viziune unitară și rațională tind 
toți marii gînditori greci. Heraclit, eleaţii, 
ionienii chiar și Aristotel caută principii 
unice care mișcă lumea. Universul grec nu 
e dominat de capriciul zeilor, ci de legi fixe, 
cognoscibile. Întreaga dezvoltare ulterioară 
a științei nu face decît să continue această 
alternativă raţională a dezvoltării unei vizi- 
uni unitare și atotcuprinzătoare a lumii. 
Sub infinita varietate a formelor de manifes- 
tare a materiei, omul de știință caută mereu 
și găsește unitatea lumii materiale. 

Desigur că nu toate construcțiile minţii 
umane trec de proba de foc a confruntării 
cu datele experienţei. Ştiinţa progresează 
însă continuu și avem toate motivele să 
credem că imaginea noastră despre lume 
este din ce în ce mai adecvată. 

Adesea în decursul istoriei omul a obseravat 
anumite relaţii fixe — așa-numitele legi empi- 
pice. Atunci cînd ele corespundeau unei rea- 
lităţi, aproape întotdeauna ele au putut fi 

explicate într-un cadru rațional, mai pro- 


und. Astfel, notăm simpla observare a rit- 


ului de succesiune a eclipselor — așa-numi- 
ul ciclu al lui Saros. Ciclul descoperit empi- 
ric își găsește o primă justificare teoretică, 
in modelul (greșit) al epiciclelor în care 
ămîntul se afla fix în centrul universului, 
jar Soarele și planetele descriu traiectorii în 








urul său, orice traiectorie se face pe un 
cerc, al cărui centru se mișcă pe un alt cerc, 
care la rîndul său poate avea centrul mobil 
e un alt cerc etc. O întreagă mașină foarte 
complicată, spre a descrie realitatea. De la 
ciclul lui Saros și pînă la elaborarea unei 
teorii a epiciclelor a fost un drum lung— 
drumul de la observarea faptelor și consemna- 
rea unei legități pînă la elaborarea unei 





ipoteze științifice, a unui model teo- 
retic. 

Este poate demn de reținut faptul că 
modelul ptolemeic, privind eclipsele de Soare 
și de Lună era corect, deși era geocentric. 
Explicația este simplă: în ambele modele 
cel geocentric cât și cel heliocentric — pentru 
explica, eclipsele de Soare și Lună intere- 


sează numai poziţiile relative Soare—Lună— 


PR i A 
Pămînt. Cum în ambele modele Luna era 
un satelit al Pămîntului, pentru obiectivul 

propus, adică eclipsele, ambele modele se 
dovedesc a fi la fel de juste. 

Să reflectăm un moment la ciudata con- 
strucție a cercurilor care se combinau spre a 
descrie realitatea. Este o situaţie caracte- 
ristică unui anumit dogmatism: complicau 
oricît de mult modelul care ne descrie reali- 
tatea, spre a rămîne într-un anumit cadru 
conceptual și a nu avea, în același timp, 
o prea mare diferență între realitate și 
ceea ce ne dă modelul. 

În cazul de față se pleca dela dogma urmă- 
toare: cercul este singura traiectorie perfectă, 
iar astrele, avînd mișcări perfecte, nu se 
pot mișca decît pe traiectorii ce rezultă din 
îmbinarea unor traiectorii perfecte—deci 
pe epicicluri. 

Cît de simplu a răsturnat poziția Kepler 
observînd și interpretînd datele culese cu 
migală și precizie de Tycho-Brahe. Dar pen- 
tru aceasta a fost necesară o completă schim- 
bare de mentalitate. Nu mai vrem să încorse- 
tăm realitatea în conceptele și modelele 
noastre, ci dorim să încercăm construirea 
unor modele adecvate, coperniciene. 

Elenii au reușit totuși să estimeze raza 
Pămîntului, diametrul Lunii și al Soarelui, 
au încercat și o evaluare a razei universului, 
conceput finit. Pentru Arhimede, diametrul 

sistemului solar era de 1600 000 km (după 
S. I. Luria, Arhimede, București, Editura 
științifică, 1958, p. 223), ceea ce corespunde la 
spaţiul parcurs de lumină în circa, 5 secunde. 
Universul era cam de același ordin de mărime. 
În realitate, chiar și distanța (modestă) 
Pămînt- Soare e parcursă de lumină în cîteva 
minute. Treptat, odată cu descoperirea 
instrumentelor optice, limitele cerului s-au 
mărit mult. S-au descoperit petele din Soare 
și s-au putut măsura munţii de pe Lună. 
Distanţele sistemului solar sînt cunoscute 
cu o precizie suficientă. În 1835 Friedrich 
Wilhem Bessel, utilizînd procedeele trigono- 
metrice, a reușit să măsoare distanța de la 
Pămînt la stelele vecine — dintre care cea 
mai apropiată este la peste patru ani lumină! 
Astăzi, datorită radiotelescoapelor puterni- 
ce, limitele universului explorat s-au mărit 
considerabil. 

În anii 1926—1927, Edwin Hubble a de- 
monstrat că nebuloasele spirale nu aparțin 
galaxiei noastre și că se situează la mili- 
oane de ani lumină distanță. Apare astfel 
conceptul de univers insular — fiecare insulă 
fiind o galaxie. Pentru a evalua distanţele 
dintre galaxii, Hubble se baza pe faptul, 
demonstrat pentru unele obiecte cerești, că 
cu cît acel obiect este mai departe cu atît 

el se îndepărtează de noi cu o viteză mai 
mare. Această fugă atrage după sine o 
moditicare a liniilor spectrale emise. Este 
cunoscuta deplasare în roșu. 

În esenţă este vorba de un fenomen de 
schimbare a frecvenței percepute pentru 
un oscilator în mișcare relativă faţă de obser- 
vator. Fenomenul fusese descoperit pentru 
vibraţiile sonore în anul 1842 de fizicianul 


austriac Christian Doppler, care a arătat că 





frecvența pe care o percepem atunci cînd 
ne deplasăm relativ față de o sursă sonoră 
este alta decît aceea pe care am observa-o 
dacă am fi în repaus faţă de sursă. Fenomenul 
este valabil pentru orice tip de oscilație. 
Tot Edwin Hubble enunţa, în 1936, legea 
sa care afirma că cu cît o galaxie este mai 
îndepărtată de noi cu atît ea se îndepărtează 
mai repede de noi — fenomen pus în corelaţie 
cu expansiunea universului, concluzie ce re- 
zultă din unele modele cosmologice relati- 
viste. 

Dacă am accepta legea lui Hubble, atunci 
am ajunge la rezultate surprinzătoare: gala- 








xiile care se situează la distanțe mari—adică 
la distanțe de ordinul a 8—9 miliarde de 
ani-lumină—se deplasează extrem de repe- 
de față de noi, avînd o viteză de îndepărtare 
de peste 200 000 de kilometri pe secundă, 

idică viteze comparabile cu viteza luminii; 
laxia albastră BSO 1 are o viteză radială 
de 200 000 de kilometri pe secundă, situîndu-se 
la distanţa estimată de 6 miliarde de ani-lumi- 
nă : cuasarul 3C 9 ar avea o viteză de 240 000 
de kilometri pe secundă, situîndu-se la 8,7 
miliarde ani-lumină distanță de noi. Viteze 
enorme dacă ne gîndim că totuși nu e vorba 
de deplasarea unor particule elementare, 
cu masă foarte mică, ci de deplasarea unor 
laxii cuprinzînd nenumărate sisteme sola- 
re. Energiile puse în joc sînt fabuloase. 
Intensitatea radiaţiei emise de cuasari, 
pulsari și galaxia Seyfert ne obligă să ne 
vîndim la mase mari, cu densități de sub- 
tanță şi energie de neconceput la scara 
noastră. Dar este greu să ne imaginăm mase 
atît de importante, capabile de a radia atît 
de intens și care, în același timp, să se depla- 
eze cu viteze comparabile cu viteza luminii. 
Liniştitul cer armonios a dispărut, iar sfe- 
rele platoniciene care generau armonii 
înt înlocuite de un univers agitat, neliniștit, 
pre a întrebuința un termen antropo- 
morf. 
Datele recente ale astronomiei au obligat la 
reconsiderarea vechilor teorii privind expan- 


iunea universului. Reținem astfel că teo- 

ria relativităţii generalizate arată că, atunci 

cînd lumina. părăsește o stea, ea trebuie să 
efectueze un travaliu, fiind oarecum frînată 
de cîmpul gravitațional al acelei stele, iar 
această cheltuire de energie se manifestă 
printr-o deplasare spre roșu a spectrului 
său. La Harvard, cercetătorii R.V. Pound 
și G.A. Rebka au verificat această teorie, 
Sîntem însă departe de a crede că putem 
explica totul în această, direcţie. Menţionăm 
că în știință se propun și alte explicaţii 
pentru deplasarea spre roșu a liniilor spec- 
trale, așa-numita „îmbătrinire a luminii“, 
Există și încercări de a modifica înseși fun- 
damentele mecanicii. Amintim în această 
ultimă direcție lucrările fundamentale ale 
acad. Octav Onicescu. Teoria acad. O. Oni- 
cescu ne apare mai intuitivă și totodată, 
mai adecvată realității, admițînd un spaţiu 
infinit. Din contra, teoria relativității ca 
și legea lui Hubble, ne conduc la concepţia 
unui univers închis, finit, deoarece viteza 
luminii nu poate fi depășită. Se ajunge astfel 
la un impas. Pe de o parte vitezele obiecte- 
lor cerești cresc odată cu distanța. În același 
timp crește și energia lor. Dar nu putem 
concepe nici un obiect dincolo de distanța la 
care viteza corpurilor devine egală cu viteza 
luminii. 

Nu putem trece cu vederea nici i peste 
isa-numitul principiu cosmologic ce își are 
originea în lucrările lui Einstein din anul 
1917, dar care e mereu discutat. Ideea este 
extrem de simplă: din moment ce dispunem 
de foarte puține date privitoare la cosmos, 
putem face ipoteza că universul apare la 
fel oricărui observator, oriunde s-ar situa el. 
În loc de principiu, se mai numește, în lite- 
ratura de specialitate, și ipoteza cosmolo- 
mcă. 

După jumătate de secol de ; 
intense în domeniul teoriei generale a relati- 
vității, nu s-a putut obține vreo confirmare 
cosmologică satisfăcătoare. Concluzia prin- 


cercetări 


cipală constă în respingerea ipotezei aia 
logice. De asemenea, se poate afirma că 
nici metodele newtoniene nu sînt satisfă- 
cătoare, în sensul că, pentru distanţe astro- 
nomice foarte mari, legea gravitaţiei așa 
cum a fost formulată de Newton trebuie să 
lie revizuită. Pentru a menţine teoria unui 
univers în expansiune, este indicat a înlo- 
cui forța de atracție dintre formaţiile de 
alaxii cu forțe de repulsie. l 

Datele astronomice se acumulează astăzi 
cu o viteză greu de imaginat în urmă cu 
cîteva decenii. A devenit posibilă observarea 

astronomică efectuată în afara atmosferei 
terestre, care lucrează ca un filtru. Fără 
îndoială că îmbogățirea datelor de observaţie 
plus o teorie fizică complexă ne vor da 
explicația acestui univers heraclitean, în 
care totul devine neîncetat. 

Vechiul cer a dispărut. Ne mișcăm liberi 
în universul infinit. 


O NOUĂ A 
TEORIE A RELATIVITAȚII 


Concepţia pe care o 
despre spaţiu și timp, 
tură pe care o avem 


cu care ne-a obișnuit 


8 





avem despre univers, 
nu reprezintă o struc- 
în mod natural, prin 
nastere, ci este rezultatul unui lung proces 
de interacțiune între om și realitatea exte- 
rioară. Treptat a apărut conceptul de dimen- 
iune a spaţiului, apoi conceptul de geometrii 
posibile. Geometriile neeuclidiene sînt exem- 
ple de organizări spaţiale altele decît cele 
geometria euclidiană, 
dezvoltată în ultimele 25 de secole. 

In mod firesc, fizica utilizează geometria 
pentru descrierea acelei părți din realitate 
de care ea se ocupă. Geometria neeuclidiană, 
în special cea creată de Riemann, este un 
instrument curent de lucru pentru mulţi fizi- 
cieni, care, în munca lor, utilizează cadrele 
conceptuale create de matematicieni. Deși, 
pentru a îi compleți, trebuie să arătăm că 
există și calea inversă, în care matematicienii 
se inspiră din opera fizicienilor. Probabil că, 
în această ultimă direct ie, cel mai important 
aport al fizicii la matematică a fost teoria 
distribuţiilor, care a plecat de la conceptele 
intuitive dezvoltate de Heaviside și Dirac. 
Teoriile fizice recente, din deceniile 3 ȘI 4 
ale acestui secol, au acordat suficient de 
multă importanță geometriilor neeuclidiene. 
Pentru noi, spațiul este tridimensional și 
operăm cu geometria, euclidiană, dar știm 
că există și alte geometrii; întrebuințăm 
în mod curent termenul de „paralele“, deși 
chiar Aristotel știa că, dacă operăm cu con- 
ceptul de „drepte paralele“, implicit admitem 
existența acestora — ceea ce nu este posibil 
în orice tip de geometrie neeuclidiană. 
Plecînd de la concepția naivă a unui 
univers mitic, elenii au elaborat conceptul 
unui univers euclidian finit. Este straniu, 
dar pentru antici conceptul de spațiu avea 

cu totul altă accepţiune decît o are astăzi — 
universul terminîndu-se odată cu sfera 
stelelor fixe. Noi întrebăm, firesc: dar ce 
este dincolo? O întrebare pe care anticii pro- 
babil nu și-au pus-o. Concepţia universului 
euclidian a culminat prin construcția meca- 
nicii newtoniene—edificiu major al culturii 
umane. Philosophiae naturalis principia ma- 
thematica, apărută în 1687, a dominat necon- 
diționat gîndirea stiintifică timp de trei 
secole, unificînd interpretarea mişcării pe 
Pămînt şi în sistemul solar. 

Treptat se acumulau însă fapte care nu 
puteau fi interpretate în cadrul mecanicii 
newtoniene — care s-a dovedit a fi doar o 
aproximare a relativității, aproximare va- 
labilă pentru viteze mici în comparație 
cu viteza luminii. Pentru mişcările efec- 
tuate cu o viteză apropiată de cea a 
luminii utilizăm astăzi teoria relativității, 
care este indisolubil legată de numele 
lui Albert Einstein, de la a cărui naştere 
s-au împlinit de curînd 90 de ani. Dar teoria 
relativităţii este o teorie fizică, adică o 
construcție intelectuală care încearcă să 
urprindă esența lumii exterioare. Fiind o 
teorie, ea trebuie să treacă proba esențială a 
confruntării cu realitatea pe care o reflectă, 

Se ştie că teoria relativităţii este consti- 
tuită din două părţi distincte: relativitatea 

restrînsă și relativitatea generală. Teoria 
relativităţii restrînse este de fapt o extinde- 
re a principiului de relativitate enunțat de 
Galileo Galilei și se referă la corpurile care se 
mișcă față de sisteme de referință aflate în 
mișcare uniformă unele față de altele. Teoria 
relativității a permis o unificare a unor as- 
pecte anterioare complet independente: spa- 
tiu, timp, masă și energie. Chiar dacă unele 
formule care intervin în teoria relativității 
erau cunoscute înainte de 1905 — cînd Ein- 
stein și-a publicat primul memoriu —, rămîne 
meritul acestui mare savant de a fi creat 
o nouă concepție asupra spaţiului, timpului 
și a altor forme ale materiei. Menţionăm 
că celebra formulă E = m.c?, care arată 
echivalența dintre masă și energie, este 
dedusă în cadrul acestei teorii a relativităţii 
speciale. Ea explică degajarea unor cantități 
uriașe de energie atunci cînd au loc varia- 
ţii relativ mici de masă. 

Dar spiritul omului dorește în permanenţă 
o unificare mai profundă, totală a cunoștin- 
telor despre univers. Teoria relativității 
speciale nu permitea explicarea fenomenelor 
gravitaționale. Tocmai pentru a cuprinde 
și acest aspect, în anul 1916 Einstein ela- 
borează teoria, relativității generale, care 
își propune să explice de ce în apropierea, 

maselor mari corpurile sînt supuse unei forțe 
de aceeași natură cu aceea care apare atunci 
cînd se produc variații bruște de viteză. 
De exemplu, atunci cînd mașina frînează 
brusc, pasagerii sînt proiectaţi înainte; la 
decolarea, rachetei cosmonauțţii sînt puternic 
apăsați pe scaunele lor, la fel după cum 
o piatră apasă pe cîntar în apropierea Pămîn- 
tului, dar nu mai apasă în marile spaţii 
cosmice, departe de masele corpurilor ce- 
rești. Gravitaţia fusese explicată cu secole 
în urmă de către Newton, care introdusese 
conceptul de atracție universală: fiecărui corp 
ii este atașat un cîmp de forțe de o inten- 
sitate proporțională cu masa lui; corpurile 
interacționează prin intermediul cîmpului; 
iar gravitația se explică prin cîmpuri de 
forță. Pentru Einstein, gravitatea. apare ca 
o consecință a curburii pe care masele o 
provoacă. în ceea ce savantul numește 
spațiu-limp. Această teorie geometrică a gra- 
vitaţiei are urmări variate. Ea conduce la 
modificarea ecuațiilor de bază ale fizicii și 
implicit conduce la posibilitatea de a explica 
trei fenomene inexplicabile în cadrul teoriei 
clasice newtoniene: curbura razelor de lu- 
mină, la, trecerea pe lîngă mase importante; 
deplasarea periheliului planetei Mercur; de- 
plasarea, spre roșu a liniilor spectrale pro- 

duse de atomii care se află în vecinătatea 
maselor mari. Toate aceste trei fenomene 
pot fi explicate calitativ și cantitativ de 
teoria relativităţii generale, însă erorile de 
observare permiteau o verificare riguroasă 
doar a preciziei periheliului planetei Mercur. 
În ce constă acest fenomen? Se știe de la 
Kepler că planetele descriu în jurul Soarelui 
elipse, avînd soarele într-unul din focare. 
În cazul planetei Mercur, care este cea mai 
apropiată de Soare, apare un fenomen straniu, 
inexplicabil în cadrul mecanicii cerești cla- 
sice, bazată pe legea atracției universale. 
În esență este vorba de faptul că elipsa des- 
crisă de Mercur — și care este o elipsă foarte 
turtită — nu rămîne mereu aceeași, ci, în 
timp, axa mare a elipsei se rotește cu 43 de 
secunde pe secol. Multă vreme s-au cău- 
tat explicaţii diverse ; s-a sugerat chiar exis- 
tenţa unei planete necunoscute încă, Vulcan, 
dar explicația s-a dovedit a fi incorectă. 
Teoria relativităţii generale conduce atît la 
explicarea fenomenului, cît și la calcularea 
valorii de 43,03 secunde, ceea ce corespunde 
unei precizii mai mari de 1 la 1 000. 

Iată însă că și unele teorii fizice care par 
bine verificate sînt puse în situaţii dificile 
prin descoperirea unor noi fenomene sau 
prin mărirea preciziei de observare și mă- 

surare. În cazul de față, lucrurile au pornit 
de la ipoteza emisă de dr. Robert Dicke, 
profesor de fizică la Princeton (S.U.A.), care 
a plecat de la ideea, că dacă Soarele nu este 
sferic, prin aceasta s-ar explica, cel puţin 
în parte, precesia periheliului lui Mercur. 
Turtirea Soarelui era apriori foarte proba- 
bilă, dat fiind faptul că el se rotește, deci 
este supus acțiunii forțelor centrifuge. Pre- 
cizăm că se știe mai demult că suprafața Soa- 
relui se rotește în jurul propriei sale axe 
în 27 de zile. Dar această viteză este prea 
lentă. S-ar putea însă ca viteza de rotaţie 
în interior să fie mai mare. Este foarte greu 
de observat sfericitatea Soarelui, deoarece 
suprafața sa este extrem de luminoasă. Cu 
o tehnică specială s-a reușit să se măsoare 
sfericitatea Soarelui, determinîndu-se o tur- 
tire destul de accentuată de la 5 la 100 000. 
Această. aplatizare, ea singură, explică un 
avans de 4 secunde pe secol al periheliului 
planetei Mercur. Şi iată că dintr-o dată teo- 
ria einsteiniană e pusă în inferio:itate cu o 
eroare de 10% — incompatibilă cu precizia 
măsurătorii. Pentru a ieși din impas, dr. 
Dicke a propus o nouă teorie a relativității 
generale, care modifică în parte ideile ein- 
steiniene. Păstrînd ideea spaţiului curb, el 
îi adaugă ideea de cîmp de forțe ceea ce, 

desigur, duce la modificarea ecuaţiilor fun- 
damentale. Bineînţeles că noua teorie per- 
mite și explicarea celorlalte fenomene amin- 
tite la, început, de exemplu deplasarea spre 
roșu a liniilor spectrale. 

Rămîne ca alte experienţe, mai precise, 
să infirme sau să confirme noua concepţie 
fizică a profesorului Dicke. Să reținem însă 
ideea esenţială că, în general, teoriile se 
nasc din interacţiunea minţii noastre cu rea- 
litatea și că ele sînt perfectibile pe măsură 
ce progresează posibilitățile de reflectare ale 
spiritului uman. 

Teoriile fizice sînt modele pe care inte- 
lectul uman le construiește spre a explica, 
spre a descrie realitatea. Prin activitatea 
socială. desfășurată de-a lungul generaţiilor, 
conceptele și teoriile sînt acceptate sau res- 
pinse. 

În această ordine de idei amintim și de 
concepția nouă și interesantă a acad. Octav 
Onicescu, care a dezvoltat o nouă mecanică 
analitică. Principiile sînt diferite de cele ale 
lui Einstein, în sensul că se rămîne la spațiul 
euclidian. Cu toate acestea, se regăsesc cele 
trei fenomene explicate de teoria relativității 
generale, iar calculele efectuate de I. Plăcin- 


teanu dovedesc o bună concordanţă între 

datele ce rezultă în cadrul mecanicii lui 
Onicescu și datele experimentale. 

Alte calcule conduc însă la rezultate 
nesatisfăcătoare. 

VWenţionăm încă o dată că teoria acad. 
O. Onicescu nu este o variantă a teoriei 

lativităţii, ci alt mod de a formula funda- 
mentele mecanicii. 

În ceca ce privește tentativa profesorului 
Dicke, trebuie arătat că ea este prima în- 
cercare de modificare a teoriei relativității 

la fel cum există numeroase încercări 
de a modifica legea atracției universale for- 
mulată de Newton. Am aminti, astfel, de 
criticile mai vechi ale lui P. Dive și F. Pru- 
nier, ca și de tentativa mai nouă a lui 
lanossy — care însă s-au dovedit a fi toate 
inconsistente. Ştiinţa se poate dezvolta, așa- 
dar numai prin confruntarea permanentă a 
conceptelor și teoriilor cu realitatea. În cazul 
de față, teoria relativității, așa cum ne 
este cunoscută, reprezintă o construcţie ar- 
monioasă şi cu largi posibilităţi de a explica 
realitatea. Istoria științei ne arată că multe 
concepte și teorii, în timp, au trebuit modifi- 
cate, adaptate realităţii. S-ar putea ca și 
teoria relativităţii creată de Einstein să fie 
ameliorată prin aportul altor savanţi. 


91 








LUNA NECUNOSCUTĂ 


Nu cred în existența farfuriilor zburătoare, 
nici a OZN-urilor, dar trebuie să recunosc 
că istoria literaturii ne oferă un exemplu 
neașteptat cu privire la existența unor cor- 
puri cerești încă neidentificate de știința 
constituită. Este vorba de Auguste de Belloy, 
care a publicat în 1855 poemul Lilith, inspi- 
rat dintr-o legendă medievală, conform căreia 
Eva nu ar fi fost singura soţie a lui Adam. 
Cea de a doua soție se numea Lilith, iar 
vechile fabule orientale căutau să stabilească 

dacă ea a fost anterioară sau posterioară, 
Evei. După unele tradiții Lilith ar fi fost 
creată din lut — ca și Adam —, dar Adam 
à preferat-o pe Eva cea creată din coasta 
a. Dacă vrem, putem vedea aici cu oare- 
care bunăvoință mitul celor două chipuri 
ale dragostei — cea pămînteană și cea celes- 
tă — reluat de Platon în Bancherul. 

În orice caz, admițînd existența a două 
personaje feminine, cei care căutau pretu- 
tindeni analogii au mers foarte departe. Asi- 
milînd Soarele cu principiul masculin și Luna 
cu principiul feminin, din existența celor 
două soții ale lui Adam au tras concluzia 
existenţei a două Luni. Construcţia teore- 
tică e discutabilă, dar în orice caz astronomii 
nu recunoșteau — ca și simplii muritori de 
altminteri — decît o singură Lună, astrui 
nopţilor cîntat de poeţi. Pentru a ieși din 
încurcătură, adepţii analogiilor cu orice preț 
au afirmat că cea de-a doua Lună nu e 
vizibilă, fiind neagră. 

Desigur că această teză e oarecum sim- 
plistă. Corpurile cerești sînt de două cate- 
porii: primele sînt cele care au propria lor 
sursă de radiaţie — cum e Soarele, ce emite 
în spectrul vizibil, sau Jupiter, care emite 
în domeniul undelor de radio. În a doua ca- 
tegorie intră corpurile care reflectă razele 

primite de la alte corpuri. Luna intră în 
cea de a doua categorie. Desigur că un corp 
negru nu reflectă nimic, dar, în natură, cor- 
puri perfect negre nu există. 

Explicaţia cu Lilith cea neagră era su- 
blimă, dar nu corespundea unei realități. 
Spre a fi corecți din punct de vedere știin- 
tific mai trebuie să amintim încă o posi- 
bilitate: aceea ca Pămintul să aibă și un 
al doilea satelit natural care să fie invizibil 
datorită dimensiunilor sale foarte mici. 





Surpriza stă tocmai în aceea că știința 
a stabilit foarte recent existența mai multor 
sateliți naturali ai Pămîntului, necunoscuţi 
pînă de curînd. 

Lucrurile au început să se precipite după 
lansarea primilor sateliți artificiali, cînd as- 
tronomii au calculat cu precizie orbitele pe 
care acești sateliți urmau să se miște. În 
unele momente, sateliții se mișcau însă pe 
orbite altfel decît prevedeau efemeridele an- 
tecalculate. Aceasta se explică prin mai 
multe cauze. De exemplu, Pămîntul nu 
este un corp perfect sferic și nici masele nu 
sînt distribuite perfect uniform în interiorul 
său. De unde posibilitatea unei corectări a 
modelului geodezic al Pămîntului tocmai pe 
baza observării mișcărilor reale ale sateli- 
ților artificiali. Aceste cercetări au dus la 


94 














posibilitatea măsurării extrem de precise a 
razei Pămîntului. S-a putut pune în evi- 
denţă o mișcare lentă a scoarței pămîntești, 
o „respirație“, de fapt o maree a scoarței 
provocată de acţiunea combinată a Soarelui 
si a Lunii. 

| După ce aceste studii au fost terminate, s-a 
constatat în continuare, existența unor mMIș- 
cări anormale ale sateliților artificiali ai Pă- 
mîntului. Astronomii cunosc însă că valabili- 
tatea mecanicii cerești este bine verificată. O 
abatere de la, legile descoperite de Newton 
inseamnă de obicei existența unor factori per- 
turbatori externi. În cazul de față, aceste de- 
viaţii bruște observate în traiectoria sateliților 
artificiali puteau proveni de la influența exer- 
citată de unii sateliți naturali ai Pămîntului. 
La prima vedere pare curios, dar faptele 
s-au dovedit a fi reale. De altminteri, această 
metodă a permis lui Le Verrier să descopere 
planeta Neptun, observînd neregularitățile 
din mișcarea lui Uranus și localizînd apoi 
prin calcul tactorul perturbant. John Bagby, 
de la Hughes Aircraft Corporation, Cali- 
fornia, a publicat (în „Icarus“, vol. 10, pag. 
1, reluat în „New Scientist“ din 1 mai 1969, 
p. 223) o serie de date privind mișcări anor- 
male ale unor sateliți artificiali ai Pămîntului. 

Astfel, în decembrie 1965, satelitul Explorer 
26 și-a variat înclinația, apogeul și perigeul. 
Mai precis, perigeul a variat de la 255 la 
500 km, iar apogeul de la 25060 la 
25 940 km deasupra Pămîntului. În total s-au 
înregistrat peste 150 de astfel de anomalii, 

Sateliții naturali ai Pămîntului identificaţi 
pînă în prezent au diametrul foarte mic 
— de zeci de metri —, ceea ce ar explica 
și faptul că nu au fost descoperiți mai de- 
vreme. Mai este însă un factor demn de 


semnalat. Dacă se calculează efemeridele 





pentru trecut, adică dacă se determină tra- 
iectoriile trecute ale acestor mici sateliți, 
se constată că la o anumită dată, în urmă 
cu numai cîțiva ani, la 18 decembrie 1965, 
ele aveau o intersecție comună. Cu alte 
cuvinte, toți acești sateliți se găseau la acea 
dată într-un același punct, ceea ce sugerează 
posibilitatea ca, anterior acelei date, Pă- 
mîntul să fi avut în afara Lunii un alt 
satelit mai important care, la acea dată, 
s-a sfărîmat în mai multe fragmente. De ce? 
Cum? Sînt probleme la care nu este încă 
posibil a se da acum o explicaţie. 

In orice caz este interesant faptul că nu 
am epuizat încă explorarea astronomică a 

istemului solar — mai mult chiar, nici a 
onei circumterestre. Centurile de radiaţii 
van Allen, noii sateliți descoperiți recent 
rată cîte fețe necunoscute — dar cognos- 
cibile — oferă natura chiar în vecinătatea 
noastră. 

Este demn de remarcat și faptul că me- 
lodele de investigare au crescut mult. As- 
lăzi putem detecta sateliții necunoscuţi chiar 
și la distanţe mari — pînă la Jupiter, de 
pildă. Menţionăm că în 1967, astronomii 
Bowell și Wilson au prevăzut existența unui 
atelit necunoscut al planetei Jupiter. Inves- 
tigînd undele decametrice emise de această 
planetă, de curînd, un cercetător austra- 
lian a demonstrat existența acestui satelit. 
Şi încă un fapt important: perioada de 
revoluție pusă în evidență experimental 
diferă doar cu 5 secunde de cea determi- 
nată prin calcul. E încă un minunat 
exemplu de puterea infinită a raţiunii 
umane. 

Aceste cercetări vor putea fi extinse 
la planetele Saturn și Uranus, despre care 
astronomii afirmă, de asemenea, că posedă 
sateliți încă neidentificaţi. 

Concluzia, la care ajungem este optimistă: 
pe deo parte, spiritul omenesc emite me- 
reu ipoteze dintre care multe sînt verificate 

de știință, altele nu. Dar chiar și ipotezele 
respinse de știința de azi pot servi ca punct 
de plecare pentru cercetarea științifică de 
mîine. lar edificiul științei se dezvoltă con- 
tinuu, asimilînd în permanență noi metode 
și fapte experimentale. 














TIMPUL ŞI MAŞINA 


Dacă istoria înregistrează ca pe niște ex- 
cepții rare cazurile unor savanți eminenţi, 
care în același timp au fost și mari poeţi, 
în schimb temele meditaţiilor lor nu au 
aproape niciodată puncte comune. Cu o 
excepție și anume timpul, care a preocupat 
in egală măsură pe poeți ca și pe fizicieni sau 
lilozofi. Eheu! fugaces labuntur anni, ex- 
clama Horațiu, marcînd, anterior lui Lamar- 
tine, trecerea timpului. Bergson — ca și Lu- 
pașcu — înregistra subiectivismul trăirilor o- 





99 














































bligatoriu temporale — și chiar și N. Wiener 
își începea cartea sa, Cibernetica, cu un ca- 
pitol intitulat „Timpul newtonian și timpul 
bergsonian“. 

Nu e în intenția noastră să discutăm na- 
tura timpului și nici implicaţiile integrării 
spațio-temporale produse de Einstein. Do- 
rim doar să subliniem cîteva aspecte refe- 
ritoare la măsurarea timpului. 

Cibernetica, reușește să evalueze cantitativ 
trăirile noastre temporale, utilizînd în acest 
scop teoria informaţiei. Se știe care este 
fluxul de informaţie pe care organele noastre 
de simț îl extrag din realitate. Principala 
sursă de informaţie este ochiul, care ne 
furnizează cîteva milioane de biți pe se- 
cundă — bitul fiind unitatea de informație. 
Se poate aprecia că în total, prin toate 
organele de simț, fluxul informaţional oferit 
de realitate este cam de zece milioane de 
biți pe secundă. Cifră imensă deoarece cre- 
ierul nu reușește să prelucreze decît o can- 
titate cu mult mai mică, de circa 15 biți pe 
secundă. Este o evidentă discrepanţă. Să ne 
fixăm la 20 de biți pe secundă ritmul acti- 
vităţii creierului. Aceasta înseamnă posibi- 
litatea efectuării a 20 de alegeri binare, fie- 
care fiind efectuată între două posibilități 
echiprobabile. Ceea ce este echivalent cu 

circa o alegere dintr-un milion de posibilități 
echiprobabile. Este, desigur, un ritm extrem 


de alert. Dar însăși epoca noastră ne îndeam- 
nă la trăiri rapide, exprimări lapidare și 
gîndire neredundantă — într-un cuvînt la 
eliminarea termenilor inutili. 

Putem afirma că însuși sensul timpului la 
om este influențat în mod profund de in- 
tervenția hotărîtoare a mașinii. Ora 20,05 are 
pentru noi un sens precis, deși în mod cert 
este o noțiune pe care omenirea evului mediu 
nu a avut-o. Desigur, se poate spune că 
trămoșii aveau un contact mai strîns cu 
marile ritmuri ale naturii, că pentru ei aveau 
sens noțiunile temporale vagi: de prînz, 
de apus de soare sau de miez al nopții. 
Pentru noi în schimb cîteva minute pot 
însemna o problemă de viață și de moarte. 
lipsind de oxigen un creier doar 5 minute, 
o serie de centri nervoși importanţi se dete- 
riorează în mod ireversibil. La fel, întîr- 
ziind cu două minute numai, pierdem trenul 
ctc. Sîntem în prezența unei interacțiuni 
interesante dintre mașină și om. 

Omul a creat tot felul de mașini — printre 
care și mașini care măsoară timpul. Inven- 
tie relativ tardivă, ceasul, sub forma pe care 
o cunoaștem, își are originea în cercetările lui 
Galileo Galilei asupra regularității mișcării 

pendulului. La perfecționarea acestor mașini 
de măsurat timpul și-au adus contribuţia 
savanți de seamă. Aș aminti pe marele fi- 
zician Christian Huygens, autorul unui im- 
portant tratat asupra luminii, publicat în 
anul 1600, care stă la baza unei întregi 
concepții asupra naturii ondulatorii a lu- 
minii, concepție cu implicaţii fundamentale 
în fizica teoretică. Precizia ceasurilor meca- 
nice era la început mică și nici nu exista o 
mare necesitate socială de a dispune de me- 
tode foarte precise de măsurare a timpului. 
Treptat însă, odată cu dezvoltarea navi- 
gaţiei, a apărut necesitatea cunoașterii cît 
mai exacte a timpului. Această expresie 
„cît mai exactă“ trebuie înţeleasă în sensul 
epocii. O precizie de cîteva secunde pe zi 
era suficientă pentru multe scopuri. Dar 
determinarea. longitudinii presupune un apa- 
rat cu care să putem cunoaște cu precizie 
timpul. Lucrurile sînt ceva mai complexe, 
dar reduse la esenţial, putem spune că deter- 
minarea. longitudinii presupunea un aparat 
care păstra cît mai exact timpul meridianului 
zero. Puterile interesate în stăpînirea mărilor 
erau implicit interesate în măsurarea tim- 
pului. De unde crearea observatorului de la 


Greenwich, unde e și meridianul zero. lar 
cei care vizitează muzeul marinei de lîngă 

observatorul Greenwich vor observa nume- 
oase ceasuri mecanice construite tocmai 
pentru a le face insensibile la mișcările na- 
velor pe care urmau să funcționeze. 

[Treptat însă, pretenţiile au crescut. S-a 
observat, de exemplu, că din determinarea 
exactă a perioadei de mișcare a unui pen- 
dul într-un anumit loc pe suprafața pămîn- 
(ului se pot trage concluzii importante asu- 
pra eventualelor zăcăminte aflate în subsolul 
respectiv. De asemenea, progresul general 
al științei — al astronomiei de exemplu — 
conducea la necesitatea de a dispune de 
mijloace care să măsoare timpul foarte pre- 
cis. Miimea de secundă devenea semnifi- 
cativă. Mult timp astronomia a rămas știința 
în care era necesară cea mai precisă cunoaș- 
tere a timpului. Tocmai de aceasta astrono- 
mii aveau sarcina măsurării și păstrării tim- 
pului, căci — se spunea — ce poate fi mai 
regulat ca mișcarea aștrilor? Această si- 
tuație a durat mult timp, mai exact pînă 
în momentul în care electronica a făcut 
progrese suficient de mari pentru a crea 
ceasuri cu cuarţ, care dintr-o dată au făcut 
ca știința măsurării timpului să progreseze 
foarte mult. 

Noile ceasuri aveau o precizie remarca- 
bilă: o secundă pe lună, dar în plus erau 
total insensibile la - variațiile maselor din 
jurul lor — la șocuri chiar. Un astfel de ceas 
funcţiona la fel de bine într-un submarin 
ca și într-un avion în mișcare. Dinamica 
rapidă a electronicii a făcut ca în curînd 
precizia să crească cu cîteva ordine de 
mărime. Astăzi ceasurile electronice reali- 
zează o precizie de cel puţin o secundă la 
trei mii de ani. 

Are aceasta o valoare pentru știință sau 
tehnică? Cu mult mai mare decît ne putem 
aștepta. Precizia măsurărilor permite veri- 
ficarea teoriilor științifice, iar acestea, la 
rîndul lor, conduc la aplicaţii practice im- 
portante. Foarte aproape de noi a interve- 
nit această precizie, care indirect a format 
obiectul unor ample comentarii în presă. 
Este vorba de reflectorul laser montat de 
selenauți. Pentru a măsura cu o precizie de 
15 cm distanța de la Pămînt la Lună tre- 
buie să măsurăm intervalele de timp cu 
precizia menționată mai sus, care nu se eva- 
Iuează în procente — adică în părți rapor- 
tate la o sută —, ci în o parte la o sută de 


miliarde. Este o precizie demnă de epoca 

noastră. Este interesant să constatăm încă 
o dată cum mașinile muncii științitice 

aceste aparate de măsură exactă — au 
o contribuţie directă nu numai în știință 
i tehnică, dar și în restructurarea unor 
concepţii și chiar a unor trăiri: cu ajuto- 
rul aparatelor ne-am dezvoltat simțul tim- 
pului. 

Desigur că realitatea timp obiectiv-timp 
ubiectiv continuă să existe și intensitatea 
lrăirilor dilată sau contractă timpul interior. 
Dar paralel cu aceasta, gradul nostru de 
obiectivare crește. Studiile asupra ritmurilor 
biologice, privind, de exemplu, interacțiunea 
dintre sistemul endocrin și cel nervos, ne 
explică existența unor ceasuri interne, a 
unor mecanisme regulate, cauza unor acti- 
vități psihologice periodice. Este aspectul 
clementar al timpului interior. Psihociberne- 
lica începe să descifreze sensurile mai înalte 
in care o anumită participare colorează afec- 
Liv trăirile. Dar viața modernă, cu nenumăra- 
tele intervenţii ale unor mașini ce nu au decît 
un timp obiectiv, ne obligă la o trăire din ce 
n ce mai pronunțată a timpului obiectiv 
in dauna celui subiectiv. Este un exemplu 
de interacțiune om-mașină la un nivel esen- 
tial. Astfel, prin mașină am devenit mai 

conștienți de rapiditatea curgerii timpului 
și poate am ajuns să și trăim mai intens 
bogăţia unei vieți omenești ce se desfășoară 
în condițiile efervescenței spirituale contem- 
porane. 





SĂGEATA 
TIMPULUI IREVERSIBIL 


Atit în experiența cotidiană cît și în 
stiință timpul are o scurgere într-un singur 
ens. ÎL putem compara cu o săgeată ce 
jintește mereu viitorul. Timpul este irever- 
ibil și degeaba afirmă Regina Albă din 
„Ilice în țara minunilor“ că e o memorie 
ăracă aceea ce caută mereu în urmă. 

Nu cunoaștem multe despre timp, dar 
cunoaștem suficient pentru ca tema irever- 
ibilității timpului să fie abordată de lite- 
ați. Desigur că în „Mașina timpului“ 

H. G. Wells ne face să ieșim din condiţia 
obișnuită a timpului imaginînd o mașină 
simplă cu care putem călători în viitorul 
îndepărtat revenind apoi din nou în con- 
diția comună. Dar nu trebuie să vedem aici 
rigoare științifică ci un prilej de anticipări 
asupra unui viitor îndepărtat al omenirii. 

Din contra, Ray Bradbury imaginează o 
mașină de călătorit în trecut: contra unei 
sume convenabile o companie specializată 
ne asigură călătoria în timpul lui Cezar sau 
cu cîteva decenii în urmă. 

Cu totul alta este situaţia creată de Mircea 
Eliade în „Nopți la Seranpore“. Aci se insistă 
tocmai pe posibilitatea alterării condiţiilor 
spaţio-temporale uzuale, prin declanșarea u- 
nor forțe psihice puțin cunoscute. 

Să nu ne lăsăm înșelaţi. În „La ţigănci“ 
timpul curge totuși înainte, deci într-un 
singur sens, cu toată suspendarea conștiinței 
eroului pe o perioadă îndelungată. 

Problema reversibilității timpului a mai 
fost studiată în legătură cu mitologia bu- 
distă şi Paul Mus, director pe atunci la 
Școala practică de Înalte Studii, a publicat 
un studiu despre noțiunea de timp rever- 
sibil în mitologia budistă (Melun, 1939). 

De la început Paul Mus consideră că 
atît reproducţia indefinită ca și „eliberarea“ 

spre Nirvana scapă reprezentării noastre 
obișnuite despre un timp care se desfășoară 
sub forma unei legi a omogenităţii absolute 
a părților. Nirvana rupe seria cosmică și 
nu se mai află în cursul timpului. 

Bineînţeles aceasta reprezintă o violare a 
reprezentării obișnuite despre timp, care este 
comună de fapt tuturor soteriologiilor, adică 
tuturor religiilor care afirmă existența unei 
„mîntuiri“. Nuanţa creștină stă în faptul 
că „suspendarea timpului“ se produce „la 
sfîrşitul veacului“. Această imagine o întîl- 
nim și pe peretele Voronețului: la Judecata 
de apoi, pămîntul crapă — semn al diso- 
luţiei finale iar îngerii string zodiacul — 
adică cele 12 constelații parcurse de Soare 
în ruta sa anuală tocmai ca simbol al sus- 
pendării timpului. 

Timpul ireversibil apare în budism prin 
aceea, că Buda, a cărui condiţie o cunoaștem 
cu relativă precizie în istoria micilor state 
indiene, devine în mod miraculos Bătrînul 
Lumii (Jyeshtha). 

Desigur, apare aici o diferență faţă de tema 
similară a brahmanismului care în Brihad- 
aranyaka Upanishad identifică pe Agni cu 
primul născut al lumii. De-abia născut, 
Agni se identifică cu sine însuși şi este 

prezent la nașterea universului și arhietip 
al tuturor specificărilor ulterioare. 

Dar să ne întoarcem din domeniul mito- 
logici și literaturii în acel al științei, mai 
exact al fizicii. 

În ultimii 13 ani s-au produs două mutații 
importante în ceea ce privește înțelegerea 
modului în care se comportă particulele 
elementare. Astfel, în anul 1957 a fost de- 
tronat principiul parităţii: la distanţe foarte 
mici — sub cifra 1011 cm — lumea se desfă- 
șoară astfel încît legile diferă de acelea pe 
care noi le-am observa printr-o oglindă. 

În general, noi eram convinși mai înainte 
de existența unei simetrii în care mîna dreap- 
tă juca un rol important. Pentru a-l cita 
pe celebrul fizician Wolfgang Pauli, „Dum- 
nezeu nu este un stîngaci“. 

În fizică se vorbește de trei tipuri de 
simetrii: P, C și 1. 

Operația P constă în transformarea spa- 
țiului prin reflectarea într-o oglindă. Dato- 
rită acestei simetrii o mînă dreaptă devine 
o mînă stîngă etc. 

C se referă la conjugare, adică la schim- 
barea tuturor particulelor în antiparticulele 
lor, care au sarcini opuse. 

În anul 1964 simetria P C a fost 
stărîmată. 

Rămînea problema unei posibile violări a 
lui T, adică a operației de „răsturnare a 
timpului“. 

Mai exact, este vorba de o experiență în 
care s-ar putea deosebi între un film ce se 
desfășoară în sens normal și același film 
atunci cînd el se desfășoară în sens invers. 

O cunoscută teoremă de fizică intervine 
în acest moment. Este vorba de faimoasa 
teoremă PCT. Această teoremă afirmă că 
în condiții foarte generale dacă efectuăm 
simultan o simetrie a parităţii, o conjugare 
a sarcinilor și o răsturnare a timpului, ob- 
ținem o lume simetrică, adică producem o 
lume în care acționează aceleași legi ca și 
acelea, existente în lumea noastră. 

Condiţiile respective sînt cele implicate 
de teoria specială a relativității — ce se apli- 
că la distanțe mai mari de 1071 cm, iar 
interacţiunile dintre microparticule au loc 
in mod cauzal, propagîndu-se cu viteze ce 
nu depășesc pe aceea a luminii. 

În anul 1957, s-a stabilit că în interacțiu- 
nile aşa-numite slabe sînt violate atît prin- 
cipiul P cît și principiul C în mod separat. 
In anul 1964, s-a stabilit că și principiul PC 
este violat. S-a formulat atunci ipoteza că 
în anumite condiții poate fi violat și prin- 
cipiul T. De această problemă s-a ocupat 

într-o oarecare măsură și Arthur Eddington, 
dar la scară macroscopică. 

Implicaţiile unei violări a ireversibilității 
timpului — chiar și la scară microscopică 
ar fi deosebit de mari în special din punct 
de vedere filozofic. 

Pînă în prezent însă toate încercările de 
a pune în evidență această asimetrie tem- 
porală s-au dovedit a fi încununate de 
insucces. Toate tehnicile extrem de fine 
utilizate în domeniul particulelor elementare 
ne arată că și în microcosm timpul are o 
curgere mereu unidimensională. 

Nu trebuie să credem că problema tim- 
pului este complet elucidată. Experienţe cu- 
rente ne arată fapte doar în parte integra- 
pile în modul nostru de reprezentare. De 
ex. datorită unor fenomene naturale cum 
ar fi mareele, viteza de rotaţie a Pămîntului 
în jurul propriei sale axe se modifică mereu. 
Şi deși această scădere este de ordinul frac- 
țiunilor de secundă pe secol ea este dece- 
lată de aparatele electronice de măsură. 

În drumul lor la Lună și înapoi cosmo- 
nauţii, mișcîndu-se un timp suficient de 
îndelungat cu o viteză relativ mare, ies din 
scara timpului terestru. Calculul arată de 
asemenea că între timpul lor și timpul 
nostru apare o minimă diferență, decelabilă 

totuși. Treptat va trebui să asimilăm exis- 
tența printre noi a unor oameni pentru care 
timpul este bivalent: deși măsoară tinto 
cu ceasornicele noastre, timpul lor real pre- 
zintă o mică diferență tocmai datorită ex- 
perienței lor cosmice. | 

Fără îndoială că studiul particulelor ele- 
mentare ne va prezenta în curînd noi date 
cu ajutorul cărora vom putea elabora ð 
teorie cu mult mai completă a timpului. 

Dar, independent de rezultatele experi- 
mentale valabile în microcosm, la scara 
noastră umană, timpul rămîne mai departe 
ireversibil. 





PROIECT DE FIINŢĂ VIE 


Mefistofel: — Dar ce se face aici? 
Wagner: — Facem un om! 


(Goethe: Faust) 


Un vis ambițios al omului a fost dintot- 
deauna fabricarea vieții în forma ei splen- 
didă, adică umană. Şi iată că în noiembrie 
1969, John Beckwith realiza pentru prima 
oară în lume izolarea genei iar în iunie 
1970 prof. Gobind Khorana, de la Univer- 
sitatea din Wisconsin — Premiu Nobel — 
anunţa sinteza artificială a genei. În mai 
puţin de un an de zile, două evenimente 


capitale în genetică. 

Mai de mult, biologii englezi Robert Ed- 
wards și Patrick Steptoe au reușit prima 
experiență de declanșare a procesului care 
poate duce la apariția unui homunculus. Cu 
alte cuvinte, au reușit în condiții de labora- 
tor, in vitro, fecundarea unui ovul uman cu 
ajutorul unui spermatozoid uman. Mai mult, 
au reuşit să menţină un timp în viață aces 
ovul fecundat, urmărindu-i evoluţia normală, 
demonstrînd astfel că nimic necontrolabil 
sau nematerial nu intervine în aceste procese 
atît de specific vitale. Precizăm că aceste 
experiențe sînt certe și reproductive, spre 
deosebire de tentativele mai vechi și nea- 
testate ale italianului Petrucci. 

Desigur că problema este de-abia la înce- 
put și sîntem departe de apariţia unui ade- 
vărat homunculus. Dar procesul prevăzut 
de mai de mult a fost declanșat. Trebuie 
însă. să remarcăm că această experiență nu 
este total satisfăcătoare pentru cutezanța 
savanților contemporani: viaţa trebuie sin- 
tetizată plecînd de la substanțe chimice, 
căci, așa cum vom vedea, definiția vieţii 
este încă o problemă discutabilă. Biologia 
a beneficiat din plin de noile concepte ci- 
bernetice. Organismul viu este astăzi înțe- 
les ca un sistem avînd anumite specificități, 
iar importanța informaţiei pentru fenomenul 


115 





viață este esențială. Iată de ce se vorbește 
tot mai mult de codul genetic, iar conceptul 
de informație are în biologie o importanță 
crescîndă. 

În legătură cu fenomenele particulare, în 
ultimul timp biologia a înregistrat reali- 
zări spectaculoase, unele dintre ele fiind, pe 
drept cuvînt, pietrele de hotar în istoria 
științei. Şi tocmai aceste fapte particulare 
pot arunca o lumină mai clară asupra con- 
ceptelor generale. În stadiul actual de dez- 
voltare a biologiei și a ciberneticii este in- 
dicat să analizăm temeinic faptele indivi- 
duale înainte de a trece la generalizări. 
Vom descoperi astfel că fiecare formă de 
viață se caracterizează prin proprietatea de 
autoreproducere. Există o informaţie con- 
ținută în ființa vie care, în anumite condiții, 
permite acestei ființe să se reproducă. Ştim 
astăzi că această informaţie este conținută 
în acizii nucleici. În jurul acestor acizi se 
află proteinele, de asemenea specifice. Dua- 
litatea acizi nucleici-proteină pare a carac- 
teriza viaţa așa cum este ea cunoscută pe 
planeta noastră și o întîlnim în cazul tu- 
turor organismelor vii. 

Dar să revenim la sinteza vieţii. Tezele 
de plecare sînt simple: viața fiind activi- 
tatea unor sisteme cu o structură chimică 


116 





bine precizată, este suficient să sintetizăm 
aceste structuri pentru a sintetiza viața 
insăși. O teză în aparență simplu de reali- 
at, dar care se lovește de dificultăți impor- 
tante atunci cînd este privită în detaliu. Să 
luăm un singur exemplu, acela al hemoglo- 
binei, proteină care asigură cărăușia oxi- 
genului în sînge. Pentru a construi un model 
tridimensional al hemoglobinei, dr. Makio 
Murayama din Washington a lucrat șase 
ani și jumătate, căci la omul adult această 
proteină se compune din două lanţuri numite 
alfa și din două lanţuri beta, fiecare fiind 
lormat din cîte o secvență avînd circa 150 
de acizi aminaţi. Mici modificări în struc- 
tura aceasta complexă duc la maladii im- 
portante — unele ereditare —, cum ar fi ane- 
mia cu hematii falciforme. Sinteza organică 
dispune însă astăzi de instrumente puternice. 
Din momentul în care Wöhler a realizat 
sinteza ureii și pînă astăzi, chimiștii au par- 
curs un drum lung. Proteinele sînt edificii 
complexe avînd greutăți moleculare mari 
- între 5 750 şi 150 000 — „ceea ce exprimă 
tocmai marele număr de atomi care intră 
in compoziţia lor. Cea mai simplă proteină 
poate fi insulina, care e atît de simplă, încât 
s-a acordat premiul Nobel lui Sanger și 
colegilor lui de la Cambridge care i-au sta- 

bilit formula structurală. A urmat apoi cursa 
sintezei. În noiembrie 1965, specialiștii chi- 
nezi au realizat sinteza totală a insulinei de 
bou, iar în ianuarie 1966 lKatsoyannis, To- 
mesko și Clyde Zalut, de la Laboratorul 
naţional din Brookhaven, au realizat sinteza 
totală a insulinei umane. 

Precizăm că aceste sinteze se realizează 
plecînd de la insulina naturală care este 
desfăcută în fragmente inactive, fiind apoi 
reasamblate în edificiul caracteristic. Așadar, 
este ușor de enunțat în cuvinte, însă e 
foarte greu de realizat în practică. Cursa 
„viaţă în piese detașate“ a continuat tre- 
cîndu-se la celule și la viruși. Nu ne aflăm 
totuși în stadiul de a sintetiza, celulele, dar 
la acestea putem realiza grefe deosebit de 
interesante. La viruși, în plus, putem să 
descompunem și să recompunem, ca la jo- 
curile de cuburi. De unde obiecțiile pri- 
vind caracterul de ființe vii al virușilor. 

În anul 1965 prof. Henry Harris și 
dr. John Watkinss au publicat primele rezul- 
tate privind hibridările celulare. În esenţă, 
este vorba de transplantarea unui nucleu 
dintr-o celulă a unei specii într-o celulă 
aparținînd unei alte specii celulă gazdă sco- 
țîndu-i-se în prealabil nucleul. În anii care 
au trecut de atunci s-a investigat mult modul 

in care celulele hibride reușesc să fabrice 
acizi nucleici și proteine. Cercetări recente 
intreprinse în colaborare de prof. Harris de 
la Oxford și de cercetători ai Institutului 
Karolinska din Stockholm s-au referit la 


crucișarea unor celule canceroase de la 
om cu globule roșii din sîngele de pui, acestea 
in urmă, spre deosebire de globulele roșii 
umane, avînd nuclee. Experiențele arată că, 
upă ce vine în contact cu citoplasma celu- 
lei-gazdă căreia i s-a eliminat nucleul, noul 
ucleu de celulă roșie își mărește volumul 
și în 41 de ore își dublează conţinutul de 
A.D.N., ceea ce dovedește, într-un anumit 
sens, caracterul universal al codului genetic 
inscris în moleculele purtătoare de infor- 
maţii. Este cazul să amintim că marele fizi- 
cian James Maxwell, creatorul teoriei câm- 
pului electromagnetic și descoperitorul unde- 
lor electromagnetice, a avut preocupări mul- 
tiple. Cu cercetările sale adesea s-a apropiat 
de conceptul de informaţie, pe care însă nu 
l-a descoperit. Pentru el era inexplicabil 
cum ovulul fecundat poate conduce la fiinţa 
adultă atît de complexă. Dificultatea pro- 
venea din viziunea eronată a savantului 
asupra nivelului molecular: el considera ovu- 
lul ca o regiune cu o organizare haotică, 
ȘI nu ca o structură purtătoare de informație. 





119 











Eroare explicabilă dacă ne gîndim la con- 
tribuţiile lui Maxwell în domeniul teoriei 
molecular-cinetice a gazelor. 

Dar să revenim la viruși. Așa-numitul 
T 4 este caracterizat printr-un cap mare, 
un corp tubular și o cilie caudală, care amin- 
tesc de picioarele unei muște, pentru a 
întrebuința cuvinte uzuale la scara umană. 
Dimensiunile sale sînt mici — 0,3 miimi de 
milimetru —, dar structura sa este com- 
plexă, A.D.N.-ul său avînd mai mult de 
100 de gene, adică de purtătoare de infor- 
maţie. Mult mai simplu este „mozaicul ta- 
bacului“, aşa-numitul T.M.V., care e doar 
un cilindru de proteine cu diametrul de 
circa 0,015 microni, axa sa fiind ocupată de 
un filament de acid ribonucleic (A.R.N.), 
care are numai 5 sau 6 gene. Într-o serie de 
experienţe, William Wood și R. S. Edgar au 
reușit să demonteze și să reconstruiască 
in vitro virusul T 4. Un alt erou al acestei 
aventuri a cercetărilor este Phi X 174, 
unul din cei mai mici viruși cunoscuţi. Înve- 
lișul său proteic este un simplu icosaedru, 
iar A.D.N.-ul său are de asemenea o struc- 
tură simplă, în inel. Precizăm că virușii nu 
se pot înmulți decît în interiorul celulelor vii. 
De exemplu, acest Phi X 174, ca și T 4 
infectează și ucid colibacilul. Dacă Phi X 174 

inserează inelul său de A.D.N. în bacilul 
Iescherichia coli, în bacil se dublează lan- 
{ul de A.D.N., care fabrică apoi virusul 
intreg pe socoteala gazdei, care în acelasi 
Ump e distrusă. Şi acest proces fundamental 
al dublării inelului de A.D.N. viral a fost 
reprodus in vitro de către Arthur Kornberg 
si de Goulian. 

Cu aceasta s-a demonstrat posibilitatea 
sintetizării unei ființe vii, deoarece s-au pu- 
tut sintetiza atît proteinele, cît și acizii 
nucleici cu toate detaliile structurilor lor — 
şi în plus s-au realizat și asamblările acestor 
„cărămizi“ ale vieţii. 

Şi acum, o mică discuţie şi cîteva per- 
pective. Uneori se neagă virusilor caracterul 
de ființă vie pentru simplul motiv că ei nu 
se pot reproduce decît în celule vii. Este un 
punct de vedere discutabil. Pentru unii bio- 
logi sînt ființe vii numai acele sisteme capa- 
bile de a se autoreproduce printr-un mesaj 
care să conțină toată informaţia necesară 
dezvoltării ființei adulte cum este, de pildă, 
ovulul fecundat. Remarcăm, în treacăt, im- 
portanța din ce în ce mai mare în biologie 
a noţiunii de informaţie și constatăm încă 
o dată continua rafinare a noțiunilor cu care 
operăm pe măsură ce progresăm în cu- 
noaștere. Şi, în fine, perspectivele. Cunoaș- 

terea codului genetic ne permite să ne gin- 
dim la proiectarea, la programarea unor 
ființe vii cu proprietăți date. După Marshall 
W. Nirenberg, în următorii 5 ani se va 
putea programa. o bacterie, iar într-un sfert 
de secol, celule complexe. Să constatăm, în 
încheiere, că știința a început să realizeze 
cu succes un proiect temerar: proiectarea 
si montarea. ființelor vii. Prin aceasta și 
funcţia creatoare a omului va căpăta o 
nouă dimensiune. 











ANTROPOGENEZĂ CONTINUĂ 
SAU TRANSUMANISM? 


Paleoantropologia permite o urmărire su- 
ficient de exactă a apariţiei și evoluţiei oa- 
menilor: astăzi ne cunoaștem destul de 
bine arborele genealogic, în care Zinjanthro- 
pus Boisei, Plesianthropus,  Oreopithecus 
Bambolii ca și alți hominizi își au locul lor. 

Antropogeneza profană diferă profund de 
cea teologică. Iar dacă pentru salvarea cos- 
mologiei revelate s-a mai putut ridica — evi- 
dent zadarnic — un om de știință de talia 
lui C.F. von Weizsäcker (The Relevance of 

Science, Gifford Lectures 1959— 1960, Collins, 
London, 1964, 192 p.), în schimb, pentru 
„creaţia“ divină a omului nu s-a mai găsit 
nici o voce care să aibă autoritatea științei. 

Într-adevăr, toate antropogenezele „reve- 
late“ ne apar astăzi ridicole. Mai poate oare 
crede cineva că întreaga omenire provine 
dintr-o ființă plămădită din lut și din soția 
acestuia, produsă din coasta bărbatului? 
Explicații pentru aceste concepții puerile 
există desigur. Legenda femeii născute din 
coasta bărbatului, de exemplu, are o ori- 
gine lingvistică summeriană (cf. S. Kramer 
Istoria începe de la Summer, București, 
Editura științifică, 1962). 

Antropogeneza științifică este o creaţie re- 
centă, darwiniană, care explică apariţia și 
evoluția ființei umane. Ea este foarte re- 
centă numai într-un anumit sens, pentru că 
și antichitatea romană în epoca împăratului 
Octavian, cu circa 30 de ani î.e.n., prin 
Vitruviu explica evoluția omului. Nu apariţia 
omului, ci trecerea sa de la stadiul primitiv, 
de sălbăticie, la o treaptă mai înaltă în care 
descoperă binefacerile focului și, o dată cu 
trăirea în comun, începe să și vorbească. Desi- 
gur că ideea devenirii ca și a perfecționării con- 
tinue a apărut demult în gîndirea umană: To- 
tul curge“. Ceea ce Heraclit a formulat în mod 

lapidar este prezent adesea în gîndirea arti- 
culată în contextul unei gîndiri uneori știin- 
[ifice, alteori mitice, eventual religioase. Ast- 
[cl gîndirea budistă, care admitea „eliberarea“ 
sufletelor și posibilitatea trecerii lor spre 
Nirvana într-un ciclu continuu al transmi- 
'rărilor, admite implicit o evoluţie a esenței 
iinței umane — desigur însă că într-un sens 
u totul opus gîndirii științifice. Mai mult 
hiar, probabil într-un mod adesea opus sen- 
ului originar dat de Buddha, care se pare 
ă nu admitea existența unui suflet sub- 
anțial. 

În orice caz, contactele dintre gîndirea elc- 
nă și cea indiană, semnalate și de regretatul 
Aram Frenkian, constituie o explicaţie po- 
sibilă și pentru asemănările dintre orfism 
si pitagorism, pe de o parte, și unele con- 

cepții hinduse, pe de alta. 

Astăzi ne cunoaștem destul de bine stră- 
moşii, iar toate faptele adunate de astro- 
nomia comparată, de fiziologie, paleoan- 
tropologie și arheologie arată că omul este 
punctul la care a ajuns astăzi evoluția 
vieţii pe planeta Pămînt. Sîntem în fața 
unei evoluţii continue care duce de la 
minerale la cele mai înalte forme ale spiri- 
tualității umane. 

Desigur, cunoașterea umană progresează 
pe căi variate. Au fost necesare eforturi 
relativ mari, dar, în circa un secol, dispunem 
azi de o imagine clară a istoriei speciei 
umane. 

Cauzele acestei evoluţii le cunoaştem cel 
puţin în parte. E vorba de mutatii genetice, 
ca și de procesul muncii — activitate spe- 
cific umană. 

În evoluţia omului există două date cri- 
tice: prima este cea care se referă la sepa- 
rarea liniei ce duce la hominizi, la strămoșii 
noștri direcți, și cea care duce la maimuţele 
pongoide; cea de-a doua este chiar data 
originii lui Homo sapiens însuși. Originea 
liniei hominizilor se cifrează la milioane de 
ani — de la 5 la 30. Pentru Homo sapiens, 
datele variază între 20 000 și 100 000 de ani. 

Multă vreme cel mai vechi hominid a 
fost Pithecanthropus erectus, descoperit în 
Java de către Eugene Dubois și care se 
situează între 0,5 și 1 milion de ani vechime. 

Australopithecii din Africa de sud utili- 
zau și ei unelte și aprindeau focul acum 
un milion de ani. Se cunosc, de asemenea, 
descoperirile din Africa de est, efectuate de 
L.S.B.Leakey, care arată că ființe asemă- 
nătoare omului existau de cîteva milioane 
de ani. 





Mai de curînd, descoperirea depozitelor 
de la Siwalik, în Pakistanul de vest, pun 
in evidență hominidul Ramapithecus punga- 
licus, care exista atît în pliocenul timpuriu, 
cît și în miocenul tîrziu. Deși urmele desco- 
perite sînt doar dinţi și fragmente de mandi- 
bule, antropologii au putut stabili că e 
vorba de hominizi și nu de maimuțe. E 
cazul să arătăm că dentiția omului diferă 
în mod frapant de antropoidele neumane. 
Miocenul situîndu-se acum 10 milioane de 
ani, Ramapithecus apare clar ca primul 
hominid. 

Datarea momentului de apariţie a speciei 
sau speciilor Homo sapiens este încă mai difi- 
cilă, avînd în vedere raritatea fragmentelor 
găsite. Craniul de la Swanscamble, cu o 
vechime de 100 000 de ani, pledează pentru 
apariția speciei în cauză în pleistocenul de 
mijloc. 

Descoperiri recente efectuate de Richard 
Leakey în Etiopia, în regiunea Omo, lîngă 
Sudan, și lacul Rudolf, au condus la des- 
coperirile a trei cranii denumite Omo I, II 
si III, care sugerează că Homo sapiens 
prospera în Africa adînc în pleisto- 
cen. 

Caracteristicile unuia din aceste cranii 
rată că el se situează între Homo erectus 

și omul de tip modern Cro-Magnon, adică 
este tocmai veriga ce lipsea. 

Tot la Omo a lucrat și o echipă franceză, 
sub conducerea prof. Camille Arambourg și 
a lui Yves Coppens. Printre altele, această 
echipă a găsit o bucată de cuarț tăiat, care 
este socotit a fi cel mai vechi instrument 
tăios cunoscut pînă în prezent. Vechimea 
sa este de circa 2,2 milioane de ani. Tot la 
Omo s-au găsit dinți provenind de la doi 
hominieni. După vechimea zăcămîntului, ei 
sînt estimaţi la circa 1,9 — 1,5 milioane de 
ani. 

Deoarece zăcămîntul de la Omo este 
datat la 3,3 milioane de ani, el este consi- 
derat drept cel mai vechi zăcămînt cunoscut 
pînă astăzi. 

Dar să revenim la sensurile actuale ale 
antropogenezei. Problema apariției omului 
este pentru știința contemporană un eveni- 
ment unic doar în măsura în care apariţia, 
unei specii noi este un eveniment unic. 

Sîntem, fără îndoială, în prezența unui 
fenomen care prezintă două aspecte contra- 
dictorii: speciile își păstrează caracterele 
uneori de-a lungul mai multor ere geologice; 
speciile evoluează. În traducere cibernetică, 
aceste două constatări pot fi formulate ca 
întrebări echivalente: cum se transmit carac- 

lcrele ereditare? cum se,face trecerea de la 
o specie la alta? Datorită conceptelor ciber- 
netice, informaţionale, știm astăzi că există 
un suport material al informaţiei genetice: 
înt acizii dezoxiribonucleici, pe scurt ADN. 
liste cazul să amintim în acest context pe 
Mendel și Morgan, care sînt deschizătorii 
de drumuri în această direcţie. Mendel a 
arătat caracterul legic al transmiterii carac- 
lerelor ereditare urmărind generaţiile unor 
plante de cultură. Morgan a avut ideea 
uportului material al informaţiei genetice, 
al genelor după cum le-a numit el. Desigur 
că ideile simple ale lui Morgan au fost corec- 
tate, rămînînd însă acel nucleu central și 
esenţial al suportului material al informaţiei 
creditare. Codul genetic este cunoscut azi 
destul de bine. Credem că aici găsim răs- 
punsul la ambele probleme formulate, adică 
la stabilitatea și în același timp la instabi- 
litatea speciilor. 

Să recurgem din nou la conceptele ciber- 
netice. 

Edificiul nucleului este în fond un sistem 
care evoluează în conformitate cu legile care 
guvernează reacţiile fizice și chimice. Avem 
deci un sistem la care există o stare ini- | 
țială și care se desfășoară în timp în confor- | 
mitate cu anumite legi. De la ovulul fecundat 

ajungem astfel la embrion, la ființa tînără, 
la exemplarul adult. Dacă dorim să fim 
riguroși în înțelegerea fenomenelor, sîntem 
imediat obligaţi a cuantifica. Care sînt para- 
metrii caracteristici, definitorii ai speciei? 
Care sînt limitele de variație? Problema își 
are sensul său, pentru că numai prin preci- 
zare putem cunoaște exact, avem posibi- 
litatea, să trecem în faza superioară, mate- 
matizată. 

Perspectiva teoriei sistemelor dinamice ne 
arată întregul univers ca pe un sistem format 
din foarte multe sisteme care evoluează în 
timp: în permanenţă există o dublă trecere, 
de la forme simple la altele complexe și 
invers. 

Problema evoluţiei speciilor vii este, în 
fond, problema evoluţiei sistemelor natu- 
rale cu autoreproducere. Dintre acestea 
unele sînt foarte stabile, pe care factorii 
perturbanți externi nu îi pot scoate din 
starea lor. Din contră, alte specii sînt sensi- 
bile la acțiunea perturbaţiilor. Putem con- 
cepe un spațiu abstract al biologicului în 
care diferitele axe ar măsura diverșii para- 
metri caracteristici. În acest spaţiu, fiecare 
specie este caracterizată printr-un domeniu. 

Matematicianul John von Neumann a 
încercat o abordare matematică a sistemelor 

cu autoreproducere. Rezultatele obţinute 
pînă acum în această direcţie nu sînt deo- 
chit de instructive. În orice caz, constatăm 
că pentru viață a fost mai ușor să creeze 
isteme cu autoreproducere, sistemele inte- 
lipente apărînd relativ tîrziu. Din contră, 
omul a reușit mai întîi să facă mașini inte- 
ligente. Cursa pentru sinteza vieții încă nu 
„a terminat. 

Pentru oricine este clar că sistemele cu 
autoreproducere, ca și cele cu inteligenţă, 
necesită un număr mare de componente. 

Dar să revenim la problema speciilor. 

Unele specii sînt foarte stabile în timp. 
Altele, din contră, cunosc o viteză de evolu- 
[ie relativ mare, cel puţin în anumite mo- 
mente. Sînt momentele în care au loc puter- 
nice mutații, ce pot conduce la apariția 
unei alte specii relativ stabile sau, din contră, 
la alte specii instabile, care dispar (cu sau 
fără succesiune). 

Acesta, ar fi tabloul cibernetic al descrierii 
speciilor, al urmăririi exterioare a procesului 
evoluţiei. Omul este și el o zonă în acest 
spaţiu. Este el un punct fix? Probabil că 
nu, în sensul că și biologic se înregistrează 
schimbări — abstracţie făcînd de progresele 
intelectuale. Aceasta înseamnă că admitem 
implicit ipoteza unei treceri — evident foarte 

lente — de la om la o altă specie. Proces 
pentru care am putea forma un termen nou 
după modelul fizicii, care cunoaște elemen- 
tele transuraniene. 

În momentul de față, aceasta este doar 
o simplă idee care, fără a fi nouă, ar putea 
fi pusă în discuţie cu mult ecou în unele 
cercuri, în legătură cu concepţia lui Teil- 
hard de Chardin. Evident, teza teilhardiană, 
e diferită. Dar este ea oare nouă? Convin- 
gerea noastră este cu totul alta: concepţia lui 
Teilhard de Chardin este apropiată pînă la o 
cvasiidentificare cu concepția teosofică — a, 
Elenei Petrovna Blavatzki, de exemplu. În 
cazul ambelor teorii se concepe nu numai o 
evoluţie continuă de la inanimat la om, ci și 
de aici mai departe spre divinitate. Credem că 
această apropiere nu este întîmplătoare și 
merită a fi analizată. 

În orice caz cîteva idei: teoria sistemelor 
s-a născut din biologie (Bertalanffy), dar 
astăzi ea are un sens mult mai cuprinzător; 
cibernetica poate și trebuie să explice evo- 
luţia biologică; omul este, indiscutabil, un 
produs al evoluției; există modificări dimen- 
sionale înregistrate în ultima vreme în 
specia noastră. 

Putem interpreta aceasta ca pe o continu- 
are a antropogenezei, în sensul că prin 

aceste schimbări devenim mai oameni. Dar 
la fel de bine putem concepe că ne găsim 
la un început de drum. Cu alte cuvinte, ne 
putem gîndi la o depășire a condiţiei umane 
actuale. E un lucru normal, în permanență 
omul se autodepășește în tot cursul istoriei 
sale. Pentru această autodepășire propuneam 
termenul de transumanism („Astra“, fe- 
bruarie 1969). Am constatat ulterior că 
termenul fusese utilizat și de Julian Huxley 
în volumul de eseuri New bottles for new 
wine. Antropogeneză continuă sau trans- 
umanism? E un proces pe care timpul îl 


va clarifica. 




















CUVINTE ŞI REALITĂȚI 


Vorbim și uneori avem impresia că însăși 
cuvintele rostite au o viață a lor, deși uneori 
ele sînt doar metafore sau chiar cuvinte fără 
sens. Spunem „cer“, fără a exista o boltă 
albastră sau vreo regiune oarecare a „ceru- 
lui“ sau a „cerurilor“, după unele mitologii. 
Vorbim de Pegas, care, evident, nu există, 
ca și de Venus, de zeul „Şarpele cu pene“, 
de flogistic și de „piatra filozofală“. Omul 
a încercat să creeze modele ale realităţii și 
să le descrie prin cuvinte. Unele modele au 

fost și greșite, iar unele cuvinte nu cores- 
pund la nimic real. 

Cu toate acestea, cuvintele continuă uneori 
să persiste și oamenii se ceartă pentru 
astfel de cuvinte fără corespondent în re- 
alitate. 

Există oare animalul „unicorn“, calul cu 
corn în frunte, în altă parte decît în stemele 
unor țări? Desigur că nu. Nimeni nu afir- 
mă că există zmei sau „tărîmul celălalt“, 
„Sfînta Vineri“, cea care stă în ușa coli- 
bei, sau că există „Marile cîmpii de vînătoa- 
re“ ale mitologiei indienilor americani. 

Există însă și credințe mai profunde, le- 
gate de milenii de educație, pe care progresul 
științei nu a reușit încă total să le înlăture 
și pe care o propagandă uneori naivă, al- 
teori răuvoitoare o întreține. 

Fără îndoială că viața psihică a fiecăruia 
dintre noi este o realitate: e un fapt incon- 
testabil. Această viață este rezultatul unui 
lung proces educativ, grefat pe o structură 
nervoasă dezvoltată — creierul uman. Este 
nevoie de altceva spre a explica această bo- 
găție de fapte psihice? Cu alte cuvinte este 
necesar să recurgem la conceptul „suflet“? 
Să răspundem printr-un fapt real. 

Un tînăr absolvent al facultății de elec- 
tronică mi-a arătat de curînd cîteva foi de 

hîrtie pe care era înregistrat un fragment 
din dialogul pe care l-a purtat cu un calcu- 
lator IBM-360/30 în cadrul proiectului său 
de diplomă. Înregistrarea era făcută cu exac- 
titate chiar de către interlocutorul-calculator, 
iar tema discuţiei nu era prea complicată, 
cel puțin în aparență. l 

— Aceasta e litera A — i se explica ma- 
şinii prezentîndu-i-se un anumit model. 

După care era întrebată: 

— Dar acest semn — și i se arăta A — ce 
literă e? 

Si mașina răspundea corect. pp 

Redusă la această esenţialitate, discuţia 
pare, și chiar este, simplă. Dar pentru cine 
se ocupă de cibernetică, psihologie sau peda- 
gogie, discuţia este deosebit de semnifica- 
tivă, deoarece arată posibilitatea mașinilor 
cibernetice de a recunoaște forme. Să nu ul- 
tăm însă că recunoașterea formelor este 
unul dintre elementele de bază ale activi- 
tății psihice. EA 

Despre structuri sau forme s-a scris o in- 
treagă literatură, iar cibernetica a tranșat o 
dată în plus problema, arătînd că memoria, 
ca și întreaga viață psihică, poate fi mode- 
lată, simulată pe calculatoare. Lucrurile me- 
rită a fi privite mai de aproape și dintr-un 
punct de vedere mai general. 

Mai întîi constatăm că omul, în decursul 
timpului, reușește să-și înțeleagă tot 
mai bine propria-i ființă. În al doilea rînd, 
plecînd de la constatarea unor activități 
psihice elementare, gîndul ne poartă mai 
departe, la creatorul primei mașini mate- 
matice, Blaise Pascal. Astăzi omul reușește 
să construiască mașini cibernetice cu care 
dialoghează ; calculatoarele pot fi instruite 
și la Kiev și Stanford s-au realizat modele 
ale personalității umane. Avem proba expe- 
rimentată că structuri materiale — în cazul 
de față sisteme de calcul, dispunînd de pro- 
grame adecvate — pot produce tot ceea ce 
corespunde unei personalități umane. 

Efortul de autoînţelegere al omului este 
vechi, iar acel îndemn „Cunoaște-te pe tine 
însuți“ de pe frontispiciul templului din 
Delfi se înscrie tocmai pe această linie a 
descifrării propriei noastre ființe. Linie cu 
un început sinuos, în care întîlnim mituri 
Și păreri eronate. Un medic, Alkmeon din 
Krotona, a formulat primul ideea că sediul 
gîndirii e în creier. Iar cele peste două mi- 
lenii care au trecut de atunci au subliniat 
din plin acest adevăr azi elementar. Pentru 
neurociberneticianul contemporan este ex- 
trem de interesant ca din examinarea com- 
portării umane normale și patologice să tragă 

concluzia. privind organizarea mecanismului 
extraordinar care este creierul uman — res- 
ponsabilul vieţii noastre psihice, dispozitivul 
prin care avem „trăiri“. 

Desigur că azi nimeni nu mai biciuiește 
pe bolnavii psihici pentru a izgoni demonii 
care s-au aciuat în ei, așa cum s-a prac- 
ticat pînă la revoluția burgheză din Franța. 
Exorcismelor — după cum poartă numele 
acțiunile de scoatere și gonire a demonilor 
prin rugăciuni — le-au luat locul procedee 
științifice mînuite de medici competenți și 
care dispun astăzi de un arsenal întreg de 
procedee științifice în lupta cu aceste ma- 
ladii psihice. E necesar să facem o mică 
paranteză. În concepţia actuală, în afara 
maladiilor clasice studiate sub aspecte struc- 
turale sau energetice, apare clar o diviziune 
nouă — privind aspectele prelucrării infor- 
maţiei. Maladiile psihice, inclusiv „viziunile“, 
sînt defecte de prelucrare a informaţiei, de 
recepționare a mesajelor sau de prelucrare 
a stocurilor de date memorate. Căci ce alt- 
ceva este creierul decît cea mai extraordi- 
nară mașină de prelucrare a informației? 

Pentru cei care se ocupă de istoria gîn- 
dirii umane, această constatare nu este fără 
ecou. Pascal, cunoscutul matematician şi 
fizician francez, unul din creatorii calculului 

probabilităților, este, în același timp, inven- 


tatorul primei maşini matematice, dar şi 
unul din susținătorii unei concepții greșite 
despre viața spirituală. El a inventat un 
istem de roți dințate cu care reușea să 
mecanizeze efectuarea operațiilor aritmetice. 
Ceea ce îl făcea să afirme că, dintre toate 
invențiile omului, mașina matematică este 
aceea care se apropie cel mai mult de per- 
formanţele intelectului uman. Dar, afirma 
cl în continuare, omului îi rămîne spiritul 
- înțeles în sens de suflet, adică de principiu 
nematerial, responsabil totuși de activitatea 
psihică a omului. 

Desigur că o anumită condiționare, legată 
atît de orînduirea socială cît și de propa- 
ganda exercitată direct, a făcut să se dez- 
volte la Pascal o anumită înclinare, accen- 
tuată de evenimente din viața personală, 
ca și de o constituție somatică deosebită. 
Dar în cele trei secole care au trecut dela 
modesta roată aritmetică a lui Pascal și 
pînă în zilele noastre s-au înregistrat pro- 
grese atît de mari, încît cu siguranță că 
și Pascal și-ar revedea azi punctul de vedere. 

Sufletul este un concept vag, prost definit, 
despre care nu se poate da o definiție satis- 
făcătoare, nici operaţională și nici logică, 
Descartes încerca să demonstreze existența 

sufletului prin vorbirea omului — acesta 
fiind, în esență, supremul său argument. 
Dar astăzi, cînd avem mașini cu care dia- 
logăm, acest argument cade. În realitate nu 
există nici o posibilitate de a dovedi exis- 
tența a ceea ce nu există. 

Astăzi nu mai miră pe nimeni afirmația 
că putem cunoaște legile naturii, ale socie- 
tății și ale psihicului uman. Știm, de ase- 
menea, că ființa noastră este compusă din 
nenumărate sisteme pe care omul le poate 
cunoaște și, mai mult chiar, le poate modi- 
fica. Oare medicina nu are tocmai acest scop? 
Şi toate acestea pot fi explicate numai și nu- 
mai prin structurile materiale ale creierului. 

Să fim bine înțeleși că ideile pe care le-am 
formulat se referă. doar la conceptul „suflet“. 
Aberaţiile care pleacă de la admiterea exis- 
tenţei sale nemuritoare sînt fără de sfîrșit. 
Să reținem și concepția îngrozitoare a unor 
religii care afirmă „reînvierea în corp“. Ce 
bucurie va avea să reînvie cel schilod, cel 
bolnav de cancer sau cel nebun? 

Dar, atunci cînd mergem pe drumul erorii, 
nu mai putem spera să întîlnim adevărul. 
Cît de simple devin toate restabilind cor- 
pul în drepturile sale firești. 

Rațiunea umană a început ca o mică lică- 
rire, dar a devenit azi o lumină puternică 
ce înlătură negurile ignoranței și izgoneşte 
definitiv obscurantismul. 

COMPARAȚII ŞI CONSTATĂRI 


Caracteristic progresului uman este posi- 
bilitatea fiecăruia dintre noi de a compara 
faptele — așa cum se prezintă ele în reali- 
tate — cu concepțiile pe care le avem. Toc- 
mai datorită acestei continue adaptări a 
structurilor conceptuale la realitate, concep- 
ţia geocentrică a fost înlocuită de cea helio- 
centrică, a apărut teoria cuantelor, s-au 
descoperit în lumea microparticulelor moduri 

de comportare profund diferite de cele ob- 
servate la scara noastră etc. 

Desigur, toate aceste adaptări ale concep- 
telor științifice la realitate nu pot rămîne 
fără ecou pe plan filozofic. Se cunoaște, 
de exemplu, numărul foarte mare de eseuri 
filozofice generate de primenirea ce a avut 
loc în fizică la începutul acestui secol. Uneori 
însă, chiar progresul tehnic este suficient 
pentru a răsturna anumite concepţii filo- 
zofice, pentru a face evidentă absurditatea 
unei argumentări ce se străduie să apere o 
cauză dinainte pierdută. Ca exemplu pu- 
tem da în primul rînd cazul lui H. Bergson, 
care, la începutul secolului, încerca să jus- 
tifice idealismul prin studiul memoriei. Teza 
pe care el o susținea era simplă: „memoria 
nu este o funcție a creierului“ — deci este 
o funcție a spiritului, putem noi adăuga. 
În adevăr, în Matière et Mémoire (Paris, 
Felix Alcan, ediția a V-a, 1908, p. 266) 
citim: „Am stabilit astfel primul punct, anu- 
me că memoria este altceva, decît o funcție 
a creierului“. În aceeași lucrare găsim ti- 
tluri sugestive ca: Memoria și spiritul, Su- 
fletul şi corpul etc. Desigur, Bergson oferă 
o lectură facilă și atrăgătoare, dar altceva 
cerem noi unui gînditor. În anul 1908, me- 

moria era investigată după vechea metodă 
discursivo-descriptivă. 

Astăzi studiile asupra memoriei au pro- 
presat mult atît din punct de vedere psiho- 
logic, cât și fiziologic, anatomic. Desigur, 
nu știm încă multe lucruri despre memorie, 
dar există studii extrem de precise care 
arată clar dependența dintre creier și memo- 
rie. Atunci cînd metodele de memorare mag- 
netică sînt atît de răspîndite — magnetofo- 
nul fiind un obiect de uz comun —, este 
greu, dacă nu imposibil, să nu credem în 
baza materială a memoriei. lar progresele 
realizate de cibernetică ne-au dat posibili- 
tatea, să înțelegem mai bine și memoria, 
Astăzi memoria umană nu mai este consi- 
derată ca un bloc inform, ci ca o structură 
conținînd mai multe blocuri: memoria ime- 
diată, memoria intermediară și memoria de 
lungă durată. S-au propus modele ciberne- 
tice ale memoriei (Bălăceanu, Nicolau) și, 
chiar dacă memoria mai ridică unele pro- 
bleme, cu certitudine se poate astăzi afirma 
că nici un fapt experimental nu poate infirma 
legătura directă dintre creier și memorie. 
Cel mult se poate admite că există și unele 
forme rudimentare de memorie, legate de 
structuri nervoase mai simple, de formaţii 
biologice elementare, în special la unele ființe 

foarte simple. Dar pretutindeni există o 
bază materială indubitabilă. 

În alte cazuri, tezele filozofice îmbracă un 
aspect parcă mai științific, ele fiind totuși 
eronate, neputînd rezista la comparaţia cu 
faptele. Este cazul, de exemplu, al lui Teil- 
hard de Chardin. 

Desigur că sîntem conștienți de faptul că 
un sistem de gîndire nu poate fi expediat 
în cîteva rînduri, la fel după cum teoria 
cîmpului electromagnetic nu poate fi expli- 
cată în cîteva minute și nici relativitatea 
generală într-un ciclu de expuneri de popu- 
larizare. “Totuși, anumite idei generale pot 
fi confruntate cu faptele, chiar și în astfel 
de discuţii scurte. 

În linii mari, gîndirea lui Teilhard de 
Chardin este o gîndire evoluționistă, în cadre 
creștine. Cu alte cuvinte este încă o încer- 
care de a împăca gîndirea liberă, științi- 
tică, cu credințele religioase — ceea ce, evi- 
dent, este imposibil. Ceea ce vrem să arătăm 
este atît lipsa de originalitate în ceea ce 
privește poziția fundamentală, cît și cadu- 
citatea acestei concepții. 

Referitor la concepția evoluționistă a lui 
Teilhard, este clasic textul din Un seuil 
mental sous nos pas. Du cosmos ă la cosmo- 
génèse. (Paris, 15 martie 1951, nr. 312 al 

bibliotecii Cucnot). Aici se arată că în uni- 
vers există o tendinţă la structurare: pass CON 
știința a apărut — sensul s-a născut — din- 
tr-o Mișcare universală, absolut specifică, 
in virtutea căreia Totalitatea lucrurilor, de 
sus în jos, se deplasează solidar și în bloc 
u numai în Spaţiu și în Timp, dar într-un 
Spațiu- Timp („hipereinsteinian“) a cărui 
curbură particulară se caracterizează prin 
ceea că face din ce în ce mai ranjat ceea ce se 
mișcă“ (citat după Claude Cuénot, Teilhard 
de Chardin. „Ecrivains de toujours“, Editions 
du Seuil, Paris, 1962, p. 84.) 

Precizăm că această mişcare universală şi 
globală are ca punct terminus aşa-numitul 
punct omega, nume simbolic ce desemnează 
de fapt divinitatea teilhardiană. 

Să ne oprim aici și să nu ne speriem de 
vocabularul științific utilizat dacă nu 
aluziv, atunci cel mult metaforic. Este aceas- 
tă teza evoluționistă conformă cu datele 
ştiinţei? Răspunsul este categoric nu! Desi- 
gur că pe plan local, terestru, asistăm la o 
organizare, la o structurare ce a condus la 

apariția speciei om. Dar pe plan cosmic 
asistăm și la cataclisme ce dezagregă struc- 
turi. Iar principiul al doilea al termodina- 
micii nu duce la structurări, ci la ștergerea, 
diferențelor entropice. Lucrurile sînt pre- 

zentate la Teilhard prea schematic spre a 
corespunde unei realități — realitatea, așa 
cum o. cunoaștem, fiind extrem de com- 
plexă. 

Dar este teza aceasta evoluționistă o nou- 
tate în gîndire? Pentru gîndirea catolică eu- 
ropeană poate că da. Nu însă pentru gîn- 
direa umană în ansamblul ei. 

Gîndirea evoluționistă s-a întîlnit cu gîn- 
direa religioasă la sfîrşitul secolului trecut, 
generînd diverse școli ce pot fi grupate sub 
titlul generic de filozofii cosmice. Asupra 
acestui curent ce s-a dezvoltat în special în 
America se poate consulta și Herbert W. 
Schneider (A history of American Philosophy, 
Columbia University Press, New York and. 
London, 1963). 

Ideea acestui progres universal spre divi- 
nitate poate fi întâlnită și în scrierile teozofice. 

Nu este cazul să analizăm aici Societatea 
teozofică și nici trecutul îndoielnic al fon- 
datorilor ei. Cei doritori pot afla numeroase 
detalii în René Guenon (Le Thtosophisme, 
Histoire d'ume pseudoreligion ). Indiferent de 
faptul că întemeietoarea acestei societăți, 
Helena Petrovna Blavatski, a fost un mediu 
spiritist prins adesea în fraudă, ea afirma, 
ca şi Chardin, ideea evoluţiei continue ce 
ridică totul spre Marii Maeștri — termen 

prin care teozofii înțeleg anumite ființe in- 
termediare între om și divinitate. Dar să 
lăsăm aceste puerilităţi. 

Amintim existența la sfîrşitul secolului 
trecut a numeroase tentative de a împăca 
spiritul religios cu cuceririle științei. În 
S.U.A. a existat The Free Religious Asso- 
ciation. În India, în secolul al XIX-lea s-au 
creat diferite asociații avînd drept scop acor- 
darea vechilor credințe religioase cu noile 
idei aduse de colonialiști. Accesibilă în aceas- 
tă direcţie e lucrarea lui Romain Rolland 
La vie de Ramakrishna (Paris, 1930, cap. VI). 

Și acum concluziile. 

Nici o teorie pseudoștiințifică nu rezistă la 
compararea cu faptele deoarece singură știin- 
ţa, bazată pe rațiune, reușește ca, depășind 
fenomenele, să înglobeze faptele în structuri 
logice ce se integrează în legi, în principii. 
Dar mereu au existat tentative de a utiliza 
un limbaj științific pentru acoperirea unor 
concepții străine științei, contrare ei. Este 
o obligație pentru orice om care gîndește ca, 
ori de cîte ori este necesar, să compare 
esența teoriilor întîlnite cu realităţile, pentru 
a degaja adevărul, care nu poate fi decât 
de partea științei. 










































































DIALOGUL OM-MAȘINĂ 


Numele lui Samuel Butler apare de două 
ori în istoria literaturii: mai întîi e vorba de 
poetul satiric al secolului al XVII-lea, apoi 
de scriitorul englez de la sfîrșitul secolului 
trecut — autorul romanului Erewhon, apă- 
rut și în traducerea română în Biblioteca 
pentru toţi. Romanul este interesant pentru 
tema pe care autorul o pune în discuţie: 
raporturile dintre om şi mașină. Acest 
Samuel Butler la care ne referim este un 
spirit complex, ocupîndu-se nu numai de 

literatură, ci și de pictură și biologie. Trăind 
într-o epocă în care teoriile evoluționiste 
erau mult discutate, Butler, prin studiile 
sale, redescoperă ideile lui Lamarck, regă- 
sind, tot singur, unele idei formulate cu 
un secol înaintea sa de Maupertius, o altă 
mare personalitate a gîndirii științifice, 
Maupertius cel care a enunțat și principiul 
atît de important al efortului minim în 
mecanică, dar care desigur că are aplicații 
și în alte domenii. Spiru Haret s-a referit 
la acest principiu în lucrarea sa privind 
dinamica vieții sociale. 

Dar să revenim la romanul FErewhon. 
Într-un anumit sens, acest roman este o 
utopie, adică descrie o situație care nu 
există nicăieri. Chiar numele Erewhon suge- 
rează aceasta, fiind de fapt transcrierea 
inversă a cuvîntului englez nowhere — nică- 
ieri. Desigur, utopiile descriu situații inexis- 
tente, dar pe care autorul nu le consideră 
imposibile. Şi, aşa după cum remarca Aldous 
Huxley într-un eseu, utopiile au valoarea 
de a ne informa asupra mentalității anu- 
mitor medii într-o anumită epocă. În acest 
sens, romanul lui Butler reflectă concepțiile 
unei societăți culte în epoca în care tehnica 
și știința cunoșteau o epocă de mare înflo- 
rire. Samuel Butler s-a născut în districtul 

Nottingham la 4 decembrie 1835 și a murit 
la Londra (unde trăia de altminteri de 38 
de ani) la 18 iunie 1902. El a fost astfel 
martorul unor progrese tehnice și științi- 
fice remarcabile. El este contemporan cu 
Darwin (1809—1882) și era matur în mo- 
mentul în care apare Despre originea specii- 
lor (1859), dar și cu Lorentz, care elaborează 
teoria electronilor. Aparatele fizice (în fond 
mașini informaţionale) permiteau lui Crookes 
să descopere razele catodice. Stoney descoperă 
existența electronului. Sînt descoperite ra- 
zele X, Butler asistă și la prima dezvoltare 
a industriei automobilistice, la folosirea 
oţelului și a betonului armat în construcţii, 
la sinteze chimice importante (coloranți și 
medicamente). Era o epocă de mare avînt 
tehnic și științific. 

Dar să revenim la utopia Erewhon. Este 
greu de apreciat care idei sînt formulate în 
sens ironic și care în sens profetic, în orice 
caz, multe din afirmaţiile din Erewhon pot 
fi și astăzi puse în discuţie, în special acele 


idei referitoare la dezvoltarea mașinilor. 


Chiar și tema unei eventuale conștiințe a 
mașinilor este pusă în discuție, anticipînd 
astfel cu mai mult de jumătate de secol 
una din temele discuţiilor iscate pe margi- 
nea ciberneticii. 

Temele puse în discuție de Samuel Butler 
sînt multiple, referindu-se și la obiceiurile 
oamenilor, nu numai la interacțiunea din- 
tre om și mașină — temă abordată în cele 
trei capitole intitulate Cartea mașinilor. 
lar ceea ce nu de mult părea utopie, azi 
e realitate. Butler afirmă că va veni un timp 
cînd copiii vor învăța de mici calculul dife- 
rențial. Să remarcăm că astăzi, în clasele 
experimentale, copiii încep cu teoria mulți- 
milor — care în mod „clasic“ se preda după 
calculul diferențial. Iar tendința de perfec- 
ționare a mașinilor, notată de Butler, este 
astăzi într-o continuă accentuare. 

Dar să ne reîntoarcem la problema ma- 
joră. Fără îndoială că omul este într-un per- 
manent dialog cu mașina și, așa după cum 
se știe, omul este ceea ce este tocmai dato- 
rită procesului muncii, în care mașinile au 
jucat un rol esenţial. Ca să fim lapidari, 
omul a creat mașina și prin aceasta s-a 
autocreat. Este vorba în primul rînd de 
mașina care schimbă forma substanţei — 
prima mașină creată de om. 

Desigur că realitatea este complexă și nu 
permite explicarea tuturor aspectelor prin- 
tr-un singur factor. Dar aici vedem geneza. 
Au urmat alte aspecte esenţiale legate de 
munca în comun: dezvoltarea limbajului, 

educaţia etc. Și astfel societatea umană se 
îndepărtează tot mai mult de animalitate, 
dezvoltîndu-și mașinile în paralel cu dez- 
voltarea propriilor posibilități — și ne refe- 
rim în primul rînd la cele intelectuale. 
Omul este desigur și o specie caracterizată 
în special prin posibilitățile sale informa- 
tionale, dar aceasta presupune și un anumit 
substrat biologic. 

Importanţa actuală a mașinii nu mai 
poate fi negată. Ce ar fi o lume fără mașini ? 

Dar care sînt raporturile dintre om și 
mașină în momentul de față? În decursul 
evoluţiei sale, omul a făcut cîțiva pași 
imenși. În domeniul mașinilor el a trecut 
de la mașinile care schimbă forma substan- 
tei la mașinile energetice și apoi la cele 
informaţionale. Toate aceste treceri au mar- 
cat schimbări importante în dialogul om- 
mașină. Mașinile energetice au eliberat pe 
om de povara unor eforturi fizice grele, iar 
mașinile informaţionale îl eliberează de 
povara muncilor intelectuale de rutină. Se 
schimbă prin aceasta raportul om-mașină? 

Sînt tentat să răspund da la această între- 
bare. Şi acest lucru se constată prin pregă- 
tirea mereu mai înaltă pe care o reclamă 
societatea umană din partea celor care ma- 
nevrează actualele mașini. Desigur că fac- 

torul prim al acestei evoluții este omul. Dar, 
în dezvoltarea societății umane, astăzi mași- 
nile ocupă un loc extrem de important — 
rol care este în creștere. Pentru a-și ușura 
munca, omul a creat și creează mașini tot 
mai perfecționate și aceste mașini se apropie 
de stadiul întrevăzut de Butler în Cartea 
maşinilor. Mai aproape de noi P. de Latil, 
în La pensée artificielle (Paris, 1954), vedea 
un pericol în utilizarea mașinilor în planifi- 
care. La fel W. Ross Ashby, în Design for 
a Brain, crede că aceste mașini se vor dez- 
volta mereu, vor cere noi fonduri pentru 
planificare, vor dezvolta centrele de calcul 
utilizate în conducerea activităților. Și, in- 
teresant, constatăm că, paralel cu uriașa 
dezvoltare a calculatoarelor, se produce un 
fenomen demn de reținut: circa 80% din 
calculatoarele electronice existente în lume 
sînt utilizate în scopuri economice, deci 
direct sau indirect legate de planificare. 
Cu toate acestea, teza lui Ashby s-a dovedit 
a fi greșită: omul își dezvoltă aceste ampli- 
ficatoare de inteligență pentru a trăi mai 
bine. Calculatoarele reprezintă forma cea 
mai înaltă astăzi de mașini complexe utili- 
zate de om. Dar este un fapt evident: utili- 
zînd raţional mașinile — inclusiv cele infor- 
maționale —, omul trăiește mai bine. Prin 

mașini omul are posibilitatea să își dez- 
volte la maximum propriile-i posibilități, 
iar dialogul om-mașină a intrat într-o fază 
nouă prin mașinile de instruire. Cu actualele 
calculatoare electronice mari se pot susține 
adevărate dialoguri, astfel încît expresia 
de dialog om-mașină poate fi luată astăzi 
Și în sens propriu. Probabil însă că actualele 
mașini informaționale deschid o nouă eră 
a progresului uman. Însăși noțiunea de 
creație capătă o accepție nouă. Omul 
poate concepe metodele de rezolvare a unor 
probleme de creație — metode pe care le 
transferă apoi calculatorului. Dar prin aceas- 
ta actul respectiv de creație devine un act 
obișnuit. Omul se ridică deci mereu pe noi 
trepte. 

Să remarcăm, în fine, împreună cu A.A. 
Feldbaum că se face simțită influența masini- 
lor asupra. omului: noile mașini cibernetice 
vor perfecționa structura nervoasă a omului. 
Şi astfel constatăm încă o dată cît de mari 
sînt perspectivele rațiunii umane, care bene- 
ficiază din ce în ce mai mult și mai variat 
de mașinile pe care ea le-a creat și le stăpi- 
nește. 


TRESTIA GÎNDITOARE 


Este cunoscută metafora lui Pascal: omul 
este slab ca o trestie, dar este totuși o 
trestie gînditoare. În gîndire rezidă măreţia 
omului. lată textul respectiv: „Omul nu 
este decît o trestie, cea mai slabă din natură; 
dar este o trestie gînditoare. Nu e necesar ca 
universul întreg să se înarmeze spre a-l strivi; 
aburi, o picătură de apă ajung pentru a-l 
omorî. Dar, chiar și atunci cînd universul 
l-ar strivi, omul ar fi încă mai nobil decît 
ceea ce-l ucide, pentru că el știe că moare, 

iar de avantajul pe care universul îl are 
asupra sa, universul nu știe nimic. 

Întreaga noastră demnitate constă deci 
în gîndire. De aici trebuie să ne înălțăm și 
din spaţiu și din durată, pe care nu le-am 
putea umple. Să lucrăm deci spre a gîndi 
bine: iată principiul moralei“. 

Fără nici o pretenție științifică, aceste 
linii dau totuși un sens precis noțiunii de 
om, afirmînd grandoarea rațiunii. Cît de 
straniu ne apare deci Pascal, atunci cînd 
alături de o importantă operă științifică 
valabilă încă și astăzi, ne apare ca un sus- 
ținător al unor stranii idei religioase. 

Desigur că și în trecutul îndepărtat oamenii 
de știință practicau formele exterioare ale 
religiei. Se spune că Pitagora a făcut un 
halocaust — sacrificiul a o sută de boi — 
atunci cînd a descoperit teorema ce îi 
poartă numele. La fel, marii matematicieni 
greci cinsteau divinităţile panteonului grec, 
iar în lhenaștere Leonardo da Vinci proba- 
bil practica religia timpului său. Știm, de 
asemenea, că Faraday aparținea unei obscure 
secte religioase, care l-a exclus un timp de 
la reuniunile lor, pentru că luase într-o 
duminică masa la curtea regală engleză. 
Newton era convins că lumea fusese creată 
în anul 404 î.e.n., iar faptul că orbitele 

planetelor din sistemul nostru solar se 
află într-un singur plan constituia. pentru 
el o probă a existenţei lui Dumnezeu, care, 
de altminteri, intervine regulat corectînd 
micile neregularități ce apar în mișcările 
planetelor. 

Lucruri explicabile, dacă ne gîndim la con- 
dițiile generale în care activau acești oameni. 

La Pascal lucrurile sînt însă mai grave. 
Nu e vorba de a participa la un consens 
general sau la o mișcare colectivă. El era 
un jansenist convins, luînd parte activă la 
disputele religioase ale epocii sale, blamînd 
omul și societatea și căutînd refugiul într-o 
obscură mistică aberantă. 

După cum se ştie, în urma unei întîmplări 
tragice, Pascal abandonează viața mondenă, 
laică, retrăgîndu-se la Port-Royal, citadela 
jansenistă. 

Ideile acestui curent religios sînt simple, 
dar monstruoase în fond: oamenii au fost 
creați de divinitate, care, fiind atoateștiu- 
toare, știe de la început care este mîntuit și 
care sortit pedepsei eterne. După janseniști, 
Dumnezeu acordă graţia sa, deci mîntuirea, 
numai unor privilegiați, dar aceștia. trebuie 
să merite grația printr-o practică exactă și 
constantă a devoțiunii și printr-o viață de 
o moralitate austeră. 

Mergînd pe această linie, savantul Pascal 
ajunge să vorbească de „nebunia științei 
umane și a filozofiei“ (74), afirmînd explicit 
în Gîndul 76: „Să se scrie contra celor care 
adîncesc prea mult știința“. 

După cum se știe, Pascal a avut intenția 
să serie un tratat apologetic, iar Gîndurile 
sînt notaţiile sale fragmentare făcute în 
vederea, acestei lucrări. Numerotarea adop- 
tată este cea a lui Leon Brunschvicg. Exem- 
plul lui Pascal ne arată fragilitatea gîndirii 
umane rupte de ceea ce se cheamă viață, 
experiență socială. Continuînd anumite linii 
ale gîndirii lui Descartes, la Pascal raţio- 
nalitatea este redusă în ultima parte a vieții 
sale. Anteu — fiul lui Neptun și al Geei = Pă- 
mîntul — își capătă puterea din contactul cu 
Pămîntul. Omul își trage puterea din contac- 
tul cu viața, cu morala. 

Legătura individ-colectivitate este o legă- 
tură dialectică, dar este sigur că omul nu 
ar fi nimic tără societate: el va fi lipsit 
chiar și de limbaj, care îi dă totuși primele 
elemente ale gîndirii. Lucru știut şi de 
Voltaire — vezi studiul său intitulat Omul 
(1771), publicat în Dicționarul filozofic. 

Trestia gînditoare, care e omul, poate 
trăi și progresa numai în mediul societății 
umane. 

EPITAF PENTRU O HIMERĂ? 


Probabila himeră este perceperea extrasen- 
zorială, iar epitaful pare a fi constituit de 
ultimele ședințe ale Societății de parapsiho- 
logie din Anglia. Perceperea extrasenzorială 
(Extra Sensory Perception, sau ESP în 
engleză) este un nume dat preocupărilor 
referitoare la acele eventuale percepții ce 
au loc fără ajutorul organelor de simţ 
cunoscute. În această categorie intră, de 
exemplu, pretinsele detectări de culori și 
citirea cu ajutorul degetelor, telepatia etc. 

La reuniunea din anul 1969 a Societăţii 
de cercetări psihice (Society for Psyhical 
Rescarch) Londra, care s-a desfășurat cu 
concursul cunoscuţilor prof. H.J. Eysenck, 
Sir Alister Hardy etc. („New Scientist“, 
3 iulie 1969, p. 11), asistența a votat cu o 
majoritate covîrșitoare (97%) părerea că 
ESP este un obiect de cercetare științifică, 
în timp ce numai cîteva persoane au susținut 
că ESP a fost dovedită științific. Aceste 
simple fapte arată că, fără îndoială, s-a 
operat o mutație covârșitoare în conștiința 
publică. Să ne gîndim că acum 10—15 ani, 
în numeroase centre universitare se inves- 
tigau astfel de fenomene — de exemplu în 
laboratorul prof. Rhine de la Duke Uni- 
versity, S.U.A., etc. Astăzi aceste labora- 
toare şi-au schimbat profilul. Concluziile 
unor cercetări riguroase în această direc- 
ție au fost consemnate de prof. Hansel (de 
la Universitatea Swansea) într-o carte cu 
titlul sugestiv ESP: o evaluare științifică, 
McGibbon & Kee, 1966. În rezumat, prof. 
Hansel arată că, atunci cînd sînt examinate 
atent, se constată că experienţele de „ghicit“ 
nu sînt organizate riguros științific și nicio- 
dată nu s-au obținut rezultate realmente 
repetabile; din nefericire pentru creduli, 
frauda rămîne adesea explicația unor feno- 
mene „miraculoase“. 

Din contră, cun&scutul psiholog prof. 
Eysenck pledează, ca și dr. Owen, pentru 
existența, în anumite condiții, a unor facul- 
tăți paranormale. Se insistă în special pe 
cazuri de telepatie în condiţii de criză. 
Din nefericire, acestea sînt, prin excelență, 
fenomene  nereproductibile. Parapsihologia 
nu este o noutate, ci doar numele anglo- 
saxon pentru ceea ce Richet numea Meta- 
psihică, domeniu de preocupări ce investiga 
manifestările psihice neobișnuite. Premo- 
nițiunile, telecinezia, dialogurile cu spiritele 
erau investigate nu de mult chiar de psiho- 
logi de mare prestigiu ca James. Subiecte 
pentru o întreagă literatură ce încerca să 
fundeze experimental, cu metodele științei 
de atunci, credinţa religioasă. Conducătorii 
Societăţii teozofice afirmau posibilitatea de 
a dematerializa obiecte, ca și posibilitatea 
contrară de a „precipita“ grafit din cosmos, 
pentru a scrie mesaje, fără nici un creion 
vizibil, în faţa credulilor. 

În urmă cu un secol, savanţi de talia lui 
Crooks practicau spiritismul și își susțineau 
afirmaţiile cu fotografii. Sînt cunoscute 
fotografiile ce reprezentau „spirite“, ca și 
cele ce proveneau de la clișee „influențate“ 
de „ectoplasmă“ — o pseudosubstanță emisă 
de medii în transă. Astăzi, treptat, nimeni 

nu mai crede în astfel de fenomene, practic 
toate „mediile“ fiind prinse în atitudini 
frauduloase. Iar în ceea ce privește pe 
Crooks sînt cunoscute astăzi relațiile sale 
sentimentale cu principalul său mediu, Eu- 
sapia Paladino. Şi, după cum se exprima 
un comentator, „se știe ce este în stare să 
facă un bărbat atunci cînd iubește o femeie“. 

Şi acum un scurt cuvînt despre istoricul 
parapsihologiei. Societatea de cercetări psi- 
hice a fost fondată în Anglia în anul 1882; 
un an mai tîrziu apare societatea similară 
americană. Nu trebuie să uităm aceste date 
atunci cînd ne referim la ESP, deoarece în 
1882 ne aflăm încă într-o eră preștiințifică — 
în sens contemporan. În adevăr, în 1882, 
singurul mijloc de telecomunicații era tele- 
graful Morse. Iluminatul se făcea cu lămpi 
cu gaz, sistemul perfecționat tip „Petromax“ 
apărînd de abia în 1885, iar becul cu filament 
de tungsten incandescent, peste încă un 
sfert de secol. Primele unde radio sînt emise 
de Popov și Marconi în 1896, iar emisiunile 
de radio pentru public încep de-abia în 
1922. Oamenii de știință care marchează 
biologia și psihologia își desfășoară activi- 
tatea cu mult mai tîrziu de 1882: Pavlov 
își începe seria. experienţelor celebre în 1904; 
Linus Pauling, omul care a intuit structura 

în elice a marilor molecule biologice, se 
naşte în 1901, iar Francis Crick, care a desci- 
frat codul genetic, se naşte în 1916. Ce 
departe sîntem însă de știința contempo- 
rană! 

Dar să revenim la perceperea ce se face 
pe alte căi decît cele obișnuite. Civilizația 
clasică elină nu știa că ochiul vede fiind 
influențat de razele ce vin din afară, ci 
credea, din contră, că ochiul vede pentru 
că emite raze. Treptat omul a descifrat 
esența fenomenelor legate de senzație și 
percepere, fără a epuiza subiectul. 

În ceea ce priveşte perceperea extrasen- 
zorială, ea nu se poate confunda, ca sferă, 
cu metapsihica — recte parapsihologia. Te- 
lecinezia nu intră, de exemplu, în sfera 
perceperii extrasenzoriale. Dar cine afară 
de „Argoman superdiabolicul“ are posibi- 
litatea de a provoca mişcarea la distanță 
a obiectelor fără intermediul unor procedee 
altele decît voința sa? E drept că acum 
aproape patru decenii, Marconi, de la bordul 
iahtului său, a aprins luminile unei expo- 
ziții din Australia, la multe mii de kilometri. 
Dar a produ“ aceasta apăsînd pe un buton 
ce declanşa un semnal de telecomandă. 
În această accepție chiar înscrierea prime- 
lor semne cu ajutorul telegrafului electric 

sînt experiențe de telecinezie, în sens au- 
tentic. 

Să revenim la telepatie. Adesea, în trecut 
se compara „legătura telepatică“ cu o legă- 
tură prin unde de radio. Comparaţia e 
falsă, puterea creierului uman ca emițător 
de radio fiind infimă. Iar telepatia se face 
după alte modalităţi decît cele ale propagării 
undelor electromagnetice. În jurul anului 
1960, în revista Societăţii inginerilor de 
radio din S.U.A. (Proc. IRE) au apărut 
diferite scrisori prin care se emiteau ipoteze 
privind intervenţia unor particule elemen- 
tare în aceste eventuale comunicări tele- 
patice. Dar lăsînd la o parte inconsistența 
acestor propuneri, însăși existența comuni- 
caţiilor telepatice nu este dovedită cu atît 
mai puţin controlată. O teză destul de 
curentă se referă la comunicațiile telepatice 
umane ca avînd loc la un nivel inconștient, 
fiind vestigiul unui inod de comunicare azi 
dispărut, existent mai de mult la animale. 
Dintr-o comunicare personală am reținut că 
dr. Antonin Svoboda a experimentat tele- 
patia, considerată ca mijloc de transmitere 
a unor stări organice și afective, nu a unor 
idei. Rezultatul experienţelor, după cîte 
știu, nu a fost publicat, deci cu atît mai 
puțin verificat. Personal afirm că toate 

experiențele la care am asistat au fost false 
demonstraţii științifice, simple puneri în 
scenă, cu scopuri comerciale clare. Desigur, 
se spune adesea că fenomenele parapsi- 
hologice sînt rare — așa cum este uraniul 
în pehblendă. Dar, dacă pentru existența 
uraniului fizicienii au descoperit mijloace 
obiective de evidenţiere, în domeniul para- 
psihologiei sîntem încă lipsiți de așa ceva. 
În schimb, integrăm în structurile științei 
cunoscute tot mai multe din fenomenele 
pînă nu de mult inexplicate. Nu însă și 
parapsihologia. 

Astăzi ştim că unele animale sînt sensibile 
la ultrasunete, altele la raze infraroșii sau 
chiar de radio. S-a stabilit că și omul, la 
fel ca alte animale, utilizează exohormoni 
în scopuri de comunicaţie. lar experienţe 
precise efectuate de Neal Miller la Univer- 
sitatea Rockefeller și de David Shapiro la 
Harvard Medical School au arătat că atit 
animalele, cît și omul au capacitatea de 
a-și controla funcțiile glandulare și visce- 
rale. Ne-am depărtat mult de momentul în 
care „puterile“ yoghinilor erau considerate 
supranaturale! Aceste experiențe arată că 
într-adevăr omul este o ființă complexă, cu 
posibilităţi uneori nebănuite, dar, în același 
timp, arată clar că nu există „mistere“, ci 

numai fenomene nu încă destul de bine cu- 
noscute. Relaxarea e o tehnică ce nu are 
nimic ocult în ea. Dar „citirea“ cu degetele 
nu poate fi demonstrată în condiţii riguros 
științifice. Şi chiar dacă s-ar demonstra 
existența. unor astfel de fenomene, baza lor 
materială ar fi curînd descoperită. La fel, 
nu s-a putut constata că atunci cînd privim 
printr-un filtru optic rudimentar — un vas 
transparent conținînd o anumită soluţie 
avînd o anumită formulă simplă —, putem 
vedea o „aură“ în jurul corpului omenesc 
(aura ar fi fost dovada. existenţei unui corp 
astral, invizibil, ce dublează corpul fizic și 
este responsabil pentru viața afectivă). 

Sub forma cunoscută, ESP este o vari- 
antă nouă a unor superstiții vechi, explica- 
bile la stadiul de dezvoltare a omului din 
comuna primitivă. În secolul trecut, spiri- 
tismul s-a răspîndit la început și datorită 
faptului că dogma unui suflet nemuritor era 
pe atunci aproape unanim acceptată. Astăzi, 
în studiile de ESP alături de unele persoane 
cinstite, dar adesea naive, întîlnim escroci 
și oameni în goană după afirmări zgomo- 
toase, în marginea, carierei științifice în care 
nu au strălucit. Desigur, nu cunoaștem 
totul. Dar cunoaștem suficient și în special 
dispunem de suficiente mijloace științifice 

pentru a nu observa miracole în alara celor 
ce ascultă de legile naturii. Cine mai crede 
azi în fenomenul de levitație — adică de 
„înălţare“ a omului în aer fără aparate — 
sau în „spirite“ care sparg geamurile caselor, 
în lykantropie — transformarea omului în 
lup —, sau în atîtea și atitea superstiții ce 
provin dintr-o epocă, sigur, mult mai igno- 
rantă? Nu putem afirma că știm totul, 
dar nu putem accepta extraordinarul, „mi- 
raculosul“ decît în urma unor verificări 
scrupuloase. Nu putem respinge ceea ce nu 
înţelegem, dar avem obligaţia elementară 
de a verifica existența a ceea ce trebuie 
integrat în edificiul actual al științei, totuși 
atît de splendid. 

Omul este un univers ce posedă încă mari 
zone neexplorate. Resursele sale sînt infi- 
nite, ca și puterea raţiunii sale, singura 
lumină ce l-a purtat din brusa în care a 
apărut ca hominid, pe culmile civilizaţiei 
de azi — și la care nu putem renunţa. 

































YOGA «4 
ȘI ŞTIINŢA CONTEMPORANĂ 


3 3 


I 


În momentul în care tehnicile yoga se 
răspîndesc pe o arie foarte întinsă, ce depă- 
șește cu mult granițele Indiei — țara de 
origine a filozofiei și a practicii yoga —, 
ni se pare firesc să examinăm atît originile, 
cît şi sensul și aspectele variate individuale 
şi colective ale acestui fenomen. Se poate 
vorbi astăzi de o difuzare în cele mai largi 
cercuri a unor termeni și practici yoga și 
aceasta la niveluri foarte ridicate. În peri- 
oada dintre cele două războaie, preocupările 

Yoga la noi în ţară erau foarte reduse ca 
număr — nu însă ca valoare, așa cum se 
va arăta în cele ce urmează. Astăzi situaţia 
s-a schimbat, în sensul că în diverse insti- 
tuții se organizează cursuri de yoga, iar 
atit Circul de stat, cât și televiziunea română 
au prezentat un gimnast yoga. Nu Știm 
însă dacă astăzi există la noi și preocupări 
teoretice fundamentale (deci Științifice) în 
domeniul yoga care să dea o anumită ga- 
ranție activităţilor practice. 

Convingerea noastră este că fenomenul 
yoga, aşa cum este el prezentat astăzi în 
mod curent marelui public de la noi Și din 
alte țări, este o deformare a ideilor Și tehni- 
cilor originale. Ne propunem ca, în cele ce 
urmează, să expunem mai întîi spiritul 
tradițional, așa cum este el prezentat în 
literatura, clasică de specialitate. După care 
să dăm cuvîntul științei contemporane. 

Astăzi, în mod curent, în numeroase ţări 
din cele cinci continente se publică lucrări 
privind tehnica hatha yoga şi se organizează 
cursuri de gimnastică yoga. Literatura stră- 
ină este foarte bogată și aș cita cîteva din 
cărțile de largă circulaţie: Michael Volind 
& Nancy Phelan: Yoga over 40 (Yoga pentru 
persoane de peste 40 de ani), Pelham Books 
(Anglia), 1968; Arthur Lieber: Relax with 

Yoga, Oalk Tree Press Ltd., Londra, Mel- 
bourne and Johannesbury, 1960; Kerneiz: 
Yoga de l'occident, Paris. Chiar în acest an 
am avut ocazia ca într-o librărie a unui 
orășel belgian să văd o carte aparent curi- 
oasă ca titlu și mentalitate: Yoga creștină. 
între cele două războaie mondiale, W. Som- 
erset Maugham a publicat romanul The 
Razor's Edge (Tăiş de brici, traducere de 
Jul. Giurgea, București, R. Cioflec, 463 P) 
în care este prezentată sui-generis, viața 
unui om care caută autorealizarea și care, 
într-un anumit fel, se apropie de mentali- 
tatea voga. Mai cunoscut astăzi rămîne 
Joseph Jean Lanza del Vasto, al cărui 
roman Le pélerinage aux sources, Paris, 
Denoël, 1943, 407 p., descrie experiența sa 
printre yoginii Indiei. i 
În Europa gîndirea hindusă a pătruns în 
epoci diferite și la grade de abstractizare 
diferite. Este posibil că în răspîndirea 
ideilor yoga a contribuit și Romain Rolland 
prin volumele Essai sur la mystique et 
Vaction de l'Inde vivante, Stock, Paris, 1929, 
vol. I (La Vie de Ramakrishna) și IL (La 
vie de Vivekananda et l'Evangile universel), 
în care sînt prezentate vieţile a doi yogini 
celebri în urmă cu trei sferturi de veac, 
anume Ramakrishna și discipolul său Vive- 

kananda. De asemenea, o anumită contri- 
buţie a avut și Societatea teozofică. 

La noi în țară, literatura yoga este foarte 
restrînsă, exceptînd valoroasa monografie a 
lui Mircea Eliade Yoga, Essai sur les origines 
de la mystique indienne, 1936, Paris, Geu- 
tner-Fundaţia pentru literatură și artă, la 
care trebuie să adăugăm numeroasele arti- 
cole publicate tot de Mircea Eliade, în 
perioada anilor '30, în Revista de Filozofie, 
ș.a. În afară de această lucrare există broșura 
lui Jatindra Chakraborty intitulată ,„Edu- 
cație fizică hindusă practicată de vechii 
hinduși pentru sănătate, longevitate şi viaţă 
intelectuală“, apărută posibil în 1938, în Edi- 
tura, azi uitată, Ram, Aninoasa-Gorj, 60 p., 
cu o prefață de dr. Grigore Benetato. De 
fapt, această lucrare are doar vagi implicații 
cu sistemul yoga, fiind doar o simbioză 
între gimnastica suedeză și pozițiile yoga. 
Unele edituri actuale au în planurile lor 
de apariție lucrări despre yoga. Dar apariția 
lor  întîrzie. 

Unele idei yoga erau cuprinse și în volu- 
mul Bengali, de F. Yeats-Brown, apărut 
în traducere română în colecția „Energia“, 
1936 și 1939, 221 p. Rămînînd la circulația 
ideilor yoga la noi în țară, trebuie să amin- 
tesc de recenzia pe care Anton Dumitriu 

a făcut-o cărții lui Mircea Eliade, în „hRe- 
vista de Filozofie“, luînd atitudine împotriva 
gîndirii speculativ-teoretice a marelui orien- 
talist. 

Dar să revenim la esențial. Sînt convins 
că a reduce yoga la o anumită gimnastică — 
sau de a o reduce la atît — este o gravă 
greşeală. Iată de ce voi căuta ca în cele ce 
urmează să prezint unele aspecte clasice 
privind yoga, așa cum este ea cunoscută 
în tradiția hindusă și investigaţiile mai 
recente. Într-o a doua parte se vor examina 
tehnicile gimnasticii yoga, rămînînd ca în 
ultima parte să confruntăm datele din 
vechea literatură yoga cu datele actuale ale 
științei, insistînd asupra unor interpretări 
cibernetice ale tehnicilor yoga. 

De la început trebuie arătat că din punc- 
tul de vedere al istoriei gîndirii filozofice, 
școala yoga este bine cunoscută, încadrîndu- 
se în gîndirea unei școli mai mari, sâmkhya. 
Termenul yoga provine de la o rădăcină 
sanscrită ce înseamnă jug, unire. Giîndirea 
yoga clasică își propune unirea sufletului 
uman cu Iqvara, adică divinitatea. În gene- 
ral se acceptă că termenul yoga este oarecum 
echivalentul a ceea ce europenii numesc 
mistică. Este o idee esenţială, ce trebuie 
reținută. Astăzi însă, în mod curent, se 

separă practica yoga de orice balast con- 
ceptual. 

Tehnică străveche, sigur milenară, yoga 
este dublată și de o teorie legată de curentul 
sâmkhya. În mod curent textul Yoga Sutra 
se atribuie celebrului filolog hindus Patan- 
jali (150 î.e.n.) — ceea ce reprezintă o 
eroare, textul respectiv fiind datat ca apar- 
ținînd secolului V e.n. (René Grousset, 
Les philosophies indiennes. Les sys- 
tèmes, Tome I, Desclée de Brower & Co., 
Paris, 1936). În orice caz, în seria Maître 
spirituels, Editions du Seuil, Paris, Mircea 
Eliade a publicat volumul Patañjali et le 
Yoga, 1962, 189 p. Textul lui Patañ- 
jali există tradus în diverse limbi euro- 
pene. 

Yoga clasică preconizează o dublă disci- 
plină: o severă disciplină morală, însoțită 
de o asceză fizică particulară, ambele tre- 
buind respectate cu strictețe. Printre pri- 
mele comandamente de comportament reți- 
nem castitatea absolută și nonviolența — 
ahimsa, extinsă asupra întregului regn ani- 
mal. Asceza fizică se bazează pe o imobili- 
tate prelungită în posturi speciale (asanas- 
uri) şi pe controlul respirației — pentru 
motive ce vor deveni clare ulterior. 


173 




















II 


Din datele de care se dispune astăzi re- 
zultă că tehnicile yoga au o origine foarte 
veche, așa cum rezultă din unele reprezen- 
tări plastice găsite în săpăturile efectuate 
pe valea Indusului (Mohenja Daro) și în 
care se poate vedea un bărbat așezat într-o 
poziție apropiată de poziția yoga funda- 
mentală, „a lotusului“. Existenţa unor asceți 
hinduși este amintită și în timpul lui Ale- 
xandru Macedon, care a întîlnit în India 
gimnosofiţi. Anterior, Buddha efectuase un 
stagiu între asceţi, care, conform datelor 
transmise pînă la noi, par a fi tot un fel 
de yogini. Pe acest fond al unor practici 
milenare se grefează gîndirea sâmkhya, cu 
o nuanță de puternică influență budistă (con- 
form cercetărilor lui de la Vallce Poussin). 

Scopul tehnicilor yoga este realizarea în 
yogin a sufietului (purusha) numenal, care 
este adevărata sa esență. Aici apare o dife- 
rență esențială între yoga lui Patanjali și 
doctrina sâmkhya, aceasta din urmă nead- 
miţînd nici o intervenţie divină în lumea 
manifestată. 

Scopul ambelor școli este însă comun: eli- 
berarea omului de determinismul transmi- 
grării — temă comună gîndirii hinduse și 

pitagoreismului. Este vorba de ideea naivă 
că sufletul se reîncarnează succesiv fie numai 
în oameni, fie și în animale (la pitagoreici) 
— teme atît de mult luate în derîdere de 
Lucian din Samosata (sec. II e.n.). Ne adu- 
cem aminte de interesantul studiu al regre- 
tatului Aram Frenkian, privind o posibilă 
difuzare reciprocă a ideilor între Elada și 
India, în Scepticismul grec și filozofia in- 
diană, București, Editura Academiei, 1957, 
72 p. 

Revenind la yoga, precizăm că ea urmă- 
rește stabilizarea activității intelectuale în 
sensul opririi transformărilor mentale (ci- 
ttavritti). 

În textele clasice referitor la această con- 
cepţie se prezintă o psihologie simplistă, în 
care se încearcă o descriere a vieţii psihice. 
Fiziologia yoga este, de asemenea, naivă și 
redusă ca informaţie — dacă o comparăm cu 
datele actuale ale științei. Sînt probleme 
asupra cărora vom reveni. Dar să ne oprim 
la esenţial. Conform textelor clasice prin 
tehnicile propuse, ascetul ajunge într-o stare 
de stabilitate absolută, sfhzti, unde gustă, 
în starea samâdhi, uniunea mistică cu esența 
sufletului său. 

Scopul tehnicilor yoga, în sens clasic, este 
deci atingerea acestei stări incomunicabile, 

despre care vom încerca să ne exprimăm o 
părere în cele ce urmează. 

Este cazul să remarcăm că tehnicile gim- 
nastice yoga constituie doar o pregătire la 
această stare supremă ; ele constituie așa-nu- 
mita katha voga. Alături de această cale, 
există și alte forme de yoga, ca: jnana voga 
(yoga cunoașterii), radja yoga, karma yoga, 
bhakti voga, tantra yoga, mantra yoga etc., 
fiecare caracterizată printr-o tehnică spe- 
cială: cunoaștere intelectuală, acțiune, devo- 
țiune, practici sexuale, repetarea verbală a 
unor formule etc.* 

Toate tehnicile yoga au însă un singur 
scop, și anume anihilarea sensului persona- 
lității umane. Astfel, în timp ce în samâdhi 
inferior mai există starea de conștiință (sam- 
Prajnata), treapta superioară de samâdhi este 
inconștientă sau extraconștientă (asampraj- 
nata), atingîndu-se „eliberarea“ completă. 





* Pentru unele aspecte se poate consulta Mircea Elia- 
de. Zutroduction au Tantrisme, „Les Cahiers du Sud“, 
1949, p. 132— 144, Techniques du Yoga, Paris, Gal- 
limard, 1959, 267 p. — în colecţia Les Essais. 

Nu trebuie crezut că facem aici o tratare exhau- 
stivă a bibliografiei lui Mircea Eliade. Trimitem pe ci- 
titor la lucrările de specialitate ale lui Ann Pritchard, 
Santa Barbara, 1968, sau Juan Adolfo Vasquez, 
Santa Fe, 1964. 

Spiritul nostru rațional și științific se re- 
voltă, desigur, și pe bună dreptate, împotriva 
acestei tendințe. Desigur că se poate obiecta: 
e imposibil să judecăm aceste trăiri fără a 
le fi experimentat. Dar nu este mai puțin 
adevărat că datele actuale ale științei ne 
permit o înțelegere a activităţii psihice pe 
care gînditorii și experimentatorii de acum 
trei milenii nu o puteau avea. 

Omul este un sistem la care partea de 
prelucrare a datelor, a informaţiei este esen- 
țială. Activitatea psihică este însăși esența 
noastră. Atunci cînd, dintr-o cauză acciden- 
tală, la sistemul nervos central nu mai ajung 
stimuli din afară, activitatea intelectuală 
dispare și omul doarme. Oare acesta să fie 
scopul suprem al vieții? Evident că sensul 
și scopul nu pot fi un somn fără vise, cum 
este descrisă starea furia. 

Trecînd la analiza fenomenului yoga și a 
răspîndirii lui actuale, trebuie să obserăvm 
cîteva trăsături esențiale. În primul rînd s-a 
produs o separare completă a practicilor 
fizice de concepţia filozofică. Sportivii care 
se relaxează utilizează poate o tehnică ce 
seamănă în unele aspecte cu fe/mica yoga, 
dar ei nu știu nimic (nici instructorii lor 
nu știu, în general) despre concepția deistă 
a lui Patanjali și nici nu e necesar să știe. 

Desigur, ar părea pueril să criticăm aici 
concepția deistă. Istoria gîndirii umane a 
respins-o și ea e redusă azi la un număr 
minim de adepți. 

În ceea ce privește tehnicile yoga, în gene- 
ral, practicate în spirit clasic și total, așa 
cum s-a arătat, ele tind la o pierdere a 
sensului personalității, ca și multe alte prac- 
tici religioase dezvoltate în sînul altor religii 
(isihaști, tehnica repetării colective a for- 
mulelor invocatorii cunoscută sub numele 
de „Cultul Fecioarei Maria“ etc.). Nu pot 
fi de acord cu acest ideal al anihilării perso- 
nalității, al autodistrugerii activităţii inte- 
lectuale. Sînt pentru un autocontrol al vieţii 
psihice și eventual fizice, dar nu pot sub- 
scrie în nici un caz la autodistrugerea ființei 
mele. 

De altminteri, o serie de fotografii ale 
unor yogini nu ne prezentau de loc figuri 
elevate, ci mai degrabă niște ființe rudi- 
mentare, robi ai unor idei simpliste. Îmi 
amintesc de imaginea unui yogin ce căuta 
să se „elibereze“ purtînd niște lanțuri grele 
pe gît. Era modul în care el înțelegea reali- 
tatea. Dar ce diferență este între un astfel 
de om și cel ce crede că are braţul de sticlă 
— avînd deci o reprezentare falsă a reali- 
tății —, neavînd deci o activitate intelec- 

tuală normală, ci una aberantă? Evident, 
a generaliza ar fi o mare greșeală. Tehnica 
yoga înțeleasă ca o tehnică de dezvoltare 
psiho-fizică, atunci cînd e condusă corect, 
ne poate eventual ajuta să devenim noi 
înșine. Dar înainte de orice se impune a 
analiza aceste tehnici. 

Să reținem deocamdată ideea esenţială că 
yoga. tradițională nu se poate confunda cu 
gimnastica yoga. Iar întreaga civilizație con- 
temporană, la care recurg chiar și yoginir 
Indiei, este rezultatul altei linii de gîndire, 
linia raţiunii umane. 


II 


Fără îndoială că tehnicile de gimnastică 
yoga au efecte controlabile. Pe de o parte, 
ele permit comanda unor mușchi care în 
mod normal nu pot fi comandaţi voluntar. 
Printr-un antrenament adecvat se poate 
modifica metabolismul și educa voința. În 
literatură se citează cazul unor yogini care 
reușeau să intre într-o stare apropiată de 
comă. În orice caz, datele de care dispunem 
arată clar, că supuși unui control riguros, 
nici un yogin nu a demonstrat puteri dife- 
rite de cele normale. De exemplu, nici un 

yogin nu a putut fi îngropat de viu un 
timp îndelungat, nici unul nu și-a putut 
opri bătăile cordului. Şi este absolut normal, 
deoarece, lipsiți de oxigen, centrii superiori 
din creier mor în trei-patru minute. A fost 
eliminată legenda yoginilor care se sustrag 
legilor fundamentale ale fiziologiei, chimiei 
ȘI fizicii. 

Tratatele clasice de yoga ne vorbesc însă 
de puterile nelimitate ale yoginului, care se 
întind de la atom la infinit: paramânu-para- 
mamahatva. E o analogie frapantă cu alte 
structuri mitologice, în care persoane deose- 
bite comandau forțelor naturii sau provocau 
miracole. 

Aproape de zilele noastre, lui Jacomo da 
Copertino i se atribuia puterea levitaţiei: 
în anumite momente se înălța, în extaz, 
ajungînd pînă la tavan. E straniu, dar în 
zilele noastre astfel de fenomene nu apar de 
loc. Cu un secol în urmă, unor medii spiri- 
tiste li se acordau facultăţi asemănătoare. 

Să revenim însă la yoga. Comandamentele 
de comportament sînt categorice. În manua- 
lul lui Pataijali se indică opt clase de prac- 
tici și meditații, dintre care prima clasă 
(yama) cuprinde, la rîndul său, cinci co- 
mandamente: 1) să nu ucizi, sau non-vio- 
lența (ahimsa); 2) să nu minți (satya); 

3) să nu furi (asteya); 4)să nu ai raporturi 
sexuale (brahmacharya); 5) să nu fii avar 
(aparigraha). 

Dacă unele comandamente pot fi respec- 
tate întocmai, non-violența nu poate fi ob- 
servată ad literam: hrănirea presupune o 
violentare (pînă în era alimentelor sintetice), 
iar de maladiile infecțioase scăpăm violen- 
tînd agentul patogen. 

Este indiscutabil că respectarea anumitor 
principii etice este obligatorie pentru orice 
om care trăieşte într-o comunitate umană. 

Este de subliniat importanța covirșitoare 
a respectării acestor comandamente, fapt 
trecut în genere cu vederea în „şcolile de 
yoga“ extraindiene, „școli“ adesea fante- 
ziste. 

Să revenim însă la subiect. Care este totuşi 
explicația modei yoga? Fără îndoială că aici 
intervine și exotismul. Dar nu numai atît. 
Yoga oferă un cadru precis de antrenament 
fizic și psihic. Este just scopul urmărit? 
Aceasta este o altă problemă. După părerea 
noastră, este obligatoriu ca mai întîi să 
descifrăm sensul fiziologic al tehnicilor yoga. 

Cred că o formulare extrem de pregnantă 
se datorește dr. Sorin Stănescu, care inter- 
pretează yoga ca o tehnică de trecere sub 
controlul cortexului a întregului creier — deci 


184 

































a tuturor organelor și sistemelor din corp. 
Acesta este un aspect. Trebuie reținut însă 
și aspectul informaţional, de autoeducare. 
Sistemul respirator este un sistem dublu: au- 
tomat și controlat voluntar. Prin exer- 
ciții respiratorii extindem controlul volun- 
tar. 

Astăzi s-au pus la punct tehnici de auto- 
control mai complexe, în care se utilizează 
elect:vencefalograme și sisteme cibernetice. 
Cu ajutorul lor ne putem antrena să ne 
relaxăm, să ne controlăm viața psihică, să 
ne modificăm ritmul undelor cerebrale. În 
acest sens se poate urmări deosebit de inte- 
resantul studiu Self regulation of internal 
stales, comunicare prezentată la Congresul 
internaţional de cibernetică, Londra, sep- 
tembrie 1969 și publicat în volumul Pro- 
gress of Cybernetics, Edited by J. Rose, 
Gordon and Breach, London, 1970, vol. 3, 
p. 1299—1317. Bibliografia lucrării arată 
că aceste tehnici cibernetice sînt destul de 
dezvoltate. Sînt citate în total 13 lucrări, 
printre care și popularul volum J.H. Schultz 
and W. Luthe. Anfogenic Training ;A Phy- 
siologic Approache in Psychotherapy, Grune 
and Stratton, New York 1959, şi multe 
studii privind aatocontrolul prin analiza en- 
cefalogramei, studii de electroencefalograme 

ale yoginilor. Importante sînt însă rezultatele 
obținute pe această cale. Subiecții dotați 
ajungeau să-și relaxeze total mușchii striați, 
chiar și mușchii care în mod normal nu pot 
fi comandati. Prin efort voluntar, făceau să 
crească temperatura mîinilor cu 5°C în nu- 
mai două minute. Ei puteau ca să-și mă- 
rească procentul de unde alfa cu 100%, 
vorbind și avînd ochii deschiși. Prin aceste 
tehnici eminamente cibernetice devine clar că 
există fenomene fiziologice și psihologice pe 
care noi le putem controla în urma unui 
antrenament adecvat. Acesta este și sen- 
sul tehnicilor yoga. Creierul nostru este 
centrul care coordonează activitatea tuturor 
sistemelor și organelor corpului nostru. Se 
cunosc multe din zonele de proiecție din 
creier — de exemplu pentru analizorul cu- 
tanat, adică pentru piele. Prin educație pu- 
tem ajunge la stabilirea unor noi căi de 
comandă — a unor posibilități noi. Acesta 
este sensul disciplinei yoga. 

Educarea voinţei este o condiție prealabilă, 
dar trebuie să înţelegem că și în yogin, ca 
în oricare om, sîntem în prezența unor feno- 
mene fizice, chimice și informaţionale ale 
unui organism uman. Puterile yoginului se 
referă la stăpînirea corpului și a gîndurilor 
sale în anumite limite. 

În fond, tehnica yoga este eminamente o 
tehnică cibernetică, în care conducem un 
sistem — propria noastră ființă. Lăsînd la 
o parte mitologia, vocabularul exotic și fizio- 
logia eronată — rod al unor epoci apuse —, 
Yoga ne apare ca o tehnică demnă de luat 
în seamă numai atunci cînd e practicată 
sub supravegherea unui specialist autentic 
și atunci cînd are drept scop ameliorarea 
sănătăţii fizice și psihice. 

Așa cum arăta mai de mult un studiu 
sovietic, ca medie de viaţă, yoginii nu exce- 
lează, deși yoginii din comunitățile indiene 
își consacră tot timpul exerciţiilor specifice. 

Din acest punct de vedere putem con- 
stata că toți aceia care duc moduri aparte 
de viață — mănîncă numai vegetale crude, 
nu mănîncă deloc carne sau produse ani- 
male, umblă dimineața desculți prin iarbă 
etc. — nu ating performanţe deosebite nici 
ca durată de viață și nici ca producţie inte- 
lectuală. Titanii gîndirii și activităţii în sens 
contemporan nu observă restricțiile alimen- 
tare yogine. | 

Este drept că în literatura de populari- 
zare apar din cînd în cînd articole în care 
se arată vindecări rezultate din practicarea 
exerciţiilor yoga. Nimeni nu poate nega rolul 
uriaş pe care viața psihică îl are asupra 

stării organismului. Dar nimeni nu poate 
nega marile succese ale medicinii moderne, 
aşa cum o cunoaştem. De ar fi să ne gîndim 
numai la vitamine și la antibiotice, la chirur- 
gie și la endocrinologie — și încă ar fi uriaș. 
Iar marele avantaj al științei europene con- 
temporane este că dă posibilitatea să fim 
eficienți și pentru alţii, în timp ce prin 
excelenţă tehnicile yoga duc numai la „mîn- 
tuirea“ individuală. 

Putem admite ca scop al vieții o absor- 
bantă preocupare egocentrică? Personal, nn. 
Dar, probabil că, desprinzînd din yoga un 
sîmbure rațional, din ea se vor putea reține 
unele principii pe care tehnica viitorului le 
va asimila. 

Experienţa relativ tragică a unor persoane 
apropiate mie care au practicat fără discer- 
nămâînt exerciţiile pe hatha yoga, mă face 
să recomand prudenţă în exercitarea lor. 

Aparatele cibernetice ajută și vor ajuta 
și mai mult în viitor pe oameni în activi- 
tatea lor. Prin investigarea fenomenelor yoga 
cu mijloacele cibernetice contemporane se 
va realiza, desigur, un progres și în autodes- 
cifrarea creierului uman. 

Tehnicile yoga au latura pozitivă a dez- 
voltării autocontrolului. Dar este o tehnică 
eminamente a stingerii vieţii intelectuale, 

deci a vieţii umane. Din contră, tehnicile 
europene de autocontrol cibernetic, instru- 
mental, tind la amplificarea creativităţii. 

Yoga reprezintă un fenomen istoric. Demi- 
tizat, fără legende și exhibiții și șarlatanii, 
ca ne apare ca o tehnică primitivă a auto- 
controlului dezvoltat hipertrofic, ca scop 
în sine. Este foarte probabil că, reţinînd 
sîmburele rațional și fiziologic, prin ciber- 
netică, yoga va putea fi adaptată condi- 
ției umane, contribuind astfel la progres, 





EU ŞI CEILALȚI 


Nu mă simt de loc lezat atunci cînd mă 
compar cu un sistem de prelucrare a infor- 
maţiei. Din contră, mă bucur să constat că 
analogia, din multe puncte de vedere, este 
corectă. 

La un sistem de calcul se distinge în primul 
rînd o structură fizică — așa-numitul hard- 
ware —, apoi setul de programe — așa-nu- 
mitul software. La fel, la fiecare om dis- 


tingem structura sa fizică de programele și 

datele de care dispune, adică de educația 
și informația sa. 

Incontestahil, există un fond genetic, care 
ne dă anumite structuri și predispoziţii — ta- 
lente. Dar rolul educației este imens. La 
fel după cum un copil needucat, abandonat 
printre animale nu se poate ridica singur, 
într-o generație, la condiția de om, la fel 
calculatoarele actuale beneficiază de expe- 
riența generațiilor trecute de calculatoare, 
de eforturile multor serii de specialişti care 
au contribuit cu toții la perfecționarea sis- 
temelor actuale. 

Sînt deci conştient că eu sînt produsul 
nu numai al unor linii biologice, ci și al 
unor influențe intelectuale dintre cele mai 
puternice. Am conștiința că exist, că sînt 
în fond ceea, ce sînt pentru că m-am născut 
într-o anumită societate și pentru că m-am 
dezvoltat într-o anumită colectivitate umană. 

De unde rezultă drepturile și datoriile 
mele. Am beneficiat de crearea mea spiri- 
tuală în cadrul social, mă simt obligat 
să contribui la dezvoltarea acestui cadru 
social. 

Nu este vorba de a răsplăti individual pe 
cei care m-au format, pentru că ei, în marea 
lor majoritate, au dispărut. Dar progresul 
social se realizează prin ameliorarea succe- 

sivă a generaţiilor, proces cu o si ei 
componentă cibernetică de un tip specia 
În mine se reflectă infinitul cosmosului 
ca și complexitatea substanței, infinită în 
adâncime. Sînt mândru că exist gîndind și 
mă străduiesc să contribui după puterile 
mele la progres. Esența omului pow ta 
capacitatea sa de a reflecta, de a înţelege 
realitatea, ca și în capacitatea sa de a schim- 
ba această realitate. Situat dimensional între 
două infinituri, omul le domină prin puterea 


sa intelectuală. 


